ޔަތީމު ދެ ބެއިން | ވާހަކަ | އަދަބާއިޘަޤާފަތް\nBack ކަވާސާ އަދަބާއިޘަޤާފަތް އަދަބާއިޘަޤާފަތުގެ ބައިތައް ވާހަކަ ޔަތީމު ދެ ބެއިން\nދެން މާޖިދު ބަލާލީ އިމްތިޙާނުގެ ތާވަލު ލިޔެފައި އޮތް ފޮތަށެވެ. އިމްތިޙާނު ފެއްޓެން ދެން އޮތީ އެންމެ ހަފްތާއެކެވެ. ވީމާ މި އޮތް މަދު ދުވަސްކޮޅު ތެރޭގައި، ފޮތް ކިޔައި ރަނގަޅަށް އިމްތިޙާނަށް ތައްޔާރު ވާންޖެހޭނެ ކަމާމެދު މާޖިދު ވިސްނާލިއެވެ. އެކަމަކު ފޮތް ކިޔައި، ފިލާވަޅު ދަސް ކުރާނީ ކޮން އިރަކު ހެއްޔެވެ؟ މި އަންހެން މީހާ ފުރައްސާރަ ކުރަމުން، ދަތި ކުރަމުން ދާ އިރު، ފޮތެއް ކިޔާލަން ބޭނުންވާ، ހަމަ ޖެހުމާއި ހަމަހިމޭންކަން ގޭގައި ލިބޭނީ ކިހިނެއްހެއްޔެވެ؟ އެންމެ ހިނދުކޮޅަކަށް ވެސް ހަމަ ޖެހިލައިގެން ހުރެވުނަ، އެ އަންހެން މީހާ ނުދެއެވެ. އޭނާއަށް އުނދަގޫކޮށް ނިމުނީމާ އެ އަންހެން މީހާ ދަނީ އޭނާގެ އަންހެން ކޮއްކޮ އާ ދިމާކޮށް، އަނިޔާ ދޭށެވެ. ފަށާތަޢުލީމުގައި، އޭނާއަކީ ކުލާހުން އެންމެ މޮޅު، އެންމެ ފާހަނގަ ކުރެވޭ ކުއްޖާއެވެ. ކޮންމެ އަހަރަކު ވެސް އެއްވަނަ ހޯދިއެވެ. ވީ އިރު، މެދުމަދުރަސީ ގައި ކުރިމަތިވާ އެންމެ ފުރަތަމަ އިމްތިޙާނުން ފޭލުވުން އެއީ އޭނާގެ ނަފްސަށް ޤަބޫލު ކުރެވޭނެ ކަމެއްހެއްޔެވެ؟\nވިސްނުމުގެ ތެރެއަށް ގެއްލިފައި ހުއްޓާ، ކުއްލިއަކަށް އުޑުމަތި ބަނަވެ، ވަރަށް ބާރަށް ވައި ޖެހޭން ފެއްޓި އަޑަށް، މާޖިދަށް ހޭވެރިކަން ވިއެވެ. ދަނޑުބިންތަކަށް މިހެން އަންނަ ޠޫފާންތަކުގެ ސަބަބުން ގަސްތަކުގެ ގޮފިތައް ބިނދި، މާ ވެރެއެވެ. އެކަމަކު އެއާ ވިދިގެން އަންނަ ވާރޭގެ ސަބަބުން އަނެއްކާވެސް ދަނޑަށް ފެން ލިބެއެވެ. ދެން އުޑުމަތި އަލިވެ، އިރުގެ ދޯދިތައް ގަސްތަކަށް ފޯރުމުން، އެ ގަސްތަކަށް އާރޯކަމެއް ލިބި، ބިނދުނު ގޮފިތަކުގެ ބަދަލުގައި އާ ގޮފިތައް ފަޅައި، މާތަކުން ދަނޑުތައް ޒީނަތްތެރިވެގެން ދެއެވެ. ކުރީގެ ހާލަތަށް ރުޖޫޢަވެއެވެ.\nގޭތެރޭގައި އުފެދޭ ޠޫފާނަކީ ހަމަ ކޮންމެ ދުވަހަކު، ކޮންމެ ގަޑިއަކު އަންނަ ޠޫފާނެކެވެ. އެ ޠޫފާނުގެ ސަބަބުން އޭނާއާއި، ހަ އަހަރުގެ ކޮއްކޮގެ ހިތް ކުދިކުދިވެގެން ދެއެވެ. ހިތުގައި ލާ ރެނދުތަކަށް އެއްވެސް ފަރުވާއެއް ދުވަހަކުވެސް ނުލިބެއެވެ.... ރީތިކަމުން އެހެން މީހުންގެ ހިތްތަކުގައި ކަސްތަޅު އަޅުވަމުން، ބަލާ މީހެއްގެ ލޯ ހުއްޓުވަމުން ދާ މި ރީތި އަންހެން މީހާ ކުރިމަތި ކުރުވާ ޠޫފާނަށް ވުރެ، ދަނޑުތަކަށް ޖެހޭ ޠޫފާން މާ އޯގާތެރިއެވެ. އަދި މާ ''އިންސާނިޔަތެވެ '' . ޙަޤީޤަތުގައި މި އަންހެން މީހާއަކީ މަކަރާއި، ވިހައާއި، ބޭރުގެ ރީތި ދުލިފަށުގައި ހަމަ ހަރުފައެކެވެ. އެއްވެސް ތަފާތެއް ނެތެވެ.\nއެ އަންހެން މީހާ ގޮވާ ހަޑިއެއްޗެއްސާއި، ކުރާ މަލާމާތާއި، ހޫރާލާ އަތްތިލައިގެ އަޑުވެސް އޭނާ ވަނީ އަހާފައެވެ. އެނާގެ އަތް ވާ ކުރައްވާފާނދޭވެ! އެހެންޏާ ފަހެ އެ އަތުން، ކުޑަ ކުޑަ ކުއްޖެއްގެ ބަރީއަ މޫނުގައި އެ ޖަހަނީ ކީއްވެގެން ހެއްޔެވެ؟ އެ މަންޒަރު ބަލަން އޭނާއަކަށް ނީނދެވުނެވެ. އަދި އެ އަނިޔާއިން ކޮއްކޮ ސަލާމަތް ކުރަން ތެދުވާނެ ކުޅަދާނަ ކަމެއްވެސް އޭނާގެ ކިބައަކު ނެތެވެ. ބައްޕަ ދެކެ ގަންނަ ބިރެއްގެ ބޮޑު ކަމުންނެވެ. އެ ''ފިރިހެން '' މީހާވެސް ވަނީ، އޭނާ ގެނައި އާ އަންހެން މީހާއާއި އެއްބައިވެފައެވެ. މި މިސްކީނު އަންހެން ކުއްޖާއަށް ވޭން ދިނުމާއި، އަނިޔާ ކުރުމުގައެވެ. ބަނޑުހައި ކުރުމުވުގައެވެ. ދުނިޔެއަކީ ކޮން އެއްޗެއްކަން ނޭނގެނީސް އެ ދެމީހުން ވެގެން ވަނީ އެ ކުއްޖާއަށް ދުނިޔޭގެ ހިތިރަހަ ދައްކާފައެވެ.\nކުޑަ ދޮރުން ބޭރު ބަލާލި އިރު، ފާރަށް ލެނގިގެންހުރެ ހިތާމައާއި ވޭނުން ފުރިގެންވާ ރުއިމަކުން ކޮއްކޮ ރޯން ހުއްޓާ ފެނުނެވެ. ކޮއްކޮގެ މޫނު ވަނީ ރީދޫ ވެފައެވެ. ލައިގެން ހުރީ ވީދި ބާ ވެފައި އޮތް ހެދުމެކެވެ. އަދި ކޮއްކޮ ގާތުގައި ކޮއްކޮގެ ކޮއްކޮ ހުއްޓެވެ. އޭނާގެ މޫނުމަތިން ފެންނަނީ އުޖާލާކަމެވެ. ހަށިގަނޑުން ފެންނަނީ ދުޅަހެޔޮ ކަމެވެ. ރީތި ބަބުޅާ ހެދުމެއް ލައިގެން ހުރިއިރު، ލޮލުން ވެސް ފެންނަނީ ގަދަވެގަތުމާއި ކާމިޔާބު ލިބުމުގެ އުފާވެރިކަމާއި ވިދުމެވެ.\nއެ މަންޒަރު ފެނުމާ އެކު މާޖިދަށް ހީވީ އޭނާގެ ދެލޯ އިންތަނުން ފުންމާލަފާނެހެންނެވެ. ހަމަ އެވަގުތު އޭނާގެ ލޮލުން ހޯސް ލާފައި ކަރުނަ އޮހޮރެން ފެށިއެވެ. އެ ކުޑަ ކުޑަ އަންހެން ކުއްޖާއަށް މިވަރަށް ބަޔަކު ޢަޛާބު ދޭން ވީ ސަބަބަކީ ކޮބައިހެއްޔެވެ؟ އެ ކުއްޖާގެ ކުށަކީ ކޮބައިހެއްޔެވެ؟ އޭނާގެ ބައްޕަގެ ލޮލުގެ ނޫރުކަމުގައި، ދުނިޔޭގެ ޒީނަތް ކަމުގައި އަދި ހިތުގެ ވިންދު ކަމުގައި އެއް ދުވަހަކު އޭނާ ނުވޭހެއްޔެވެ؟ ބައްޕަ އެންމެ ލޯބިވާ ކުއްޖާ ކަމުގައި ކޮއްކޮ ނުވޭހެއްޔެވެ؟ އެހެން ވިއްޔާ މިއަދު، ކޮއްކޮއަކީ ނަފުރަތުލިބޭ ދަށް ނިކަމެއްޗަކަށް ވީ ކީއްވެހެއްޔެވެ؟ ކުރިން ލޯތްބާއި، އަޅާލުމުގެ ބަސްތައް އަޑު އިވިއިވި ހުރެފައި، އެއްޗެހި ކިއުމުގެ އަޑު ނޫން އަޑެއް މި އަދު ގޭގައި ކޮއްކޮއަށް ނު އިވެނީ ކީއްވެގެން ހެއްޔެވެ؟\nހުރިހާ ލޯތްބަކާއި އަޅާލުމެއް މިއަދު ލިބެނީ، ކޮއްކޮ އަށް ވުރެ ދެ އަހަރު ހަނގު ކޮއްކޮއަށެވެ. ހުރިހާ ކުޅޭ އެއްޗަކާއި، މީރު ކެއުން ލިބެނީ ހަނގު ކޮއްކޮއަށެވެ. ބައްޕަގެ ހުރީ އެންމެ ކުއްޖަކަށް ވީ ކަހަލައެވެ. އަދި ގޭގައި ގެންގުޅޭ ޚާދިމާ އަކަށް ކޮއްކޮ ވީ ކަހަލައެވެ. ޚާދިމުންނަށް ބައެއްފަހަރު، ހަށިގަނޑު ތެރޭގައި ހިތެއް އޮންނަ މީހުންނާ ދިމާވެއެވެ. އެ ހިތުގައި ދީނެއް އޮންނަ މީހުންނާއި ދިމާވެއެވެ. އެހެންވެ އަމިއްލަ ދަރިންނެކޭ އެއްގޮތަށް ޚާދިމުންނާ މުޢާމަލާތު ކުރާ މީހުންނާ، ދިމާވެއެވެ.\nއެކަމަކު، އަމިއްލަ އުފަން ކުޑަކުޑަ އަންހެން ދަރިފުޅު މި ބިކަ ހާލުން ސަލާމަތް ކުރަން ގޮވާލާ ޟަމީރެއް، އޯގާތެރި ކަމެއް ބަހައްޓާނެ ހިތެއް، ބައްޕަގެ ނެތް ތާނގައި، ޚާދިމެއްގެ ދަރަޖަ ވެސް ދަރިފުޅަށް ދޭނެ ޟަމީރެއް ނެތެވެ.\nމަންމައާއި ބައްޕަ މަރުވެފައިވާ ޔަތީމު ކުއްޖަކަށް ވުން، އެއީ މާތް ﷲ ކޮއްކޮ އާ މެދު މިންވަރު ކުރައްވާފައިވާ ގޮތެވެ. މަންމަ ވަނީ މަރުވެފައެވެ. ވީމާ މަންމަ ޔަތީމު ވީއެވެ. ބައްޕަގެ ޟަމީރު ވަނީ މަރުވެފައެވެ. ވީމާ ބައްޕައެއް ވެސް ނެތެވެ!\nމަންމިގެ - ދޮންމަންމައަށް، އެ ކުދިން ކިޔަން ޖެހެނީ މަންމީ- އަޑު ގޭތެރޭގައި ގުގުމާލި އަޑު އިވުނެވެ. '' ކޮބައިތަ؟ އާދޭ! މިތަނަށް ... ޖަނަވާރު .. '' !\nމިއީ މަންމި ކޮއްކޮއަށް ކިޔާ ނަމެވެ. '' ޖަނަވާރު '' އެވެ. މި ނަމުން ނޫނީ ދުވަހަކުވެސް މަންމި ކޮއްކޮއަށް ނުގޮވައެވެ. އެކަމަކު ހަވީރު ބައްޕަ ގެއަށް އައުމުން ކޮއްކޮގެ ނަން ބަދަލުވެދެއެވެ. '' ލޯބި ... އާދޭ! '' '' ދަރިފުޅާ .. މަންމި ކައިރިއަށް އާދޭ '' '' ތީ މަންމިގެ ފުރާނަ '' ފަދަ ބަސްތައް ހަވީރު އިވެން ފަށައެވެ. ކޮއްކޮގެ ކޮއްކޮ އަށް އަބަދުވެސް މަންމި ގޮވަނީ '' ކޮބައިތަ މަންމިގެ ލޯބިކޮޅު '' '' މަންމި ގެ ދޫނި އާދޭ .. އަވަހަށް '' ފަދަ ބަސްތަކުންނެވެ.\nމަންމި...! ޒަމާނާ އެކު މި ލިބުނު އާ މަންމަގެ ނަން ވެސް އެހާ ޒަމާނީއެވެ...!!\nއަނެއްކާވެސް ގުގުރިއަކަށް ވުރެ ބާރަށް ގޮވާލި އަޑު އިވުނެވެ. '' ކަލޭގެ ކޮއްކޮ ރޯ އަޑު ނީވެނީތަ؟ '' '' އޭނާ ބޭނުންވަނީ ކޮން އެއްޗެއްތޯ ބަލާފައި އެ ހޯދައިދީ ! '' '' ކީއްވެ ޖަވާބެއް ނުދީ ތި ހުންނަނީ ؟ ކަލޭ ބީރީ ތަ ؟ '' '' ބުނެ ބަލަ... ކޯޗެއް ބޭނުންވެގެންތަ؟ އަހަރެންގެ ދަރިފުޅު އެ ރޮނީ ؟ ''\nއެ ހިނދު އެ މިސްކީން އަންހެން ކުއްޖާ މަޑުމަޑުން ބުނެލިއެވެ. '' ކޮއްކޮ އެ އުޅެނީ ޗޮކޮލެޓު ބޭނުންވެގެން ''\n- '' ބުދެއްހެން ހުއްޓި ތި ހުންނަނީ ކީއްވެގެންތަ؟ ދެން . ދޭ .. ގޮސް އޭނާ ބޭނުންވާ އެއްޗެއް ދީ ''\nހަދާނެ ގޮތް އެފަކީރަށް އެ ހިސާބުން ހުސްވިއެވެ. ޗޮކޮލެޓުން ބާކީ އޮތް އެތިކޮޅަކީ އެއީ، އޭނާގެ އެތިކޮޅެއް ކަން ބުނެދޭނެ ގޮތެއް ނުވިސްނުނެވެ. އިއްޔެ އޭނާގެ ބައްޕަ ޗޮކޮލެޓެއް ގެނެސް، ބަލަހައްޓައިގެން ހުއްޓާވެސް ނުދީ، އޭނާގެ ކޮއްކޮއަށް ދިނެވެ. އަދި އޭނާ ކާ ހިތުން އެއަށް އެދި އެދި ހުއްޓާ ކުޑަ ކޮއްކޮ މީރުކޮށް އޭތި ކާލިއެވެ. ކާ ތަން ބަލަހައްޓައިގެން ހުންނަތަން ފެނުމުން އެކަމާ އުނދަގޫވެގެން ކުޑަ ކޮއްކޮ ޗޮކޮޮލެޓުން އެތިކޮޅެއް ބިންދާލާފައި އޭނާއާ ދިމާލަށް އެއްލިއެވެ. މީހަކު ކާތަން ބަލަހައްޓައިގެން އޮންނަ ބުޅަލަކާ ދިމާލަށް ކާ އެތިކޮޅެއް އެއްލާލާ ފަދައިންނެވެ. އެ ހިނދު އުފަލުން ފޮޅިފައި، އޭނާ އޭތިކޮޅު ނެގިއެވެ. އަދި ކާ ހިތް ވެފައި ހުރިލެއް ބޮޑު ކަމާއެކު ވެސް ޗޮކޮލެޓު ކޮޅު ނުކައި ފަހުން ކާން ރައްކާ ކޮށްލިއެވެ. އަދި ކޮންމެ ގަޑިއަކުހެން ކަހަލަ ގޮތަކަށް ގޮސް އޭތިކޮޅަށް ބަލާލައެވެ. ޗޮކޮލެޓު ކޮޅަށް ބަލާލީމާވެސް، އޭނާގެ ބަނޑު ފުރޭ ކަހަލައެވެ. ފޮރުވާފައި އޮތް ތަނުން ނަގައިގެން ބެލި ފަހަރަކު ކެތް ނުކުރެވިގެން އޭގައި އޭނާއަށް ދަތް އަޅާލެވުނެވެ. ކުޑަކުޑަ ތަންކޮޅެއްގައި ދަތް އަޅައިގެން ހުއްޓާ، އޭނާގެ '' ރަން ކޮއްކޮ '' އަށް ފެނުނީއެވެ. އެ ހިނދު ޗޮކޮލެޓު ދޭށޭ ކިޔާފައި ރޯން ފެށީއެވެ.\n- ނުލަފާ ޖަނަވާރު! .. ކޮބައިތަ ޗޮކުލެޓު ؟ ''\nއޭނާ ހިމޭންވެލިއެވެ. އެކަމަކު ކުޑަ ކޮއްކޮ ހިމޭނެއް ނުވިއެވެ. '' އެތާނގައި ... މަންމީ ... މަންމީ... މި ދައްތަގަނޑު ކޮއްކި އަތުން ޗޮކޮލެޓު އަތުލީ ! ''\nއެ ވަގުތު އެ އަންހެން މީހާ އޭނާގެ އަންހެން ދަރިފުޅާއި، ފިރިމީހާގެ އަންހެން ދަރިފުޅު ގޮވައިގެން، ޗޮކުލެޓް ކޮޅު ފޮރުވާފައި އޮތް ތަނަށް ދިޔައެވެ. ތަޙްޤީޤަކަށް މުޖްރިމަކު ގެންދާ ފަދައިންނެވެ. ތުހުމަތު ކުރެވުނު ޖަރީމާ ސާބިތުވެއްޖެއެވެ. އެ ޗޮކުލެޓު ކޮޅު އެތާނގައި އޮތްތަން މަންމިއަށް ފެނުމުން ދުނިޔެ ޤިޔާމަތް ވި ކަހަލައެވެ.\n- '' ބޮޑު ވަގު ... ކަލޭގެ ހުރި ނުބައިކަން ބަލާ ބަލަ! . ކަލޭގެ އަމާ ކަލެއަށް ދަސްކޮށް ދިން ކަމަކީ ތީ ތަ ؟ އެހެން މީހުންގެ އެއްޗެހި ވަގަށް ނަގަން ދޯ ބުނެ ދިނީ؟ ''\nމަންމައަށް އިހާނެތިކޮށް ހިތުން ނޫން ކޮންމެ ކަމެއްވެސް މާޖިދަށް، ކެތް ކުރެވިދާނެއެވެ. މީހަކު އޭނާގެ މަންމައާ ދިމާލަށް ހަޑި އެއްޗެހި ކިޔާ އަޑު އެހުން އެއީ ކެތް ކުރެވޭނެ ކަމެއް ނޫނެވެ. މާޖިދަށް އޭނާގެ ނަފްސު ނުހިފެހެއްޓުނެވެ. އަދި ހަޅޭއް ލަވައިގަތެވެ. '' ނަމަނަމަ މަގޭ މަންމައާ ނުބެހޭތި ''\nދޮންމަންމަ އަތުކުރި އޮޅާލައިގެން ތައްޔާރުވިއެވެ. އަބަދުވެސް އޭނާ ބޭނުމަކަށް ވެފައި އޮތީ، މާޖިދު ނިކަމެތިކޮށް ދެރަ ކުރުމެވެ. ނަމަވެސް މާޖިދު ދިޔައީ ކިޔާ ހަޑި އެއްޗެއްސަށް ކެތް ކުރަމުންނެވެ. އެކަމާ އޭނާ އަޅާލާ ކަމަކަށް މާބޮޑަކަށް ނުދައްކައެވެ. އަދި ނިކަމެތި ވާކަމަކަށް ވެސް ބޭރުފުށުން ނުދައްކައެވެ. އެހެންވެ އަބަދުވެސް ދޮންމަންމަ ދިޔައީ އޭނާގެ ހިތުގައި އުފެދި ކެކެމުން ދިޔަ ރުޅިވެރިކަން ބާލާނެ ފުރުސަތަކަށެވެ. މިއަދު މި އޮތީ އެ ވަގުތު އައިސްފައެވެ.\n- '' ނަމަނަމަޭ..؟! ހެޔޮ ނުވާނެ ... މީނދަ ބޭފުޅާ ... އަޅުގަނޑަށް ހުއްދަދެއްވާ''\n'' ހުރި ގޮތް ކުޑަކަން ނިކަން ދެކިބަލަ! ޖަނަވާރު ... ކޮންމެ ދުވަހަކު ތި ދޭއްޗަށް މަ މި ކޮށްދޭ ކަންތައް ނުފެންނަނީތަ؟ ތިން އިރު ކައްކާފައި ކާން ދިނީމާ ވެސް އަހަރެން ކުރިމަތީގައި ވައްވައް ނުޖަހައި ނުވޭދޯ؟ އަހަރެން މިގޭގައި މި އޮތް ހާ މަސައްކަތް ކުރާ އިރުވެސް، ކަލޭ ތި ހުންނަނީ ފޮތެއް ހިފާލައިގެން ކިޔަވާލަ ކިޔަވާލަ... ބަލަ ތި ނޫން ކަމެއް ކުރަން ކަލެއަށް އެގޭތަ؟ .. މި ހުރިހާ ދުވަހު އަހަރެން ކަލޭމެންނަށް ކުރި ޚިދުމަތުގެ އަގު ވަޒަން ނުކުރަނީތަ؟ ... އާނ ... އަގުވަޒަން ނުކުރިއަސް އެކަމާ އަހަރެން ހައިރާނެއް ނުވޭ .. ކަލޭތީ ކަލޭގެ މަންމަގެ ދަރިއެއް ވިއްޔާ ! ''\n- '' ބުނެފީމެއްނު މަގޭ މަންމަޔާ ނުބެހޭށޭ..! ނުހުއްޓައިފިއްޔާ ދެން................. ''\nއެހެން ބުނުމާ އެކު މާޖިދު އޭނާގެ ދޮންމަންމަ އާ ގާތް ވެލިއެވެ. ރުޅި އައިސްފައި ހުރިލެއް ބޮޑު ކަމުންނެވެ. ކޮންމެހެން ކަމެއް ކުރުމުގެ ނިޔަތަކު ނޫނެވެ. އެ ވަގުތު ދޮންމަންމަ ކަންތައް ބޮޑު ކޮށް ، ހަޅޭއް ލަވައި، އޭނާގެ ''ރީތި ބަހުރުވައިގެ'' ފޮތް އެއްކޮށް ހުޅުވާލިއެވެ. ކަންތައް ބޮޑުކޮށް، އަވައްޓެރިނަށް އިވޭވަރަށް އަޑު ގަދަކޮށްލިއެވެ. '' އަހަރެންގައިގައި ޖަހަންތަ ތި އުޅެނީ ؟ ބޮޑު ޣައްދާރު ... ހަރާންކޯރު ... އޭ މީހުންނޭ ... ނިކަން ބަލާ ބަލަ ... އަހަރެން ސަލާމަތް ކޮށްދީ ... އަހަރެންގެ ދޮންދަރި އަހަރެން މަރާލަނީ މި އޮތް! ''\nސިކުންތުކޮޅެއްގެ ތެރޭގައި އަވައްޓެރިންތައް ޖަމާވިއެވެ. އަދި މާޖިދު އޭނާގެ ކޮޓަރިއަށް ވަނެވެ. އެއީ ކޮޓަރިއެކޭ ކިޔާފައި ދޮންމަންމަ އޭނާ އަށް ޚާއްޞަ ކުރި ގުދަނެއް ކަހަލަ ތަންކޮޅެކެވެ. ދޮންމަންމަ އާއި އޭނާގެ ދަރިފުޅު އުޅެނީ ފިނި ކުރި ކޮޓަރިއެއްގައެވެ. މާޖިދާއި އޭނާގެ ކޮއްކޮ އުޅެނީ ކޮޓަރިއަކަށް ވުރެ ގުދަނަކާއި އެއްގޮތް މި ތަންކޮޅުގައެވެ.\nބައްޕަ ހަވީރު ގެއަށް އަތުވެއްޖެއެވެ. އައި އިރުވެސް މޫނު މަތީގައި ވަނީ ނުތަނަވަސް ކަމާއި ރުޅިވެރި ކަމެވެ. ކުދިން ކުރިމަތީގައި ހީލައިފިއްޔާ، އެ ކުދިން ކުރާ އިޙްތިރާމު ކުޑަވެ، ބިރު ކެނޑި އެންމެ ފަހުން ކުރިމަތީ ވާހަކަ ދައްކަން ފަށާފާނެ ކަމަށް ބަލައި، އޭނާ މާޖިދުމެންނަށް ހިނިތުން މޫނެއް ނުދައްކައެވެ.\nއެކަމަކު ކުރިން އޭނާ މިގޮތެއް ނޫނެވެ. މި ގޮތަށް އޭނާ ކަންތައް ކުރަން ފެށީ، '' ހަރުފަ '' ގެއަށް ވަދެ، މާޖިދުމެންގެ ބައްޕަގެ ސިކުނޑިއަށް ވިހަ ލީ ފަހުންނެވެ. އެ ''ހަރުފަ '' މާޖިދުގެ ބައްޕައަށް ވިސްނައި ދީފައި ވަނީ، މާޖިދާއި މާޖިދުގެ ކޮއްކޮއަކީ، މާ ލޯބިން ގެންގުޅުމުގެ ސަބަބުން ހަލާކުވެފައި ތިބި، ބަސް ނާހާ ދެކުދިން ކަމަށެވެ. ވީމާ ހަރު ކަށިވެގެން ނޫނީ އެ ދެ ކުދިންނަށް ރަނގަޅު ތަރުބިއްޔަތެއް ނުދެވޭނެ ކަމަށެވެ.\nބައްޕަ ގެއަށް އަންނަ ގަޑި ކައިރިވުމުން، ދޮންމަންމަ ރީތި ހެދުން ލައި ޒީނަތްތެރިވެއެވެ. އަދި އެ ޝައިޠާނީ މޫނު ފޮރުވުމަށް އޯގާތެރިކަމާއި ޠާހިރުކަމުގެ މޫނުމައްޗެއް އަޅައެވެ. ދެ އަންހެން ކުދިން ފެންވަރުވާ ޗާލު ކުރަންވެސް ހަނދާން ނައްތާނުލައެވެ. އަދި ދެ ކުދިން ތަފާތުކޮށް ކަންތައް ކުރާހެން ބައްޕައަށް ހީވިޔަ ނުދިނުމަށްޓަކައި، ދެ ކުދިން ވެސް އެއްކަހަލަ ދެ ހެދުން ލައްވައެވެ.\nބައްޕަ ވަނުމުން، ލޯބިވާ، ރީތި، އިޚްލާޞްތެރި، އަންބެއްގެ ސިފައިގައި މަންމަ ގޮސް އިސްތިޤްބާލު ކުރިއެވެ. އެކަމަކު އަނިޔާލިބިފައިވާ އެއްވެސް އާރެއް ބާރެއް ނެތް ދޮންމަންމައަކަށް އޭނާގެ ދޮން ދަރިން ''ދެމުންދާ ހިތާމައިގެ'' ކުލަވަރެއް ވެސް މޫނަށް ގެނައެވެ. އަދި އޭނާގެ ފަހަތުން ގޮސް ކޮޓަރިއަށް ވަދެ، ކޯޓު ބާލައި ދޭން ފެއްޓިއެވެ. އަދި އެ ދުވަހު ހިނގި ހުރިހާ ކަމެއް ފޮނިތޮށި ކާފޫރުތޮޅި ލައިގެން ކިޔައި ދިނެވެ. ބައްޕަގެ ހިތުގައި ދަރިންނާ މެދު ރުޅިވެރިކަމާއި، ނަފްރަތުގެ އަލިފާން އަންދައި އަލިފާނަށް ދަރުއަޅަމުން ދިޔައެވެ.\nކޮޓަރިން ނިކުމެ، ބައްޕަ ބޮޑު އަންހެން ދަރިފުޅަށް ގޮވާލިއެވެ. ދަންޖައްސަން ގެންދެވޭ މީހަކު ދާ ފަދައިން، ބިރުގެންފައި ހުރި ދަރިފުޅު ބައްޕަގެ ކުރިމައްޗައް އައިސް އިސްޖަހާލައިގެން ހުއްޓުނެވެ. އެ ހުރި ހުރުމުން ސިފަވަނީ، ހަދާނެ ގޮތް ހުސްވެފައި ހުރި ނިކަމެތި ކަންބަޅިއެއް މިނިކާވަގެއް ކުރިމަތީގައި ހުރިހެންނެވެ. އަދި ބައްޕަގެ ރަސްމީ އުސް ގޮނޑީގައި އިށީނެވެ. އަދި އިތުރު ވާހަކަ އަކާ ނުލައި، ދަރިފުޅު ކުށްވެރިވާ ކަމުގެ ޙުކުމް ކުރިއެވެ. އަދި ވައްކަން ކުރުމަކީ ކިހާ ހުތުރު ކަމެއް ކަން ވިސްނައި ދީ ، ދެން އެފަދަ ކަމެއް ނުކުރުމަށް އިންޒާރު ދިނެވެ. އަދި މާޖިދާ ދިމާލަށް ބައްޕަ އެއްލަމުން ދިޔަ ނަޒަރުން، މާޖިދަށް ކުރިމަތިވާން އޮތް ނުރައްކާ ދެނެގަންނަން އުނދަގުލެއް ނޫނެވެ.\nއެއްބަނޑު އެއްބަފާ ކޮއްކޮ ބޮލުގައި ވައްކަމުގެ ތުހުމަތު އެޅުވުނު މަންޒަރު ބަލަހައްޓައިގެން ހުންނަން މާޖިދަށް ކެތެއް ނުކުރެވުނެވެ. އަދި ކަން ވީ ގޮތުގެ ޙަޤީޤަތް ކިޔައި ދޭން ބައްޕަ އާއި ކައިރިއަށް ޖެހިލިއެވެ. މާޖިދަށް ކުރިމަތި ވާން އޮތް މުޞީބާތް އަވަސް ވިއެވެ.\nކެކެމުން ދިޔަ އަލިފާން ފަރުބަދަ ގޮވައި، ގެއަށް ބިންހެލުމެއް އައެވެ. އަދި ރުޅި އައިސް، ހަމައިން ނެއްޓިފައި ހުރި ބައްޕަގެ އަޑު ގުގުރިއެއްހެން، ގޭތެރޭގައި ގުގުމައިގަތެވެ.\n'' ކަލޭ... މަންމަ ގައިގައި ޖެހީ ކީއްވެތަ؟ ހުރި އަދަބު ކުޑަކަން ދެކިބަލަ ! ތަރުބިއްޔަތެއް ނެތް މަލްޢޫނު ! ސާދަ އަހަރުވީމާ އަހަރެން ހީކުރީ ކަލޭ ތިހިރީ ހެޔޮ ވިސްނޭ ފިރިހެނަކަށް ވެފައި ކަމަށް ... ޖެހި ޖެހީނުން އަތް ބިންދާލަންވީތަ؟\n- '' ބައްޕާ ... އަހަރެން ނުޖަހަން... ހަމަ ތެދެއް މި ބުނަނީ ''\n- '' މަންމަ ދޮގުހަދަނީތަ ދެން އެހެންވިއްޔާ ؟ ލަދެއްވެސް ނުގަނޭތަ ...މަންމަ ދޮގު ހަދައޭ ބުނަން ؟ ''\n- '' އަހަރެން ނުބުނަން މަންމި ދޮގު ހަދައޭ ... އެކަމަކު މަންމި އެ ބުނަނީ ޙަޤީޤަތާ ޚިލާފަށް ''\nމިހެން ބުނުމުން، ބައްޕަ ހަމަހޭން ނެއްޓުނެވެ. ހޭބުއްދި ފިލައި ދިޔަކަހަލައެވެ. އަދި މާޖިދާ ދިމާލަށް ފުންމައިގަނެ، ތަނެއް ދޮރެއް ނުބަލާ އެކުއްޖާ ގައިގައި ތަޅައިގަތެވެ. މި ވަރު ކޮށްލުމުންވެސް އަލާ ނު ފިލައިގެން، މާޖިދު އަތުގައި އޮތް ފޮތް ވިދާ ކުދިކުދި ކޮށްލިއެވެ. އެ ރޭ މާޖިދާއި އޭނާގެ ކޮއްކޮ އަށް ތިބެންޖެހުނީ، ހުސްބަނޑާއެވެ.\nރޭގަނޑު ކެއުން ކައިގެން މާޖިދުގެ ބައްޕައާއި ދޮންމަންމަ އެ ދެމީހުންގެ ދަރިފުޅު ގޮވައިގެން ކޮޓަރިއަށް ވަނެވެ. ވީދި ކުދިކުދި ކޮށްލެވިފައިވާ ފޮތުގެ ގަނޑުތަކަށް މާޖިދު ބަލަހައްޓައިގެން ހުއްޓެވެ. އެތައް ރެއެއްގެ ނިދިނަގާލައިގެން ލިޔެ، އެތައް ދުވަހެއްގެ ކެއުން ދޫކޮށް، ދަސްކުރަމުން ދިޔަ ފޮތް އެ އޮތީ ވީދި ކުދިކުދިވެފައެވެ. މާޖިދުގެ ހުރިހާ އުންމީދަކާ ހުވަފެންތަކެއްވެސް ވަނީ އެ ފޮތާ އެކު ވީދި ކުދިކުދިވެފައެވެ.\nކުދިކުދިވެފައިވާ ދަރިފުޅުގެ މަސްކޮޅުތައް މަންމައަކު ނަގައި ޖަމާ ކުރާހެން، މާޖިދު އޭނާގެ ފޮތްތަކުގެ ގަނޑުތައް ނަގައި އެއްކުރަން ފެށިއެވެ. އެކަމަކު މިހާރު އެއީ އެތައް ސަތޭކަ ކުދި ކުދި ގަނޑުކޮޅުތަކެކެވެ. އެ ހުރިހާ ގަނޑުކޮޅުތައް އެއް ކުރުމަކީ އެއީ ވާނެ ކަމެއް ނޫނެވެ. އެއް ކުރިއަސް އެ ފޮތެއްގެ ސިފައަށް އަނބުރާ އައުން އެއީ މުސްތަޙީލު ކަމެކެވެ. އެ ހިސާބުން އޭނާ އަހަރުގެ ފަހު އިމްތިޙާނުން ފޭލްވެ، ޢުމުރުން އަހަރެއް ބޭކާރުވީ ކަން ޔަޤީން ކުރިއެވެ. މި ޚިޔާލު ސިނކުޑިއަށް ވެރިވުމުން މާޖިދަށް ވަރަށް ބޮޑަށް އަސަރުކޮށް، ލިބެމުން ދާ އަނިޔާތަކަށް ކެތް ނުކުރެވޭ ހިސާބަށް ހިގައްޖެކަމަށް އިޙްސާސް ވިއެވެ. ދުނިޔެ އެނބުރޭހެން ހީވިއެވެ. އަދި އޭނާގެ ހަނދާންތައް މީގެ އެތަކެއް އަހަރު ކުރިއަށް ދަތުރު ކުރިއެވެ.\nއެ ލޯބި ލޯބި މޫނު އޭނާގެ ޙިޔާލުގެ ކުރިމައްޗަށް އައެވެ. މަންމަގެ މޫނެވެ. އެ މޫނުގައިވާ، ދުނިޔޭގެ ހުރިހާ ހިތާމައަކާއި ކެކުޅުންތައް ހަނދާންނެތި ކޮށްލާފަދަ ހިނިތުންވުމެވެ. ދުނިޔޭގެ މޮޅިކަމުން ސަލާމަތް ވުމައްޓަކައި އޭނާ ގޮސް ފިލާ އޮންނަ އުނގެވެ. މަންމަގެ މޫނުގައި ވަނީ އޯގާތެރި ކަމާއި ހިތް ހެޔޮ ކަމެވެ. އަދި ޒުވާން ކަމާއި ޗާލު ކަމެވެ. މަންމައެކޭ ކިޔާފައި މިހާރު ގޭގައި މި އިންނަ ''ހަރުފަ'' އާއި މަންމައާއި އުޑާއި ބިމާ ހާ ތަފާތެވެ. ކުރީގެ ގޭތެރެ ހަނދާންވިއެވެ. އޭރު ގޭގައި ވަނީ ހުސް ހިމޭންކަމާއި ލޯތްބެވެ. އޭރުގެ ބައްޕަ މަތިން ހަނދާން ވިއެވެ. އޭރު ބައްޕަގެ ލޮލުން ފެންނަނީ އަޅާލުމާއި ލޯތްބެވެ. މިހާރުހެން އަލިފާން ކަނިތަކެއް ނޫނެވެ. އޭރު ބައްޕަގެ އަތުން ލިބެނީ އެކި ފާޑުފާޑުކެ ކުޅޭ އެއްޗެއްސާއި މީރު ކާއެއްޗެއްސެވެ. އަނިޔާއެއް ނޫނެވެ.\nޚިޔާލުގެ ފިލްމު ރޯލު އެނބުރެމުން ގޮސް އެހެން ދިމާއަކަށް ހުއްޓުނެވެ. މަންމަ އުޅެނީ ބަލިވެގެންނެވެ. އެހެން ނަމަވެސް މާޖިދު ހީކުރީ އެއީ ހަމަ އެންމެން ވެސް ވާ ކަހަލަ އާދައިގެ ބައްޔެއް ކަމަށެވެ. ދެން ފެނުނީ ގޭތެރެ ހަލަ ބޮލިވެ، މީހުންގެ މޫނުމަތިން ހިތާމަވެރިކަން ފާޅުވާތަނެވެ. ތިމާގެ ބައެއް މީހުން ރޯތަނެވެ. އަދި ގޭ މީހުން ކޮންމެވެސް ކަމެއް އޭނާއަށް ފޮރުވަން އުޅޭ ތަނެވެ. އެކަމަކު އޭނާއަށް ހުރިހާ ކަމެއްވެސް އެނގިއްޖެއެވެ. މަންމަ މަރުވީހެއްޔެވެ؟ '' މަރު '' މިއީ މާޖިދަށް ކުރިން އެތައް ފަހަރަކު އަޑު އަހާ، ފޮތް ފޮތުން ކިޔާފައިވާ ބަހެކެވެ. ނަމަވެސް އެއީ ކޯޗެއް ކަން ކުރިއަކުން އެނގިފައި ނެތެވެ. އަދި ކައިރިއަކުން ފެނި، އަދި އޭނާގެ ގެއަށް ވަދެ ތިމާގެ މީހެއް ނުވަތަ ލޯބިވާ މީހެއް، މަރު ގެންދިޔަތަނެއް މީގެ ކުރިން ނުދެކެއެވެ.\nއަނެއް ދުވަހު މަރަކީ ކޯޗެއްކަން މާޖިދަށް އެނގިެއްޖެއެވެ. ވަރަށް ކައިރިންނެވެ. ހެނދުނު ހޭލެވުނީ ކޮއްކޮ ރޯ އަޑަށެވެ. މަންމަގެ ލޯބިވާ ހަގުދަރިފުޅު ރޯ އަޑަށެވެ. ބައްޕަ ވެސް - އޭރު - ކޮއްކޮ ދެކެ ލޯބިވެއެވެ. ލޯ ހުޅުވާފައި ރަނގަޅަށް ބަލާލި އިރު ކޮއްކޮ ކައިރީ މަންމަ ކިރު ދީ ކުޅެ ހަދާކަށް ނެތެވެ. ކޮއްކޮގެ ރުއިން އިރުކޮޅަކަށް ފަހު އިރުކޮޅެއް ގަދަވަމުން ދިޔައެވެ. އެކަމަކުވެސް މަންމައެއް ނައެވެ.\nމާޖިދު އެންމެ ފަހުން މަންމައަށް ގޮވިއެވެ. '' މަންމާ .........'' އެކަމަކު މަންމަގެ ޚަބަރެއް ނުވިއެވެ. އެނދުން ތެދުވެގެން މާޖިދު މަންމަ ހޯދަން ހިނގައްޖެއެވެ. ކޮޓަރިން ނުކުމެ ބަލާލިއިރު ބައްޕައާއި އަދި ތިމާގެ އެހެން ބަޔަކު ތިބެގެން ރޮނީއެވެ. މަންމަ ކޮބައިތޯ ސުވާލު ކުރުމުން އެ މީހުންގެ ފަރާތުން އެއްވެސް ޖަވާބެއް ނުލިބުނެވެ. ދެން މަދަރުސާއަށް ދާ ގަޑި ޖެހުނީމާ އަނެއްކާވެސް މަންމައަށް ގޮވިއެވެ. އެކަމަކު، އޭނާ ރީތިކޮށް، ދަބަސް ތައްޔާރު ކޮށްދޭން މަންމައެއް ނައެވެ. އެންމެ ފަހުން އަމިއްލައަށް ތައްޔާރުވެގެން، ޖޫސްތައްޓެއް ބޮއެގެން މަދަރުސާއަށް ދާން ނުކުތެވެ. ގެއިން ނުކުތް ވަގުތު އެހެން ދުވަސް ދުވަހު، މަންމަ އައިސް ދޮރު މަތީގައި ޓާޓާ ކިޔަން ހުރެއެވެ. އަދި މަދަރުސާއަށް ގޮސް ބަސް އަހައިގެން އުޅުމަށް ނަސޭހަތްތެރިވެއެވެ. ހައެއްކަ ފިޔަވަޅު އަޅާފައި އެނބުރި އައީމާ، މަންމަ ދެވަނަ ފަހަރަށް ދޮން ދީފައި ބޮލުގައި ފިރުމާފައި ފޮނުވައެވެ. އެކަމަކު މިއަދު، މަންމަ ޓާޓާ ކިޔަން ވެސް ނައެވެ.\nމަދަރުސާ ނިމިގެން އައި އިރު، ނުދަންނަ ބީރައްޓެހި އަންހެނެއް ގޭގައި އެބަ އިނެވެ. އޭނާ ހުރީ ކޮއްކޮއަށް ކިރުދޭށެވެ. ކޮއްކޮއަށް ނުދަންނަ މީހަކު އައިސް ކިރު ދޭން އެހުރީ ކީއްވެހެއްޔެވެ؟ މަންމަ ކޮބައިހެއްޔެވެ؟\nޚިޔާލުގެ ފިލްމު ރޯލު އެނބުރެމުން ގޮސް އަނެއްކާވެސް އެހެން ދިމާއަށް ހުއްޓުނެވެ. މާޖިދު މަންމަ މަރުވުމަށް ފަހު، އޭނާގެ ބައްޕަ ދިޔައީ މާޖިދާއި އޭނާގެ ކޮއްކޮއަށް މަންމަ ނެތުމުގެ އުނިކަން ފޫބައްދައި ދެވޭތޯ ބަލަމުންނެވެ. ލޯތްބާއި އަޅާލުން ދެމުން ދިޔައެވެ. މަންމަ ނެތް ދުނިޔޭގައި މަންމައެއްގެ ދައުރާއި ބައްޕައެއްގެ ދައުރު އަދާ ކުރަމުން ދިޔައެވެ. އެކަމަކު މި ހުރިހާ ކަމެއް އެއްދުވަހަކު ބަދަލުވެއްޖެއެވެ. '' މާޖިދު ... މި އަދު ދަރިފުޅުމެންނަށް އާ މަންމައެއް އަންނާނެ '' އޭ ބައްޕަ ބުނި ދުވަހުއެވެ. އާ މަންމައެއް؟ މީގެ ކުރިން ދުވަހަކުވެސް މާޖިދު މިފަދަ ވާހަކައެއް އަޑު ނާހައެވެ. އާ ކޮއްކޮއެއް އަންނަ ގޮތް އޭނާއަށް އެނގެއެވެ. ކޮއްކޮ އަންނަނީ މަންމަގެ ބަނޑުންނެވެ. އެކަމަކު އާ މަންމައެއް އަންނާނީ ކާކު ބަނޑުންހެއްޔެވެ؟ ސުވާލުގެ ޖަވާބެއް ނުވިސްނުނެވެ.\nއާ މަންމަ ގެއަށް އައިސްފިއެވެ. ވަރަށް ރީއްޗެވެ. ހެދުންވެސް ވަރަށް ރީއްޗެވެ. ކޯތާފަތުގައި ހުރީ ރަތް ވިލާގައި ހުންނަ ކުލައެވެ. އޭނާގެ ތުންފަތް ވަރަށް ރަތެވެ. އެހެން މީހުން ތުންފަތް ހެނެއް ނޫނެވެ. ތުންފަތް އެހާ ރަތް ވީމާ، މާޖިދު ހައިރާން ވެސް ވިއެވެ ކިތަންމެ ރީއްޗަސް އާ މަންމައަށް ހިތް ޖެހޭ ގޮތެއް ނުވިއެވެ. އެކަމަކު ރުޅިއެއްވެސް ނާދެއެވެ.\nފުރަތަމަ ދުވަސްކޮޅު އާ މަންމަ އޯގާތެރިވެފައި މަޑުމައިތިރިއެވެ. އިންދޭ ޅަ ކުރިއެއް ފަދައިންނެވެ. ދުވަސްތަކެއް ވެ ބިމުގައި ހަރުލައި މޫ ފޭބުމުން، ހަރު ހިކި ގަސްގަނޑެއް ފަދަ ވެއްޖެއެވެ. ބަލާ މީހުންނަށް ރީތި މަލާއި، ފެހި ފަތްތައް ފެނުނަސް، ހަޤީޤަތުގައި އެއީ ވިހަ އެއްޗެކެވެ. އަދި އާ ކޮއްކޮ ވިހޭމާ، ރީތި އަންހެނެއްގެ ހަންގަނޑުގައި ފޮރުވިގެން އޮންނަ ވިހަ ހަރުފައަކަށް ބަދަލުވެއްޖެއެވެ. ރީތި އަންހެނެއް އެއީ ޙަޤީޤަތުގައި ހަރުފައެއްގެ ސިފައިގައި ވާ ނުބައި ޝައިޠާނަކަށް ވެއްޖެ ނަމަ ދެން ވާނީ ކިހިނެއްހެއްޔެވެ؟\nތާރީޚްގެ ތެރެއިން ޚިޔާލަށް އެޅެމުން އައި ތަޞްވީރުތައް ފުސްވެއްޖެއެވެ. ޚިޔާލުގެ ފިލްމު ރޯލު އެނބުރުން ހުއްޓުނެވެ. ޚިޔާލު ހުއްޓުނު އިރު ކުރިމަތީގައި ވަނީ، ހަރުފައެއްގެ ސިފައިގައި ވާ އަންހެނެއްގެ ތަޞްވީރެވެ.\nމާޖިދުގެ ގެނބިފައިވާ ޚިޔާލުތަކަށް ނިމުމެއް އައީ، އަންހެނެއް ހޭ އަޑަށެވެ. އެއީ އެ ނުލަފާ އަންހެނާ ހޭ އަޑެވެ. ކޮޓަރި ތެރެއިން ކުރިން އިވެނީ މަންމަ ހޭ ފޮނި ފޮނި އަޑެވެ. އެކަމަކު މިހާރު އިވެނީ ހަރުފައެއް ހޭ އަޑެވެ. ކަނުލައި އަޑު އެހީމާ، ކޮންމެވެސް މީހަކު ރޯ އަޑު ވެސް މަޑުމަޑުން އިވެއެވެ. އެއީ ކޮއްކޮ ރޯ އަޑެވެ. ކޮއްކޮ ރޭ ނިދީ، ބަނޑަށް އޮވެގެން ކަން، އަމިއްލައަށް ވެފައި ހުރި ބަނޑުހައި ކަން، އޭނާއަށް އިޙްސާސްކޮށް ދިނެވެ. މުޅި ދުވާލު އެ ކުޑަ ކުޑަ ކުއްޖާ ލައްވާ މަސައްކަތް ކުރުވުމަށް ފަހު، އެ މުޖްރިމް އަންހެނާ ދަނީ ބަދިގެ ތަޅުލާފައެވެ. ހިކިފައި އޮންނަ ޕާން ފޮއްޗެއް ނޫނީ ކާލަން ނުދެއެވެ.\nރޭގަނޑު ބައްޕަ ގެއަށް އައިމާ، މައުޞޫމު ކަމެއް މޫނު މައްޗަށް ގެނެސް، ކޮއްކޮ ނުކާ ވާހަކައާއި ކޮއްކޮ ބަލި ވާހަކަ ދައްކައެވެ.\n'' އަހަރެން ހިތް ފަޅައިގެން ދާ ވަރުވޭ! ބަލާބަލަ އަހަރެމެންގެ ދަރިފުޅު ހިމަ ވެފައި ބަލިކަށިކަން . އޭނާ ނުއެއް ކައި އެއްގޮތަކަށް ވެސް . ކީއްކުރާނީ ؟ ޑޮކްޓަރަކަށް ދައްކަން ވީނު ؟ އެކަމަކު ޑޮކްޓަރަކަށް ދެއްކިއަސް ޑޮކްޓަރު ކީއްކުރާނީ ؟ މިހާ ބޯ ހަރު ބަސް ނާހާ ކުއްޖަކު ޑޮކްޓަރަށް ދެއްކިއަސް ފަލައެއް ނުވާނެ ! ... އަހަރެން ކިތަންމެ ވަރަކަށް ވެސް އުޅެން ކާން ދޭން .. އެކަމަކު ވެސް ހަމަ ނުކަނީ ... މީނާގެ ބޯ ހަރުކަމުން ޞިއްޙަތު އެހަރަ ގެއްލިގެން ދަނީ ... ''\nދެން އޭނާގެ ބައްޕަ ބުންޏެވެ. '' ހާދަހާ ބަސް ނާހައޭ ދޯ ؟ ބޯ ހަރު ނުކޮށް ކާން އާދޭ ! އެހެން ނޫނީ ....! ''\nއެ ހިނދު އެ މަންޖެ ބިރުން ސިހިސިހި ހުރެ ކާންވެގެން މޭޒާ ކައިރިއަށް ޖެހިލިއެވެ. އެކަމަކު ބައްޕަ ހުރި ގޮނޑީގެ ފުރަގަހުގައި ހުރެގެން، ދޮންމަންމަ ދިޔައީ ކަޅި އަޅައި ލޮލުން އިންޒާރު ދެމުންނެވެ. ދަތް ވިކާފައި ވައްތަރު ވައްތަރު ޖައްސާފައި އެ މަންޖެ ބިރު ގެންނެވިއެވެ. ބިރުން ކާ އެއްޗަކާ ދިމާލަށް އަތް ދިތް ނުކުރީމާ ދޮންމަންމަ ބުންޏެވެ.\n'' އަހަރެން ބުނީމެއްނު ! ހަމަ އޭނާ ބޯ ހަރީ އޭ .. ރަނގަޅަށް ތަރުބިއްޔަތު ކުރަން ޖެހިފައި އެހެރީ ... ''\nއެއްބަސް ވުމުގެ ގޮތުން ބައްޕަ ބޯ ޖަހާލިއެވެ. އަދި އެ ކުއްޖާގެ ކަންފަތުގައި ހިފައި، ކޮލުގައި އެތިފަހަރެއް ޖެހުމަށް ފަހު ކާ ކޮޓަރިން ނެރެ ބޭރުކޮށްލިއެވެ. މިހާރު ބައްޕައަށް، ކުރަން އެނގޭ ހަމަ އެކަނި ތަރުބިއްޔަތަކީ އެއީއެވެ. ކޮންމެ ރެއަކުހެން އެ މަންޖެގެ ރޭގަނޑުގެ ކެއުން އޮންނަ ގޮތަކީ މިއީއެވެ.\nމާޖިދަށް ކޮއްކޮ މަތިން ހަނދާން ވިއެވެ. އެ އިވެނީ ކޮއްކޮ ރޯ އަޑެވެ. އަވަހަށް ގޮސް ކޮއްކޮ ނަގައިގެން ގައިގައި ބައްދާލިއެވެ.\n''ކިހިނެއްވީތަ؟ ކީއްވެ ތި ރޮނީ ؟ އަވަހަށް ހުއްޓާލާ .. ބޭބެގެ ދޮންކޮޅު ''\n- '' ބަނޑުހައި ވަނީ ... '' ކޮއްކޮ އަށް ބުނެވުނުހާ ވެސް އެއްޗަކީ މިއީއެވެ.\nބަނޑުހައި ވިޔަސް މާޖިދު ކާ އެއްެޗެއް ގެންނާނީ ކޮންތާކުންހެއްޔެވެ؟ ވަރަށް ނަސީބު ގަދައެވެ. ކަންދިމާ ކުރި ގޮތުން، މިރޭ ދޮންމަންމަ އެ ހުރީ ބަދިގޭ ތަޅު ނުލައެވެ. ރޭގަނޑު ކައިފައި ބާކި ހުރި އެއްޗެހި މޭޒުމަތީ ހުއްޓާ ނަގައިގެން އައިސް، މާޖިދު ކޮއްކޮއަށް ކާން ދިނެވެ. އުފަލާ އެކު، ގެނައި ހުރިހާ އެއްޗެއް އެ މަންޖެ ކައި ހުސްކޮށްލިއެވެ. ދޮންމަންމަ އާއި ބައްޕަ އަދި އެ ދެމީހުންގެ ދަރި ކައިފައި ބާކީ ހުރި އެއްޗެހި ވަގަށް ނަގައިގެން އައިސް ކޮއްކޮއަށް ކާން ދޭން ޖެހުނީމާ، މާޖިދަށް ހިތް ދަތިކަމެއް އިޙްސާސް ވިއެވެ. އަދި މާޒީގެ ފިލްމުން ތަޞްވީރުތަކެއް، މާޖިދުގެ ޚިޔާލަށް ވެރިވިއެވެ. މަންމަ ފެނުނެވެ. އަންނާށޭ ކިޔާފައި މަންމަ ގޮވަނީއެވެ.\nވީދާލެވުނު ފޮތް މަތިން އޭނާ ހަނދާން ނެތިއްޖެއެވެ. އަދި ދަތި އުނދަގޫ ޙަޔާތް މަތިން ވެސް ހަނދާން ނެތިއްޖެއެވެ. މިހާރު އިވެނީ އެންމެ އަޑެކެވެ. މަންމަ ގޮވާ އަޑެވެ.\n- ކޮއްކޯ .. ތެދުވޭ . މަންމަ އަންނާށޭ ބުނާ އަޑެއް ނީވޭތަ ކޮއްކޮއަށް ! ހިނގާ އަވަހަށް މަންމަ ކައިރިއަށް ދާން . ''\nއެ އަންހެން ކުއްޖާ ވީ ޙައިރާނެވެ. އަދި ފާޑެއްގެ ބިރެއް ގަތެވެ. އެއްވެސް ކުއްޖެއްގެ ދެ މަންމަ ހުރޭ ހެއްޔެވެ؟ ގޭގައި އެ އިން '' މަންމަ '' ނޫން އެހެން މަންމައެއް އެ މަންޖެއަކަށް ނޭނގެއެވެ. އެ ނުލަފާ އަންހެނާ ވަނީ ކުޑަ ކުޑަ ކުއްޖެއްގެ ހިތުގައި ، މަންމަ ގެ މުޤައްދަސް ސޫރަ ނުބައި ވަހުޝަކަށް ބަދަލު ކޮށްފައެވެ.\n- " އާދޭ! ... އަހަރެމެން ދެކެ ލޯބިވާ މަންމަ ކައިރިއަށް ދާން .... މަންމަ އުޅެނީ ވަރަށް ރީތި ބަގީޗާއެއްގައި .. ކޮއްކޮއަށް އަޑެއް ނީވޭތަ؟ މަންމަ ގޮވާ އަޑު ... ''\nކޮއްކޮ އުފުލައިގެން މާޖިދު، ގެއިން ނުކުމެގެން މަޑު މަޑުން ހިނގައްޖެއެވެ. އޭނާގެ ކަންފަތަށް އަދިވެސް އިވެނީ މަންމަ ގޮވާ އަޑެވެ. މާޖިދާއި އޭނާގެ ކޮއްކޮ މަންމަ އޮތް ތަނަށް ހިނގައްޖެއެވެ.\nއަނެއް ދުވަހު ހެނދުނު ނޫސްތަކުގައި އޮތީ، ޤަބުރުސްތާނުގައި ޢުމުރުން6އަހަރުގެ ވަރަށް ހިމަ، ބަލިކަށި އަންހެން ކުއްޖަކާއި، 41 އަހަރުގެ ފިރިހެން ކުއްޖެއް ހޭނެތިފައި ތިއްބާ ފެނުނު ވާހަކައެވެ. އަދި މިހާރު އެ ދެކުދިން ހަސްފަތާލަށް ގެންެދެވި ފަރުވާ ދެވެމުން ދާ ކަމަށާއި، އަންހެން ކުއްޖާ ވަނީ ވަރަށް ބޮޑަށް އަނަރޫފަވެ، ބަލި ވެފައި ކަމަށާއި މުޢްޖިޒާތަކުން ނޫނީ އެ ކުއްޖާގެ ފުރާނަ ސަލާމަތް ނުކުރެވޭނެ ކަމަށް ވެސް، ނޫސް ތަކުގައި ލިޔެފައި އޮތެވެ.\n'' އޮޅުން ފިލުވަން ދަތި ވާހަކަތަކެއް ފިރިހެން ކުއްޖާ ދައްކާ. މަންމައެއްގެ ވާހަކައާއި ލިޔާ ފޮތެއްގެ ވާހަކަ ދައްކަނީ . ދެން ގޭގައި އުޅޭ ހަރުފައެއްގެ ވާހަކަ ވެސް އޭނާ އެބަ ދައްކާ '' ނޫހެއްގައި ލިޔެފައި އޮތެވެ.


Assistant Prosecutor General ge magaamah Abdullah Rabiu ahyyankohffi - One Online\nއެސިސްޓަންޓް ޕްރޮސެކިއުޓާ ޖެނެރަލްގެ މަގާމަށް އައްޔަން ކުރި އައްއުސްތާޛް އަބްދުﷲ ރާބިއު --- ފޮޓޯ: ޕީޖީ އޮފީސް\nއެސިސްޓެންޓް ޕްރޮސެކިއުޓާ ޖެނެރަލްގެ މަގާމަށް އަބްދުﷲ ރާބިއު އައްޔަންކޮށްފި\nއެސިސްޓަންޓް ޕްރޮސެކިއުޓާ ޖެނެރަލްގެ މަގާމަށް އައްއުސްތާޛް އަބްދުﷲ ރާބިއު އައްޔަންކޮށްފި އެވެ.\nޕްރޮސެކިއުޓާ ޖެނެރަލް އޮފީހުގެ ސީނިއާ ޕަބްލިކް ޕްރޮސެކިއުޓާގެ މަގާމުގައި ހުންނެވި ރާބިއު މި މަގާމަށް އައްޔަން ކުރެއްވީ ޕްރޮސެކިއުޓާ ޖެނެރަލް ހުސެއިން ޝަމީމް އެވެ.\nޕީޖީ އޮފީހުން މައުލޫމާތު ދިން ގޮތުގައި ރާބިއު ގާނޫނީ ދާއިރާއިން ހިދުމަތްކޮށްދެއްވަން ފެއްޓެވީ 18 ފެބްރުއަރީ 2009 ގައެވެ. އެއީ ޕީޖީ އޮފީހުގެ އެސިސްޓަންޓް ޕަބްލިކް ޕްރޮސެކިއުޓަރުގެ މަގާމުން ކަމަށް ޕީޖީ އޮފީހުން މައުލޫމާތުދެއެވެ.\nމީގެ އިތުރުން ޕީޖީ އޮފީހުގައި މިވަގުތު މަސައްކަތް ކުރައްވާ ގާނޫނީ ވަކީލުންގެ ތެރެއިން ރާބިއު އަކީ އެންމެ ގިނަ ތަޖުރިބާ ހުރި އެއް ގާނޫނީ ވަކީލު ކަމަށް ޕީޖީ އޮފީހުން މައުލޫމާތު ދެއެވެ.\nޕީޖީ އޮފީހުން މައުލޫމާތު ދިން ގޮތުގައި ރާބިއު ފުރަތަމަ ޑިގްރީ ހާސިލް ކުރައްވާފައިވަނީ މިސްރުގެ އަލް އަޒްހަރު ޔުނިވަސިޓީން ޝަރީއަތާއި ގާނޫނުގެ ދާއިރާއިންނެވެ. އޭގެ ފަހުން ޝަރީއާގެ ދާއިރާއިން މާސްޓާސް ހާސިލް ކުރެއްވީ ވިލާ ކޮލެޖުން ކަމަށް ޕީޖީ އޮފީހުން މައުލޫމާތު ދެއެވެ.\nމީގެ އިތުރުން ރާބިއު ވަނީ ގާނޫނީ ދާއިރާއިން ގިނަ އަދަދެއްގެ ސެމިނާ އަދި ޓްރެއިނިގް ޕްރޮގްރާމުތައް ފުރިހަމަ ކޮށްފައި ކަމަށް ޕީޖީ އޮފީހުން މައުލޫމާތު ދެއެވެ. އޭގެ ތެރޭގައި ފޮރެންސިކް ސައިންސްގެ ދާއިރާ، ޖިންސީ ގޯނާގެ މައްސަލަތައް ތަހުގީގު ކުރުމާބެހޭ ދާއިރާ އަދި އިންސާނީ ހައްގުތަކާބެހޭ ބައިނަލްއަގުވާމީ ގާނޫނާ ގުޅޭ ޓްރެއިނިން ޕްރޮގްރާމްތައް ހިމެނޭ ކަމަށް ޕީޖީ އޮފީހުން މައުލޫމާތުދެއެވެ.\nރާބިއުގެ އިތުރުން އިތުރު ތިން ބޭފުޅުން އެސިސްޓަންޓު ޕްރޮސެކިއުޓާ ޖެނެރަލުންގެ ގޮތުގައި މިހާރުވެސް ތިއްބަވައެވެ. އެއީ އަލްއުސްތާޛް ހުސެއިން ނާޝިދު، އަލްއުސްތާޛާ ޖިހާދާ އަނީސް އަދި އަލްއުސްތާޛާ ޝަމްރާ ޝަމީމްއެވެ.\nގުޅޭ ޓެގު ޕީޖީ އޮފީސް ހުސެއިން ޝަހީމް (އަނދުން ހުސެއިން)


China ge enme is verin ge aailaa ge memebarun Hong Kong in ganefaivaa agu bodu imaaraai thah - Hali News\nޗައިނާގެ އެންމެ އިސްވެރިންގެ އާއިލާގެ މެންބްރުންގެ ހޮންކޮންގުން ގަނެފައިވާ އަގުބޮޑު އިމާރާތްތައް\n17 August 2020, 14:55\nޗައިނާގެ ކޮމިއުނިސްޓް ޕާޓީގެ އިސްވެރިންގެ ގާތް ތިމާގެ މީހުން ހޮންކޮންގުން އަގުބޮޑު ގެތައް ގަނެފައިވާ ކަމަށާއި އެމީހުން ގިނަ އަދަދަކަށް ފައިސާ ބޭންކުތަކަށް ލާފައިވާ ކަމަށް ނިއުޔޯރކް ޓައިމްސްއިން ރިޕޯޓް ކޮށްފިއެވެ.\nނިއުޔޯރކް ޓައިމްސްއިން ހިންގި އިންވެސްޓިގޭޝަނެއްގައި ބުނެފައިވަނީ ޗައިނާގެ އެންމެ މަތީ އިސް ތިން ވެރިންްގެ އާއިލާއިން ހޮންގކޮންގގައި އިންވެސްޓްކޮށްފައިވާ ކަމަށެވެ. އަދި ހޮންގކޮންގގެ މާލީ މަރުކަޒެއްގެ ގޮތުގެ ޚާއްސަކަން ގެއްލިގެން ހިނގައްޖެނަމަ، މި މީހުންގެ މާލިއްޔަތަށް މިއިން ގެއްލުންވާނެ ކަމުގައެވެ.\nލީ ޒާންޝޫގެ އަންހެން ދަރިފުޅު، ލީ ޝިއާންޗިން ވަނީ ހޮންގކޮންގގައި 15 މިލިއަން ޑޮލަރުގެ ބީޗް ހައުސްއެއް (ފޮޓޯގައި) ބައްލަވައިގެންފައެވެ. 2013 ގައި އޭނާ ބައްލަވަައިގަތް މި ގެއަކީ، ހަތަރު ބުރީގެ އިމާރާތެކެވެ. އެއިރު އޭނާގެ އުމުރަކީ 31 އަހަރެވެ.\nމިއިންވެސްޓިގޭޝަން ހިންގި ދެ ނޫސްވެރިން ކަމަށްވާ އެލެގްޒެންޑްރާ ސްޓީވެންސަން އާއި މައިކަލް ފޯސެތު ބުނާ ގޮތުން މިކަނބުލޭގެ މިވަރުގެ މުއްސަނދިކަމެއް ހޯއްދަވާފައިވަނީ ކިހިނެއްކަން އެނގޭކަށެއް ނެތް ކަމަށެވެ.\nމިކަނބުލޭގެ ބައްޕަ، ލީ ޒާންޝޫއަކީ ޗައިނާގެ ގާނޫނުހަދާ މަޖިލީހުގެ ރަައީސެވެ.\nމީގެ އިތުރުން ނިއުޔޯރކް ޓައިމްސްއަށް ލިބިފައިވާ މަޢްލޫމާތުން އެނގެނީ އިސްވެރިން 51 މިލިއަން ޑޮލަރު ހޮންގކޮންގގަައި އިންވެސްޓްކޮށްފައިވާ ކަމަށެވެ.\nދެ ވަނައަށް ޓައިމްސްއިން ނަން ކިޔާފައިވާ ފަރާތަކީ، ޗައިނާގެ ރައީސް، ޝީ ޖިންޕިންގެ ދައްތަ ޝީ ޝިއާއޯޝިއާއޯއެވެ. އެކަމަނާ ހޮންގކޮންގގައި އިމާރާތްތައް ބައްލަވައިގަންނަވަން ފައްޓާވާފައިވަނީ 1991 އިން ފެށިގެން ކަމަށް ހޮންގކޮންގ ގެ ރެކޯޑްތަކުން ދައްކައެވެ.\nއެކަމަނާގެ އަންހެން ދަރިފުޅު، ޗާންގ ޔެންނާން ވަނީ 2009 ގައި ރިޕަލްސް ބޭއިން 19.3 މިލިއަން އެމެރިކާ ޑޮލަރަށް ވިލާއެއް ބައްލަވައިގެންފައެވެ. އަދި ސިޓީގެ ރެކޯޑްތަކުން ދައްކާގޮތުން އެކަމަނާ ވަނީ އިތުރު އެހެން ފަސް ގެއެއްވެސް ބައްލަވަައިގެންފައެވެ.\nތިންވަނައަށް ޓައިމްސްއިން ނަން ކިޔާފައިވާ ފަރާތަކީ ވޭންގ ޔޭންގއެވެ. އޭނާއަކީ، ޕޮލިޓް ބިއުރޯގެ ބާރުގަދަ ހަތް މެންބަރުންގެ ތެރޭން އެއް ބޭފުޅެކެވެ. އޭނާގެ އަންހެން ދަރިފުޅު، ވާންގް ޝީޝާ ވަނީ ދެ މިލިއަން ޑޮލަރަށް ހޮންގކޮންގ ގައި ގެއެއް ބައްލަވައިގެންފައެވެ. މި ކަނބުލޭގެ އަކީ، ކުރިން ޑޮއިޗް ބެންކްގައި އިސްމަގާމެއް ފުރުއްވި ކަނބަލެކެވެ.


އައި.އޯ.އައި.ޖީއަށް ތައްޔާރުވާ ޤައުމީ ފުޓްބޯޅަ ޓީމުގެ ފަރިތަކުރުންތައް ފަށައިފި އައި.އޯ.އައި.ޖީއަށް ތައްޔާރުވާ ޤައުމީ ފުޓްބޯޅަ ޓީމުގެ ފަރިތަކުރުންތައް ފަށައިފި\nއައި.އޯ.އައި.ޖީއަށް ތައްޔާރުވާ ޤައުމީ ފުޓްބޯޅަ ޓީމުގެ ފަރިތަކުރުންތައް ފަށައިފި\nޤައުމީ ފުޓްބޯޅަ ޓީމް - ފޮޓޯ:ޕީއެސްއެމް\nމިމަހު 17 ގައި މޮރިޝަސްގައި ފެށުމަށް ހަމަޖެހިފައިވާ އިންޑިއަން އޯޝަން އައިލެންޑް ގޭމްސަށް ތައްޔާރުވުމުގެ ގޮތުން، ޤައުމީ ފުޓްބޯޅަ ޓީމުގެ ފަރިތަކުރުންތައް ފަށައިފި އެވެ.\nޒުވާން ސްކޮޑަކާއެކު ޤައުމީ ޓީމުގެ ފަރިތަކުރުންތައް ރޭ ފެށިއިރު، އައިއޯއައިޖީއަށް ދާނެ ކުޅުންތެރިން ފައިނަލް ނުވާކަމަށް އެފް.އޭ.އެމުން ބުނެ އެވެ. އެ އިދާރާގެ ޖެނެރަލް ސެކެޓްރީ ހުސައިން ޖަވާޒް ޕީ.އެސް.އެމް ސްޕޯޓްސްއަށް މަޢުލޫމާތު ދެއްވަމުން ވިދާޅުވީ، ޓީމުގައި ހިމެނޭ ބައެއް ކުޅުންތެރިންގެ އަނިޔާގެ މައްސަލަ އުޅޭތީ، އަދި ސްކޮޑް ފައިނަލް ނުކުރާކަމަށެވެ.\nއައި.އޯ.އައި.ޖީއަށް ޚާއްޞަކޮށްގެން ޕީ.އެސް.އެމްއިން ގެނެސްދޭ، "މި ފަހަރުވެސް ގޯލްޑް" ޕްރޮގްރާމްގައި ވާހަކަދައްކަމުން ޤައުމީ ޓީމުގެ ކޯޗު ޕީޓަރ ސެގާޓް ބުނީ، ޓީމް އެކުލަވާލަން ބެލިއިރު، ޓީމުގެ ކުޅުންތެރިން ފިޓްނަސް ހުރީ ކިހިނެތްކަމެއް ނޭނގޭކަމަށާއި، ޓީމް ލިސްޓް ހެދިއިރު ލީގު ނުފަށާތީ، އެއްވެސް ކުޅުންތެރިއެއްގެ ފޯމެއްވެސް ނޭނގޭކަމަށެވެ.\nސާފް ސުޒުކީ ކަޕަށް ފަހު މިދިޔަ ސީޒަންގެ ފަހުކޮޅު ލީގުގައި ކުޅުންތެރިން ދެއްކި ކުޅުމަށް ބަލައި އާ ކުޅުންތެރިންނަށް ސްކޮޑުން ފުރުޞަތުދީފައިވާނޭކަމަށް ކޯޗު ބުންޏެވެ. ދިވެހި ޤައުމީ ފުޓްބޯޅަ ޓީމަށް އައި.އޯ.އައި.ޖީއަށް ތައްޔާރުވާން ހަފުތާއެއްހާ ދުވަސް އޮތްއިރު، ފުލް ޓީމު ފަރިތަކުރަން ލިބެނީ އެންމެ ފަސް ދުވަހެ އެވެ. ކުރިން ތާވަލުކޮށްފައި އޮތީ ގޭމްސްގެ ކުރިން ދިވެހި ޓީމް ސީޝެލްސްގައި ތަމްރީންތަކެއް ފުރިހަމަކުރުމަށެވެ. އެހެންނަމަވެސް ފަހުން އެފް.އޭ.އެމުން ވަނީ ތަމްރީން ކޭމްޕް ނުދާގޮތަށް ނިންމާފަ އެވެ.\nމި ފަހަރުގެ އިންޑިއަން އޯޝަން އައިލެންޑް ގޭމްސްގައި ފުޓްބޯޅައިގައި ރާއްޖެ ހިމެނުނީ ގްރޫޕް ބީ ގައި އެވެ. މި ގްރޫޕްގައި ރާއްޖެއާއެކު ދެން ހިމެނޭ ޤައުމުތަކަކީ ރީޔޫނިއަން، މަޔޮޓް އަދި ކޮމޮރޯސް އެވެ.


ޕަބްލިޝްކުރި ތާރީޚް: 22 މާރިޗު 2020\nޕަބްލިޝްކުރި ގަޑި: 1510\nކ.މާލެ އާއި ކ.ގުޅިފަޅާއި ދެމެދު ދަތުރުކުރުމަށްޓަކައި ފަސިންޖަރުން އުފުލާ ފެރީއެއް2އަހަރު ދުވަހުގެ މުއްދަތަށް ކުއްޔަށް ހިފަން\nކ.މާލެ އާއި ކ.ގުޅިފަޅާއި ދެމެދު ދަތުރުކުރުމަށްޓަކައި ފަސިންޖަރުން އުފުލާ ފެރީއެއް2އަހަރު ދުވަހުގެ މުއްދަތަށް ކުއްޔަށް ހިފަން ބޭނުންވެގެން ހުޅުވާލި ފުރުޞަތުގައި އެކަށީގެންވާ ޕްރޮޕޯސަލެއް ލިބިފައި ނުވާތީވެ އިޢުލާން ނަންބަރު GMIZL/IUL/PROC/2020/004 ބާޠިލުކޮށް، މި ޚިދުމަތް ފޯރުކޮށްދިނުމަށް ޝައުގުވެރިވެލައްވާ ފަރާތްތަކަށް އަލުން ބީލަން ހުށަހެޅުމުގެ ފުރުޞަތު ޢާއްމުކޮށް ހުޅުވާ އިޢުލާން ކުރަމެވެ.\n29 މާރޗް 2020 އިން 02 އޭޕްރިލް 2020 އަށް\n06 އޭޕްރިލް 2020\n09 އޭޕްރިލް 2020\nބީލަމުގައި ބައިވެރިވުމަށް ރަޖިސްޓްރީ ކުރައްވާ ފަރާތްތަކުން ބީލަން ފޮތް ބައްލަވައިގަތުމަށްޓަކައި 500.00 ރުފިޔާ (ފަސްސަތޭކަ ރުފިޔާ) ދައްކަންވާނެއެވެ. ރަޖިސްޓްރޭޝަން ފީއަކީ 'ނޮން ރިފަންޑަބްލް' ފީއެކެވެ.\nއިޢުލާން ނަންބަރު GMIZL/IUL/PROC/2020/001 އަދި GMIZL/IUL/PROC/2020/004 ގެ ދަށުން ރެޖިސްޓްރޭޝަން ފީ ދެއްކެވި ފަރާތްތަކުން މި ބީލަމުގައި ބައިވެރިވުމަށް އަލުން ރަޖިސްޓްރޭޝަން ފީ ދައްކާކަށް ޖެހިވަޑައެއްނުގަންނަވާނެއެވެ.\nބިޑް ސެކިއުރިޓީގެ ގޮތުގައި 25,000.00 ރުފިޔާ (ފަންސަވީސް ހާސް ރުފިޔާ) ބީލަން ހުށަހަޅުއްވާ އިރު ހުށަހަޅުންވަން ވާނެއެވެ. އަދި ބިޑް ސެކިއުރިޓީގެ މުއްދަތު ބިޑް ވެލިޑިޓީ މުއްދަތަށްވުރެ 30 (ތިރީސް ދުވަސް) އިތުރު ވާންވާނެއެވެ.\nބީލަން ކާމިޔާބު ކުރާ ފަރާތުން ޕާރފޯމެންސް ސެކިއުރިޓީގެ ގޮތުގައި އަގުގެ %5 (ފަސް އިންސައްތަ) ދައްކަންވާނެއެވެ.\nބީލަން ހުށަހެޅޭނީ ބީލަމުގައި ބައިވެރިވުމަށް ރަޖިސްޓަރ ވެފައިވާ ފަރާތްތަކަށެވެ. ބީލަން ހުށަހަޅުއްވާނީ ބަންދުކުރެވިފައިވާ ސިޓީއުރައިގައެވެ. ބީލަން ހުޅުވުމުގެ ބައްދަލުވުން އޮންނާނީ މި ކުންފުނީގެ ހެޑް އޮފީހުގައި ބީލަން ހުޅުވުމުގެ ބައްދަލުވުމުގައި ބައިވެރިވެލައްވަން ބޭނުންވެލައްވާ ފަރާތްތަކާއި އެކުއެވެ.\n23 ރަޖަބް 1441


Bangladesh bayaku galolhu dhandu sarahadhdhah ehvejje\nބަންގްލަދޭޝް ބަޔަކު ގަލޮޅު ދަނޑު ސަރަހައްދަށް އެއްވެއްޖެ\nގިނަ ބިދޭސީން ތަކެއް އެއްވި\nއެއްވީ ރަށަށް ދާން ރެޖިސްޓްރީވާން ކަމަށް ބުނެ\nއިކޮނޮމިކް މިނިސްޓްރީން މިއަދު އެފަދަ ހަރަކާތެއް ގަލޮޅު ދަނޑުގައި ނުހިންގާ\nކ. މާލެ |9އޯގަސްޓް 2020 | އާދީއްތަ 11:27 | 3,706\nބިދޭސީ މަސައްކަތްތެރިންތަކެއް މިއަދު ގަލޮޅު ދަނޑު ސަރަހައްދަށް އެއްވެ: އެއްވީ ރަށަށް ދާން ކަމަށް ބުނެ - ޓްވިޓަރ\nރާއްޖޭގައި އުޅޭ ބިދޭސީން ދޭތެރެދޭތެރެއިން މާލެ ސަރަހައްދުގައި ކުރަމުންދާ މުޒާހަރާތަކާއި އެއްވުންތަކުގެ ތެރެއިން އާދިއްތަ ދުވަހު ގަލޮޅު ދަނޑު ސަރަހައްދަށް އެއްވެއްޖެ އެވެ.\nއާދިއްތަ ދުވަހުގެ ހެނދުނު 08:30 ފެށިގެން ބިދޭސީންތަކެއް ގަލޮޅު ދަނޑު ސަރަހައްދަށް ޖަމާވަމުންދިޔަ އެވެ. އަދި 09:00 ހާއިރު ރާއްޖެޓީވީގެ ނޫސްވެރިޔަކު އެސަރަހައްދަށް ދިޔައިރު، ފުލުހުންގެ ވެހިކަލަކާއެކު ފުލުހުން އެސަރަހައްދުގައި ހަރަކާތްތެރި ވެފައިވެއެވެ. އަދި 09:30 އެހާކަންހާއިރު، ފުލުހުން ވަނީ އެމީހުން އެތަނުން ފޮނުވާ ލާފައެވެ.\nގަލޮޅު ދަނޑު ސަރަހައްދުގައި އެއްވެގެން އުޅުނީ ބަންގްލަދޭޝްގެ ރައްޔިތުންނެވެ. އަދި އެމީހުންގެ އަތުގައި ކާކުކަން އަންގައިދޭ ރަސްމީ އެއްވެސް ލިޔުކިޔުމެއް ނެތްއިރު، އެއީ ގަވާއިދާ ހިލާފަށް ރާއްޖޭގައި އުޅޭ ބިދޭސީންކަން ވަނީ އެނގިފަ އެވެ.\nއެތަނުން ދެތިން ބިދޭސީންނާ ވާހަކަ ދައްކާލުމުން އެމީހުން ބުނެފައިވަނީ، އެމީހުން އެތަނަށް އެއްވީ، ރަށަށް ދާން ބޭނުންވެގެން ރެޖިސްޓްރީ ކުރުމަށެވެ.\nނަމަވެސް އެނގިފައިވާ ގޮތުގައި އިކޮނޮމިކް މިނިސްޓްރީގެ ފަރާތުން އެފަދަ އެއްވެސް ހަރަކާތެއް ގަލޮޅު ދަނޑުގައި އާދިއްތަ ދުވަހު ހިންގަން ނިންމާފައެއް ނުވެއެވެ.\nގަވާއިދާ ހިލާފަށް ރާއްޖޭގައި އުޅޭ ބިދޭސީން ރެޖިސްޓްރީ ކުރުމުގެ ހަރަކާތެއް، ރާއްޖޭގައި ކޮވިޑް-19 ފެތުރެމުން ދިއުމުގެ ކުރިން ގަލޮޅު ދަނޑުގައި އިކޮނޮމިކް މިނިސްޓްރީން ހިންގާފައި ވެއެވެ.\nސަރުކާރަށް ތާއީދު ކުރާ ސިޔާސީ ބައެއް ފަރާތްތަކުން ބުނަމުންދަނީ، ރާއްޖޭގައި ގަވާއިދާ ހިލާފަށް އުޅޭ ބިދޭސީން މެދުވެރިކޮށް، ރާއްޖޭގައި ހަމަނުޖެހުން ހިންގުމަށް އިދިކޮޅު ފަރާތްތަކުން މަސައްކަތް ކުރަމުންދާ ކަމަށެވެ. އެގޮތުން، އަނބުރާ ރަށަށް ދާން ބޭނުންވާ ބިދޭސީން ރެޖިސްޓްރީ ކުރުމަށް ގަލޮޅު ދަނޑަށް ދިއުމަށް ބުނެ ދޮގު މައުލޫމާތު ދިނުމަކީ އިދިކޮޅު ފަރާތްތަކުން ކޮށްފާނެ ކަމެއްކަމަށް ސަރުކާރަށް ތާއީދު ކުރާ ފަރާތްތަކުން ބުނަމުން ދެއެވެ.\nބިދޭސީ މަސައްކަތްތެރިންނަށް މުސާރަ ނުދޭ މައްސަލައާއި އެމީހުންގެ ހައްގުތަކާ ގުޅޭ ބޮޑެތި މައްސަލަތަކެއް ރާއްޖޭގައި ވަނީ ފެންމަތި ވެފަ އެވެ. އަދި އެކަންކަމާ ގުޅިގެން ބިދޭސީ މަސައްކަތްތެރިން މުޒާހަރާތައްކޮށް ، ރާއްޖޭގެ ސަލާމަތީ ބާރުތަކާ ކުރިމަތިލާފައި ވެސް ވެއެވެ.\nރައީސުލްޖުމްހޫރިއްޔާ އިބްރާހީމް މުހައްމަދު ޞާލިހު ސަރުކާރާ ހަވާލުވެވަޑައިގެންނެވިއިރު، ރާއްޖޭގައި ދެ ލައްކައަށްވުރެ ގިނަ ބިދޭސީން އުޅޭ ކަމަށް ވެއެވެ. މީގެތެރޭގައި ގަވާއިދާ ހިލާފަށް ލައްކައެއްހާ ބިދޭސީން އުޅޭކަމަށް ވެއެވެ. ގަވާއިދާ ހިލާފަށް އުޅެނީ ބަންގްލަދޭޝްގެ މަސައްކަތްތެރިންނެވެ.\nރައީސް ޞާލިހުގެ ސަރުކާރުން ވަނީ ބަންގްލަދޭޝް މަސައްކަތްތެރިންނަށް ވާރކްވީޒާ ދިނުމަށް މެދުކަނޑާލާފަ އެވެ. އަދި ގަވާއިދާ ހިލާފަށް އުޅޭ ބަންގްލަދޭޝް ރައްޔިތުން އަނބުރާ ގައުމަށް ފޮނުވާލުމުގެ މަސައްކަތްތަކެއް ވެސް މިސަރުކާރުން ކުރަމުން ދެއެވެ. އެގޮތުން މިހާތަނަށް 4500 އަށްވުރެ ގިނަ ބަންގްލަދޭޝް މީހުން ވަނީ އަނބުރާ ގައުމަށް ފޮނުވާލާފަ އެވެ. އަދި އިކޮނޮމިކް މިނިސްޓްރީން ބުނަނީ މިއަހަރުގެ ތެރޭގައި 20،000 މީހުން އަނބުރާ ގައުމަށް ފޮނުވާލެވޭނެ ކަމަށެވެ.\nރާއްޖޭގައި އިންތިހާއަށް ބިދޭސީން އިތުރުވެފައިވަނީ، ރައީސް ޔާމީންގެ ވެރިކަމުގަ އެވެ. ރާއްޖެއަށް ބިދޭސީން އެތެރެކުރުމުގައި ރައީސް ޔާމީނާއި އެމަނިކުފާނުގެ ކޮށްކޯފުޅު އަބްދުﷲ އަލްގީން އާއި އިމިގްރޭޝަންގެ އޭރުގެ އިސްވެރިންގެ މައްޗަށް ތުހުމަތު ކުރަމުން ދެއެވެ. ރައީސް ޔާމީންގެ ވެރިކަމުގައި އަލްގީން ވަނީ އިމިގްރޭޝަންގެ އިސް މަގާމް އެއް އަދާ ކުރައްވާފައެވެ.


Rock Americage raees kamah shauguverikan ebahuri | Mihaaru\nރޮކް އެމެރިކާގެ ރައީސްގެ މަގާމަށް ޝައުގުވެރިކަން އެބަހުރި\nރޮކް: އޭނާ ބުނީ އެމެރިކާގެ ރައީސް ކަމަށް ޝައުގުވެރިކަން އެބަ ހުރި ކަމަށް.\n24 ޖޫން 2016 - 07:59\nޑްވޭން ޖޯންސަން ނުވަތަ މަޝްހޫރު ނަމުން ނަމަ ރޮކް އަކީ ރެސްލިން ސްޓޭޖްގައި އެންމެ ވަރުގަދަ އެކެކެވެ. އެކަމަކު އެ ދާއިރާ އިން ރިޓަޔާވުމަށް ފަހު، ރޮކްގެ ހުރިހާ ފޯކަސްއެއް މި ވަގުތު އޮތީ ބޮޑު ސްކްރީނަށެވެ. ކެމެރާގެ ކުރިމަތީގަ އެވެ.\nއެހެން ނަމަވެސް އެވަރުން އަދި އޭނާއަކަށް ނުފުދެ އެެވެ. ވައިޓް ހައުސް އަށް ވަނުމުގެ ޝައުގުވެރިކަން ރޮކްގެ ވަރަށް ބޮޑަށް އެބަ ހުއްޓެވެ. އޭނާ ބުނީ ކޮންމެވެސް ދުވަހަކުން އެމެރިކާގެ ރައީސްގެ މަގާމަށް އައުމަކީ ކުރެވޭ ހިޔާލެއް ކަމަށެވެ.\nމީގެ ކުރިން ވެސް މަޝްހޫރޫ އެކްޓަރުން ސިޔާސީ ގޮތުން ނުފޫޒު ގަދަ މަގާމުތަކެއް ފުރާފައި އެބަ ހުއްޓެވެ. އެމެރިކާގެ 40 ވަނަ ރައީސް އަދި ކެލިފޯނިއާގެ 33 ވަނަ ގަވަރުނަރު ރޮނަލް ރޭގަންކީ ވެސް އެކްޓަރެކެވެ. މަޝްހޫރު އެކްޝަން އެކްޓަރު އާނޮލްޑް ޝްވެޒްނިގާ ވެސް ކެލިފޯނިއާގެ ގަވަރުނަރުކަން ކުރި އެވެ. އެހެންވެ ރޮކް ސިޔާސީ ދާއިރާ އަށް އައުމަށް ޝައުވެރިކަން އޮތުމަކީ ޖޯޖަކަށް ނުވާނެ އެވެ.\nރައީސްގެ މަގާމަށް އާދެވުމަކީ ސަޅި ކަމަކަށް ވާނެ ކަމަށް ކުރިން ޓީވީ ޝޯތައް ވެސް ކުޅެ، 2001 ގައި "ދަ މަމީ ރިޓާންސް" އިން ފިލްމް ކުޅެން ފެށި ރޮކް ބުންޏެވެ.\nރޮކް: ރެސްލިން ސްޓޭޖްގައި ވަރުގަދަ ފަހުލަވާނެއް.\nރޮކް ބުނީ އެމެރިކާގެ ރައީސްގެ މަގާމަށް އަންނަން ބޭނުން ވަނީ ހުވަފެންތަކެއް ހުރެގެން ކަމަށެވެ. އޭނާ ބޭނުން ވަނީ އެމެރިކާ ވަރުގަދަ ގައުމަކަށް ހަދާށެވެ. ހަމަ އެ އާ އެކު އޭނާގެ ވެރިކަމެއްގައި ދުނިޔެއަކީ އެންމެން ވެސް އެދޭ ކަހަލަ "ޕޮޒިޓިވް" ތަނަކަށް ހަދަން ރޮކް ބޭނުންވެ އެވެ.\n"އެންމެ ބޮޑު ހުވަފެނަކީ ދުނިޔެ އަށް ހެޔޮ ބަދަލުތަކެއް ގެނައުން،" ދެ ކުދިންގެ ބައްޕަ ބުންޏެވެ.\nރޮކް ބުނީ އޭނާއަކީ ގައުމާ ދޭތެރޭ އަބަދު ވެސް ފުންކޮށް ވިސްނާ މީހެއް ކަމަށެވެ. އެހެންވެ ބޭނުންވާ ކަހަލަ ހެޔޮ ބަދަލުތަކެއް އެމެރިކާގެ ރައްޔިތުންނަށް ގެނެސް ދެވޭނީ ރައީސްކަން ވެސް ކުރެވިގެން ކަމަށް ވިސްނޭ ކަމަށް ބުންޏެވެ.\n"އަހަންނަކީ ގައުމާ ދޭތެރޭ ފުންކޮށް ވިސްނާ މީހެއް. ވަރަށް ބޮޑަށް ގަބޫލް ކުރެވޭ ކުރިމަތިލައިފި ނަމަ ހޮވޭނެ ކަމަށް،" ރޮކް، 44، ބުންޏެވެ.\nރޮކް: އާންމުންގެ މެދުގައި މަގުބޫލް ތަރިއެއް.\nރޮކް ބުނީ އެމެރިކާ އަށް މި ވަގުތު ވަރަށް އިހުލާސްތެރި، ތެދުވެރި ސިޔާސީ ލީޑަރުން ވެސް ބޭނުންވާ ކަމަށެވެ.\nއޭނާ ވަނީ އެމެރިކާގެ ރައީސްކަމަށް މިހާރު އަންހެނަކު ވާދަ ކުރާތީ އެއީ ވެސް ހެޔޮހިތުން ބަލައި ގަންނަން ޖެހޭ ކަމެއް ކަމަށް ބުނެފަ އެވެ. އަދި އެމެރިކާ ދުށް އެންމެ ކާމިޔާބު ރައީސުންފެ ތެރޭގައި ހިމެނޭ ބިލް ކްލިންޓަންގެ އަނބިކަނބަލުން ހިލަރީ ކްލިންޓަންއަކީ އިންތިހާބު ކާމިޔާބު ކުރެވިދާނެ ވަރުގެ ޝަހުސިއްޔަތެއް ކަމަށް ދެކޭ ކަމަށް ރޮކް ބުންޏެވެ.


SunOnline: #VAAHAKA: Maafukuraashey loabivaa - Part-44\nމާފުކުރާށޭ ލޯބިވާ (44)\nމަރިޔަމް ހިމްނާ (ހިމީ) 02 Jun 2019, 09:57\nއެމް.އެޗް.ޑީ.ސީގެ މުވައްޒަފުންނާއި ހިދުމަތް ހޯދާ ގިނަފަރާތްތަކަކުން މުޅި އެސަރަހައްދުވަނީ ފުރާލާފައެވެ. ތަންކޮޅެއް ދުރުން އަންނަމުންދިޔަ ކަނޑު ނޫކުލައިގެ ކާރު ފެނުމާއެކު އެންމެންގެ އަޑު ގަދަވެގެން ދިޔައެވެ. ވަގުތުން ނޫސްވެރިން ހުޝިއާރުވެލިއެވެ. އާދައިގެ ދުވެއްޔެއްގައި އައި ކާރު މަޑުކޮށްލުމާއެކު ކޮންމެ މީހަކުވެސް އިންތިޒާރުކުރީ އެތެރޭން ފައިބާނެ މީހަކު ފެންނާނޭ އިރަކަށެވެ.\nކާރުގެ ދޮރުފަތް ހުޅުވާލުމާއެކު އެންމެންގެ ނަޒަރު އެދިމާލަށް ސީދާކޮށްލެވުނެވެ. އެމީހަކު ކާރުން ނުކުތުމާއެކު އަތްތިލަބަޑިން މުޅިތަން ގުގުމާލައިފިއެވެ. އަނާލްގެ ލޮލުން އުފާވެރިކަމުގެ ކަރުނަ ނީރާލީ އެއްވެސް އިޚްތިޔާރެއްނެތިއެވެ. އަމިއްލަ ފައިމަތީގައި ކޮޅަށް ހުރެ އޭނާގެ އެތައް އަހަރެއްގެ ބުރަ މަސައްކަތަށް ނަޒަރު ހުއްޓާލިއިރު އިމާރާތުގެ މުވައްޒަފުންގެ މޫނުމަތިން ފެނުނު ކުލަވަރުތަކުން އޭނާގެ ހިތަށް ހަމަޖެހުމެއް ލިބިގެން ހިނގައްޖެއެވެ. އިޒިއަން މަތިން ހަނދާން ވިއެއްކަމަކު އެކަން މޫނުމަތިން ދައްކާކަށް އަނާލް ބޭނުމެއްނުވިއެވެ. ޒައުނާ ދުވެފައި އައިސް އަނާލްގެ ގައިގައި ބައްދާލިއެވެ. އެ ކާރުގެ ފަހަތުން އައި ދެ ކާރުން އަނާލްގެ އާއިލާގެ މީހުންފޭބިއެވެ. އަނާލް ޒައުނާއަށް ބަލާލީ ޝުކުރުން ފުރިގެންވީ ބެލުމަލުންނެވެ. އަނާލްއަށް އޭނާގެ ފަޔާ ދިމާލަށް ނަޒަރެއް ދެވުނެވެ. ވަށައިގެން އަދިވެސް އެއްފަހަރު ބަލާލެވުނެވެ. ހިންދިރުވާލެވުނެވެ. އާއިލާގެ މީހުންވެސް ކާރުން ފައިބައިގެން އައިސް އަނާލްގެ ގާތަށް ހުއްޓުނެވެ. އަނާލް ފަހަރަކު މީހެއްގެ ގައިގައި ބައްދާލިއެވެ. ވަށައިގެން ތިބި މީހުންނަށް އަވަސް ނަޒަރެއްދެމުން އަނާލް ޝުކުރު އަދާކޮށްލިއެވެ. އޭނާއަށް މިހާ ހޫނު މަރުހަބާއެއް ކިޔާނެކަމެއް ކުރިއަކު ނޭނގެއެވެ. އޭނާގެ އުފާވެރިކަން ބަޔާންކޮށްދޭނީ ކިހިނަކުންކަމެއް ނޭނގުނެވެ.\nއަނާލްއަށް ނޭނގުނުކަމަކީ އެ މަންޒަރު ބަލަން ދުރުގައި އިޒިއަން ބަލަހައްޓައިގެން ހުރިކަމެވެ. އަނާލްގެ ކޮންމެ ހަރަކާތަކަށް އިޒިއަން ފާރަވެރިވަމުން ދިޔަކަމެވެ. އަނާލް އޭނާގެ ފައިގައި ކޮޅަށް ހުރި މަންޒަރު އިޒިއަންއަށް ފެނުމާއެކު އޭނާގެ ލޮލުން އެއްވެސް އިޚްތިޔާރެއްނެތި ކަރުނަ ފައިބަމުން ދިޔައެވެ. މޭގައި އަތް އަޅާލެވުނީ ކުރެވެމުން ދިޔަ އިޙްސާސްތަކެއްގެ ސަބަބުންނެވެ. އަނާލްގެ ގައަގައި ބައްދާލަން ބޭނުންވިއެވެ. އަނާލްއަށް މި ލިބުނު އުފަލުގައި އަނާލް އާ އެންމެ ގާތުގައި ހުރެދޭން ބޭނުންވިއެވެ. އެއީ ހަމައެކަނި އަނާލްގެ އުންމީދެއް ނޫނެވެ. ހުދު އޭނާގެވެސް އުންމީދެވެ. އެހެންނަމަވެސް ދެރައީ މިއަދު އެ ފުރުސަތު އޭނާއަށް ނެތީތީއެވެ. އަނާލްގެ އެއްވެސް އުފަލެއްގައި ބައިވެރިވުމުގެ ހައްގު އޭނާގެ އަތުން އަނާލް ނިގުޅައިގަނެފައިވީތީއެވެ. ދުރުގައި މަންޒަރު ބަލަން ހުންނަން ޖެހުމުން އޭނާގެ ހިތަށް ކުރަމުން ދިޔަ އަސަރަކީ ދުލުން ބުނެދޭން ފަސޭހަ އަސަރެއްނޫނެވެ. ކެތްކުރަން ފަސޭހަކަމަކަށް ނުވިއެވެ.\n"އަނާލް ގާތުގައި ހުރެވޭނެނަމަ. އަހަރެން ހާދަ ދެކެން ބޭނުންވި ދުވަހެކޭ. އެކަމަކު މިއަދު އަހަރެންނަށް މި ޖެހުނީ ދުރުން ބަލާލައިގެން ހިންހަމަޖައްސާލަން. ހިތަށް ކުރާ އަސަރު ކިހިނެތް ބަޔާންކޮށްދޭނީ. އަނާލްގެ ތި ހިނިތުންވުމުން އަހަރެންގެ ހިތަށް ފިނިކަން ގެނެސްދޭ. " އިޒިއަން ހިތާ ހިތާ ވާހަކަ ދެއްކިއެވެ.\n"ހުއް. އެ އަންހެނާއަށް ދުރުދުރުން ބަލަހައްޓައިގެން ހިންހަމަޖައްސާލަނީތަ؟ ހަހަ. ކޮބާ ކިހާވަރެއްވީ؟. ކަލެއަށް އޭނައާއެކު އުފާވެރިދިރުއުޅުމެއް އުޅެވުނުތަ؟ ނޫޅެވުނެއްނު. އަހަރެން އޭރުވެސް ބުނިން އަހަރެންގެ ނަމަކީ ޒަހުވާ އޭ. ކަލޭމެން ދެމީހުންގެ ދިރިއުޅުމަށް ވިހަ ލާފައި ނޫނީ އަހަރެންހަމައެއް ނުޖެހޭނަމޭ. އަދި އެކަން އެގޮތަށް ނުކުރެވިއްޖެއްޔާ އަހަރެންގެ ނަމަކަށް ޒަހްވާއެއް ނުކިޔާނޭ" ސިހުނީ ދާދި ގާތުން މީހަކު ވާހަކަ ދެއްކި އަޑު އިވިފައެވެ. އިޒިއަންގެ ދެބުމަ ގޮށްޖެހުނެވެ. ފިރިހެނެއްގެ ގައިގައި ތަތްވެގެން ހުރި ޒަހްވާ ފެނި އިޒިއަންއަށް އަނގަޔަށް ގޮތެއް ހަދާލެވުނެވެ. ދަތްކުނޑިވިކި ދެއަތް މުށްކެވުނެވެ. އޭނާ އެއްޗެއް ނުބުނި ހުރެވޭތޯ ކަތުރުކަށިގަނޑަށް ވާން ކޮށްލިއެވެ. އެތެރެހަށީގައި އަނދަމުން ދިޔަ ރުޅިގަނޑު ކޮންޓްރޯލް ކުރަން އިޒިއަން މަސައްކަތް ކުރިއެވެ.\nއިޒިއަން އެއްޗެއް ނުބުނުމުންވެސް ޒަހްވާ މަތަވާގޮތެއް ނުވިއެވެ. އޭނާ ދެންވެސް ވާހަކަ ދެއްކިއެވެ. ޒަހްވާގެ އެ އަމަލުން އޭނާއަށް ކެތްކުރެވޭނީ ކިހާ އިރަކު ބާއޭ އިޒިއަންގެ ހިތަށް އެރިއެވެ.\n"ކަލޭ އަދިވެސް އޭނަގެ އިންތިޒާރުގަތަ؟ އޭނަ ދެން ނާންނާނެ. ކަލޭވެސް އެހެން މީހަކާ އިނދެގެން އިތުރު ދިރިއުޅުމެއް ފަށާ" ޒަހްވާ ބުނެލިއެވެ. އަދި ކައިރިގައި ހުރި ފިރިހެންމީހާއަށް ދޯ ދިނެވެ.\n"ކަލޭއާ ކޮން ބެހޭކަމެއް. އެހެންމީހުންނަށް ނަސޭހަތް ދޭން ތީ ކާކު؟ އެ ފެންވަރު ހުރި އަންހެނެއްނޫންތީ. މީހަކާ އިނދެގެން އުޅޭއިރު އެހެން ފިރިހެނުން ގޮވައިގެން މަގުމަތީ ރޯމާދުވާލު ތި އުޅެނީ..... ލަދެއް ނުގަނޭތަ؟" އިޒިއަންއަށް އެންމެ ފަހުން ރުޅިއައިސްގެން ބުނެލިއެވެ. އެއްޗެއް ނުބުނަން ހުއްޓާވެސް ޒަހްވާ އެބަ އޭނާގެ ދުލުގައި ހިފާދަމައެވެ. މީހަކަށް އެއްޗެއް ނުބުނި ހުރެވޭ ވަރެއްވެސް ނޫނެވެ.\n"ހަހަ. އަހަރެން މިހާރު ޔުމާން ގާތުންވަރިވެއްޖެއިން. ކޮން ދުވަހެއް......އެވެސް ކަލޭ ކަހަލަ ފިނޑިއެއް" ޒަހްވާ ހީގަތެވެ. މަލާމާތުގެ ހިނިގަނޑެކެވެ. އިޒިއަން އޭނާގެ އަތްމުއްކަވާލަމުން ޖީބަށް ޖަހާލިއެވެ. އަމިއްލަ ނަފްސުގެ ކޮންޓްރޯލް ދޫވެދާނެތީ އޭނަ ބިރުގަނެއެވެ.\n"އޭތް. ބުނަންތަ އަދި ވާހަކައެއް. އަހަރެން ވަރިކޮށްފަ ޔުމާން ހުރި ވާހަކަ ބުނީމަވެސް ކަލޭގެ ސިކުނޑިއަށް އެއްވެސް އެއްޗެއް ނުވިސްނޭތަ؟ ޔުމާންވެސް އަނާލް ފަހަތުން ދުވަން ފަށާނެ އަދި. އިނގޭތަ ކީއްވެގެންކަން؟. ޔުމާންގެ ހިތުގައި އަބަދުވެސް ވަނީ އަނާލް. އެއްއިރެއްގައިވެސް އަހަރެންގެ ނަމެއް އޭނަގެ ހިތަކު ނުވޭ" ޒަހްވާ އެހެންބުނެލާފައި މަޑުކުރުމެއްނެތި ހިނގައިގަތީ ވިސްނަން އިތުރު ކަންތައްތަކެއް އިޒިއަންގެ ސިކުނޑިއަށް ދޫކޮށްލާފައެވެ. ޔުމާންގެ ހިތުގައި އަބަދުވެސް އަނާލް ވަނީ އޭ އެބުނީ ކީއްވެހެއްޔެވެ؟ އޭނާ އަނާލް ދޫކޮށްލީ އަނާލް ނުކުޅެދޭ އަންހެން ކުއްޖަކަށް ވީމަ އެއްނޫންހެއްޔެވެ؟ އަނާލްގެ ހިތަށްއެހާ އަނިޔާ ދީފއި ދޫކޮށްލީ ހަމަ ލޯބިވާތީހެއްޔެވެ؟ މިކަމުގެ އަޑީގައިވެސް އަނެއްކާ ނޭނގޭ ސިއްރެއް ވަނީހެއްޔެވެ؟ އިޒިއަން އަށް އަނާލް އަށް ބަލާލެވުނެވެ. ތަނުގެ މުވައްޒަފުން މާފަތިތައް އޭނާގެ ކަރުގައި އަޅުވަން ފުރުސަތު ދެމުން އަނާލް އުފަލުން ހުރިއިރު އޭނާގެ ހިތުގައި ހިނގަމުން މިދާ ހައިޖާނުގަނޑުގެ ކުޑަ ހިލަމެއްވެސް އަނާލްއަށް ނުވަނީހެއްޔެވެ؟ އަނާލް ހަމަ އެހާ އަމިއްލަ އެދުން ބޮޑީހެއްޔެވެ؟ އޭނާގެ މަތިން އަނާލް ހަނދާންނެތީހެއްޔެވެ؟.\nއަނާލް އަންނަ ހަބަރު ލިބުމުން ކިތަންމެ އުފާވިއެއްކަމަކު އަނާލް ފެންނަ ހިސާބަށް ދިޔުން ރަނގަޅުނުވާނެކަންވެސް އިޒިއަން އަށް އެނގެއެވެ. އެހެންނަމަވެސް އޭނާއަށް އަނާލް ގެ ސޫރަ ދެކިލާހިތުން ހިތަށް ކެތްނުވީއެވެ. ދުރުންނަމަވެސް އަނާލް ދެކޭހިތުން އަންނަން އެ ހިތުގައި އަނާލް އާ މެދު ވާ ލޯބި މަޖުބޫރުކުރުވީއެވެ. ދެލޯ މަރާ ފިއްތާލުމާއެކު ގަހަށް ލެނގިލެވުނެވެ.\nފަހަތުން އޭނާގެ ކޮނޑުގައި މީހަކު ހިފައްޓާލުމުން އިޒިއަން އުނދަގުލުން ބަލާލިއެވެ. އައެއާއެކު އޭނާގެ ކޮނޑުގައި އަތް ޖައްސާލައިގެން ހުރި ޔުމާން ފެނ އިޒިއަން އަށް ދެބުމަ ގާތް ކޮށްލެވިއްޖެއެވެ. ޔުމާން މިތަނުގައި ކީއްކުރަނީހެއްޔެވެ؟ ޔުމާންގެ ގާތުގައި ހުރި ފިރިހެން ކުއްޖާއަކީ އޭނާގެ ދަރިފުޅުކަން އިޒިއަންއަށް އެނގުނެވެ. ޔުމާން މިތަނުން ފެނުމާއި ޒަހްވާ ދެއްކި ވާހަކަ ސިކުނޑީގައި ގުގުމަން ފެށުމާއެކު އިޒިއަންއަށް ޔުމާންގެ އަތް ފޮޅުވާލެވުނެވެ.\n"އިޒިއަން؟" ޔުމާން އިޒިއަންއަށް ގޮވާލިއެވެ. އޭނާ ޔުމާންދެކެ ހިންހަމަނުޖެހުނެވެ. ޔުމާން އިޒިއަންއަށް ގޮވާލިނަމަވެސް އެ އަޑަށް އިޖާބަދޭން އިޒިއަން ބޭނުމެއްނުވިއެވެ. ޔުމާންއަށް ވެސް ހަދަންވީ ގޮތެއް ނޭނގުނެވެ. އިޒިއަން ހިނގައިގަތީ ޔުމާން އާ ދުރަށެވެ. ޔުމާން އިޒިއަން ދިޔަ ދިމާލަށް ބަލަން ހުރެ އަނާލް އާ ދިމާލަށް ބަލާލިއެވެ. އެތައް ދުވަހަކަށްފަހު އަނާލް ކޮޅަށް ހުރިތަން ފެނި އޭނާއަށްވެސް ހިނިތުންވެވުނެވެ.\n"ޑެޑީ އެއްކަލަ ދައްތަ އަށް މިހާރު ހިނގޭ ދޯ" ދައުސް ޔުމާންއަށް ބަލާލަމުން ބުނެލިއެވެ. އެއާއެކު ޔުމާން ބޯ ޖަހާލިއެވެ. އޭނާވެސް ހުރީ ވަރަށް އުފާވެފައެވެ. މީހުންތައް ގިނައެވެ.\nއެއްވެފައިވާ މީހުންގަނޑުގެތެރޭގައި ބަސީމްއާއި ހާމިޒްވެސް ހުއްޓެވެ. ހާމިޒް އަންނަން ބޭނުންނުވިޔަސް ބަސީމް ބޭނުންވެގެން އައީއެވެ. ޝަފޫންއަށް ބަސީމް ފެނުނީ މީހުންގަނޑުގެ ތެރޭންނެވެ. ލިބުނު ހައިރާންކަމާހެދި އޭނައަށް ގާތުގައި ހުރި ދީމްގެ އަތަށް ބާރުކޮށްލެވުނެވެ. ދީމްއަށް ޝަފޫންއަށް ބަލާލެވުނެވެ. އޭނާ ޝަފޫންގެ ނަޒަރު ހުރި ދިމާލަށް ބަލާލިއެވެ.\nމީހުންގަނޑުގެ ތެރޭން ޝަފޫންގެ ލޮލުގައި ބަސީމް އަޅައިގަތް އިރު ބަސީމް އިނީ އޭނާއާ ދިމާލަށް ބަލަހައްޓައިގެންނެވެ. އޭނާ އިނީ ފުރޮޅު ލީ ގޮނޑީގައެވެ. ޝަފޫން ގާތުގައި ހުރި ދީމް ޝަފޫންއަށް ގޮވާލިއެވެ. މަންމައަށް އައި ކުއްލި ބަދަލުގެ ފަހަތުގައިވި ސަބަބު އެނގުމުން އޭނާ ބޭނުންވީ މަންމަގެ އެންމެ ގާތުގައި ހުންނަ މީހަކަށް އޭނާވާށެވެ. އޭނާ ހިތްވަރު ކުރަން މަސައްކަތް ކުރިއެވެ. ޝަފޫން ވެސް ހިތްވަރު ކުރަމުން ދީމްއަށް ބަލާލީ ދީމްގެ ހިތުގައިވެސް ހިނގާނެ އިޙްސާސް އޭނާއަށް އެނގޭނެ ފަދަގޮތަކަށެވެ.\n"އިޓްސް އޯކޭ" ޝަފޫން ދީމްއަށް ހިތްވަރު ދިނެވެ. އަނާލް އެތެރެއަށް ވަނުމާއެކު މީހުންގަނޑުވެސް ފުދޭވަރަކަށް އެހިސާބުން މަޑުވިއެވެ. ޝަފޫން އާއި ދީމްވެސް އުޅުނީ އެތެރެއަށް ވަންނާށެވެ. އެހެންނަމަވެސް އެދެމީހުންގެ ފިޔަވަޅުތައް ހުއްޓުނީ ޝަފޫންގެ ނަމުން މީހަކު ގޮވާލިއަޑުއިވިފައެވެ. ޝަފޫންމެން ނާންނާތީ އަފާޒުވެސް މަޑުޖެހިލިއެވެ. އެއާއެކު ޝފޫން އާއި ގާތަށް އަންނަމުން ދިޔަ ދެ މީހުން އޭނާގެ ލޮލުގައި އަޅައިގަތެވެ. ހިސާބަކަށް ހައިރާން ވިއެވެ. އޭނާ ކައިރިއަށް ޖެހިލިއެވެ. ފުރޮޅު ލީ ގޮނޑީގައި އިނީ ކާކުކަން ދެގަނަންނަން ކުޑަވަގުތުކޮޅެއް އަފާޒުއަށް ނެގިއެވެ. އޭނާ އަށް ބަލާލެވުނީ ދީމް އަށެވެ. އެއަށްފަހު ޝަފޫން އަށެވެ. އެ ދެމީހުންގެ ކައިރިއަށް ޖެހިލާ އޭނާ މަޑުކޮށްލިއެވެ. އެ ދެމީހުންގެ ހިތުގައި ހިނގާނެ އިޙްސާސް އެނގޭނެ ހަމައެކަނި މީހަކީ އަފާޒުއެވެ.\n"ޝަފޫން" ބަސީމް ޝަފޫންއަށް ގޮވާލިއެވެ.\n"ހޫމް" ޝަފޫން މަޑުމަޑުން ބުނެލިއެވެ. ބަސީމް ގާތަށް އައިސް ހުއްޓުމުން އޭނާ އުޅުނީ އެތަނުން ދާށެވެ. އެހެންނަމަވެސް އަފާޒު ބުނީ ކެރިގެން ކުރިމަތިލުމަށެވެ. މިއަދު ނޫނީ މާދަން ކުރިމަތިލާން ޖެހޭ ހަޤީގަތެއްކަމުގައި ބުންޏެވެ. އޭނާއަށް ހިނދެއް ހިނދަކަށް ދީމްގެ އަތަށް ބާރުކުރަމުން ދެވުނެވެ. ދީމްވެސް ޝަފޫންގެއަތުގައި އޭނާގެ ކަނާއަތުން ހިފައްޓާލިއެވެ. އަދި ބާރުކޮށްލިއެވެ. ޝަފޫން އަފާޒުއަށް ބަލާލިއެވެ. އޭރު އޭނާގެ ހިތުގައި ހިސާބެއްގެ ބިރުވެރިކަމެއް ވިއެވެ. އަފާޒު ބޯ ޖަހާލީ އޭނާ އަބަދުވެސް ޝަފޫން ގާތު ހުންނާނަނޭ ބުނަމުންނެވެ.\n"މާފުކުރޭ ޝަފޫން" ބަސީމްގެ އަޑު ޝަފޫންގެ ކަންފަތުގައި ޖެހުމާއެކު އޭނާއަށް އަފާޒުއަށް ބަލާލެވުނެވެ. ޝަފޫން އެއްޗެކޭ ނުބުނުމުން ބަސީމް ބަލާލީ ޝަފޫން ގާތުގައި ހުރި ދީމްއަށެވެ.\n"މީ ޝަފޫން އަދި އަފާޒުގެ ދަރިފުޅުތަ؟ މާޝާ ﷲ " ބަސީމް ބުނެލިއެވެ. ދީމް އަކީ އޭނާއާއި ޝަފޫންގެ ދަރިއެއްކަން ބަސީމްއަކަށް ނޭނގެއެވެ. އެއީ އަމިއްލަ ލޭ ކަމުގައި ކުޑަވެސް ޝައްކެއް އޭނާއަކަށް ނުކުރެވުނެވެ. އޭނާ ހީކުރީ އެއީ އަފާޒުމެން ދެމަފިރިންގެ ދަރިއެއްކަމަށެވެ.\nޝަފޫންއަށް ކެތް ކުރެވުނީ އެހާ އިރުވަންދެނެވެ. އަފާޒުއަށް ބަލާލުމަށްފަހު ޝަފޫން އެއްޗެއް ނުބުނެ ހިނގައިގަތުމުން އަފާޒުވެސް ދީމްއަށް ބަލާލާ ހިނގައިގަތެވެ. އެހެންނަމަވެސް ދީމް މަޑުކޮށްލީއެވެ. އޭނާ ސުވާލުތަކުގެ ޖަވާބު ބޭނުމެވެ. މިއޮތީ ފުރުސަތު ލިބިފައެވެ.\n"އަހަރެންގެ މަންމައަށް އެހެން ހެދީ ކީއްވެ؟" ދީމްގެ ސުވާލު ބަސީމް އާއި އަމާޒުވެގެން ދިޔައެވެ. އޭނާގެ ބަހުން ނުރުހުންތެރިކަން ބަސީމްއަށް ފާހަގަކުރެވުނެވެ. ބަސީމް ހާމިޒްއަށް ބަލާލިއެވެ. އޭރު ހާމިޒްގެ މޫނުމަތިންވެސް ފެންނަނީ ހައިރާންކަމެވެ.\n"އެއީ އަހަރެންނަށް ކުރެވުނު ކުށެއް. ޝަފޫން އެހާ ރަނގަޅުއިރުވެސް އަހަރެންނަށް ނުވިސްނުނީ. މިއަދު އެކަމަކު އަހަރެން ތައުބާވެއްޖައިން. އަހަރެން އުފާކުރަން ޝަފޫންއަށް ރަނގަޅު ދިރިއުޅުމެއް ލިބުނީތީ..." ބަސީމް ވާހަކަދެއްކިއެވެ. ދީމްއަށް އިތުރު ފުރުސަތެއްނުދީ ބަސީމް އެދުނީ އޭނާ ގޮވައިގެން ދިޔުމަށެވެ. އޭނާ މާފަށް އެދެން ޖެހޭ މީހުން ބައިވަރެވެ. އޭނާގެ ސަބަބުން ދުނިޔޭން ބައިވަރު މީހުން ހަލާކުވެގެން ގޮސްފިއެވެ. އަނާލްއަކީވެސް އޭގެ ކުއްޖެކެވެ. އެހެންނަމަވެސް އަނާލް އަކީ އެހެން ކުދިންނާ ތަފާތު ކުއްޖެއްކަން މިއަދު ސާބިތު ކޮށްދީފިއެވެ. އޭނަ ފަދަ މަސްތުވާތަކެތި ވިއްކާ ބޭނުންކުރާ މީހުން ހެޔޮމަގަށް އެޅުވުމަށްޓަކައި އަނާލް ކުރަމުން އެގެންދާ މަސައްކަތަށް އޭނާ ޝުކުރުވެރިވިއެވެ. ދީމްވެސް ދުރަށް ހިނގައިގަތެވެ. އޭނާ އަކީ ކާކުކަން ބުނެދިނުން މުހިންމެއްނުވިއެވެ.\nރޭގަނޑުގެ ވަގުތެވެ. އެމް.އެޗް.ޑީސީ އިމާރާތުގެތެރޭގައި ކެބިންގައި ހުރި އޭނާގެ މޭޒުދޮށުގައި މަޑުކޮށްލައިގެން އަނާލްއިނެވެ. އޭނާ މިރޭ މާބޮޑަށް އިޒިއަން މަތިން ހަނދާންވަނީއެވެ. އޭރު ސޯފާމަތީގައި މާ ބޮނޑިއެއް ބާއްވާލެވިފައިވެއެވެ. މަޑުފިޔަވަޅުތަކެއްގައި ގޮސް އަނާލް އެ މާބޮނޑި ނެގިއެވެ. އަދި އޭގައި ލިޔެފައިވާ ލިޔުންކޮޅު ނަގާ ކިޔާލިއެވެ.\n"މިއަދު އަހަރެން ވަރަށް އުފާވެއްޖެ. އަނާލްގެ ތި އުފަލުގައި ހިއްސާވާން އަނާލް ގާތު އަހަރެންނަށް ނުހުރެވުނު ކަމުގައިވިނަމަވެސް އަބަދުވެސް ނާލް ދެކެ ލޯބިވަން. މިއަދު އަހަރެންގެ އުންމީދު ފުރިހަމަވެއްޖެ. އެތައް އަހަރެން ވަންދެން އަހަރެން ކުރަމުން އައި ދުޢާ މާތް ﷲ އިޖާބަކުރައްވަވައިފި. އަނާލްއަށް ނޭނގުނަސް އަނާލްއަށްޓަކައި އަހަރެން ކޮންމެ ރެއަކު ދުޢާ ކުރަން. އަނާލްގެ މާފުދެއްވާތޯ އަހަރެން ދުޢާ ކުރަން... އަހަރެންނަށް ކުރެވުނު ކުށަށް ތައުބާވީން. ދުނިޔޭގައި ކިތަންމެ އެކަނިވެރިވެގެން ދިޔަޔަސް މާތް ﷲ އަށް ޝުކުރުވެރިވިން. އަހަރެންގެ މުޅި ދިރިއުޅުން ބަދަލުވެއްޖެ. ނާލް! އަހަރެން ނާލްއަކަށް ނަފްރަތެއް ނުކުރަން. ނާލް އަހަރެންނާ މެދު ކޮންމެ ގޮތަކަށް ކަންތައް ކުރިނަމަވެސް އަދިވެސް އަހަރެން ނާލް ދެކެ ލޯބިވަން. އަހަރެންދެކެ ނާލް ނަފްރަތުކުރާކަން އެނގޭ. އެހެންކަމުން ނާލްގެ ތި އުފާވެރިކަން ގެއްލިދާކަށް އަހަރެން ނޭދެން. ނާލްއާއި ބައްދަލުކުރާހިތުން އަހަރެންގެ ހިތް ބޭޤަރާރުވަމުން ދާއިރުވެސް ނާލް ގެ ތި އުފާވެރިކަން ގެއްލިދާނެތީ އަހަރެން ނާލްގެ ކުރިމައްޗަށް ނާރަން އަމިއްލަ ނަފްސަށް ވައުދުވެއްޖެއިން. މިއަދު އަހަރެން ވަރުބަލިވެއްޖެ. މާފަށް އެދި އެދި ވަރުބަލިވެއްޖެ. އާއިލާގެ މީހުންގެ ކިބައިން. ނާލްގެ ކިބައިން. ނާލްގެ އާއިލާގެ ފަރާތުން. އަހަރެން ނިކަމެތިވެއްޖެ. ނާލް އަހަރެންނަށް ތި ދިން ސަޒާ މިއަދު އަހަރެން އުފަލާއެކު ބަލައިގަންނަން. އިތުރަށް އަހަރެން މިހެން އުޅެން ވެއްޖެނަމަ މަރުވެދާނެ. އަހަރެން ގާތުން ވަރިވާން ނާލް މިއަދު އެދުނަސް..... އަހަރެން އެކަންތައް ނާލްއަށް ކޮށްދޭނަން. ދުވަހަކު ނާލް ފެންނަ ހިސާބަށް ނާންނަން ބުނެފިނަމަ ނުގޮސް ހުރެދާނަން. އެއީ އަހަރެންނަށް ހައްޤު ސަޒާއެއްކަމަށް ޤަބޫލުކޮށްފިން. އިތުރަށް އަހަރެން ނާލްގެ ފިރިއެއްގެ ގޮތުގައި ހުރެ އަމިއްލަ ހިތަށް އަނިޔާ ދޭކަށް ބޭނުމެއްނޫން. އަހަރެން ބުނި ހަނދާންވޭތަ؟ އަހަރެން ދުވަހަކުވެސް ނާލް ދުލެއްނުކުރާނަމޭ. ނާލް އަހަރެން ދޫކޮށްލަންދެން އަހަރެން ނާލް އާއެކު ހުންނާނަމޭ. އައި އެމް ސޮރީ އަހަރެންނަށް އެވައުދުވެސް ފުއްދައެއްނުދެވުނު. އަހަރެން ހިތްވަރުކުރަން ވަރަށް މަސައްކަތް ކޮށްފިން. އެކަމަކު ދެން ނުވާނެ. އަހަރެން މިހެން އަނާލްގެ ފިރިއެއްގެ ގޮތުގައި ހުންނަހާ ދުވަހަކު ނާލްއަށް އެހެންމީހަކާ އެކީވެސް ދިރިއުޅުމެއްނުފެށޭނެ. ހަމަޔަގީނުންވެސް އެއީ ބޭ އިންސާފަކަށް ވާނެ. ނާލް އަހަރެންނަށް މާފުކުރޭ. އަހަރެންގެ މައްޗަށް ހިތް ސާފުނުވާނެކަން އެނގިހުރެވެސް އަދިވެސް އަހަރެންނަށް އުންމީދެއްކުރެވެނީ. މީ އަހަރެންގެ ފަރާތުން އަނާލްއަށްޓަކާ ދޭ އެންމެ ފަހުގެ ހަދިޔާ ކަމަށް ހިކޮށްލާ. ދުވަހަކުވެސް މިހިތަކުން ތިޔަ ލޯތްބެއް ފުހެވިގެން ނިދާނެ. އަހަރެން އަބަދުވެސް އަނާލް ދެކެ ލޯބިވޭ\n"ގާތުން ދިޔަސް އަދި ރޮއްވާލިޔަސް މާފުކުރާށޭ ލޯބިވާ\nދޫކޮށްލިޔަސް މިއަތުންމިއަދު މާފުކުރާށޭ ލޯބިވާ "\nލިޔުންކޮޅުގެ ފަހަތުގައި ލިޔެފައިއިން ޅެން ބައިތު ކިޔާލިއިރު އަނާލްގެ ދެލޮލުންވެސް ހޯސްލާފައި ކައުނަ އޮހޮރެން ފަށައިފިއެވެ.\n"ޔޫ ގޭވް އަޕް ފައިނަލީ" އަނާލްއަށް ހިތާހިތުން ކިޔާލެވުނެވެ. އޭނާއަށް ސޯފާމައްޗަށް ތިރިވެވުނެވެ. އިޒިއަން ދެން ދުވަހަކު އޭނާގެ ކުރިމައްޗަށް ނާރާނީހެއްޔެވެ؟ އޭނާ ގެ ހަޔާތުން އިޒިއަން ދުރަށް ދިޔައީހެއްޔެވެ؟. ހިތަށް ގޮތެއްވެގެން ދިޔައެވެ. އިޒިއަންއަށްޓަކައި އެހިތުގައިވި ވިންދެއްހޭލައްވާލައިފިއެވެ. ބޭއިޚްތިޔާރުގައެވެ.\nއަނާލް އޮފީސްނިންމާލާފައި ގެއަށް ގޮސް ފެންވަރާ ހަދާލައިގެން ނުކުމެ ނިދަން ޖައްސާލިއެވެ. އޭރު ރޭގަނޑު ނުވަގަޑި ބަޔައް ވުރެ ބޮޑުވެއްޖެއެވެ. ފޯނު ނަގާ އޭގައި އިން އިޒިއަންގެ ނަންބަރަށް ގުޅާލަން ހިތަށް އެރިއެވެ. އެހެންނަމަވެސް އެ ހިތްވަރެއް ނުލިބުނެވެ. ސިކުނޑިއަށް ބާރުވާން ފެށުމުން އެންމެފަހުން އޭނާ ޓެރެސްއަށް އަރާ ޖެހެމުން ދިޔަ ފިނި ވައިރޯޅިތަކުން ހިންހަމަޖެހުން ހޯދަން މަސައްކަތް ކުރިއެވެ.\nއަނެއްކޮޅުން އިޒިއަން އޮތީ ހުމާއި ފިހިފައެވެ. މިއަދުވެސް އޭނާ އަނާލް އައި ތަނަށް ދިޔައީ ބަލިވެ އުޅެމުންނެވެ. އެތަނުން އައި ފަހުން ހުން ގަދަވަމުން ގޮސް އެންމެ ފަހުން އޭނާއަށް ކެތް ނުވީއެވެ. އެހެންކަމުން ކިނާންއަށް ގުޅައިގެން ގެނައީވެސް ތުރުތުރު އަޅާވަރުންނެވެ. ކިނާން އައިސް އިޒިއަން ގާތު ހޮސްޕިޓަލަށް ދާން ބުނުމުންވެސް އިޒިއަން އެއްބަސްހެއްނުވިއެވެ. ހުމާ ފިހިފައި އޮވެ އިޒިއަން އެދުނީ އަނާލް ގެނައުމަށެވެ. އޭނާއަށް މިއަދު ޖަޒުބާތުގައި ޖެހި އަނާލްއަށް ސިޓީއެއްފޮނުވިއްޖެކަމާއި އޭގައި ހުންނާނީ ހުސް ތެދުނޫންކަމަށް ބުންޏެވެ. އޭނާ އަނާލް ހޯދަން ދެން ނުދާނެކަމަށް ބުނެފައިވާ ބުނުމަކީ ތެދެއްނޫންކަމަށް ބުންޏެވެ. އަނާލްއަށްޓަކައި އޭނާ ހާދަ ދުވަހަކު އިންތިޒާރުކޮށްފިއެވެ. އަދިވެސް އޭނާއަށް އިންތިޒާރުކުރެވޭނެއެވެ. މުޅިއުމުރަށްވިޔަސް ހެވެ.\nއިޒިއަން ހުމާ ފިހިފައި އޮވެ އެފަދަ ވާހަކަތަކެއް ދައްކަން ފެށުމުން ކިނާން ހާސްވިއެވެ. މަންމައަށް ގުޅަން ބުނުމުން އިޒިއަން ގަބޫލެއްނުވިއެވެ. މަންމަ ދުވަހަކުވެސް އޭނާއަށް ހިތްހެޔޮ ނުކުރާނެކަމަށް ބުންޏެވެ.\nހުމާހެދި އިޒިއަން އޮތީ ހަމަހޭގައިނޫންކަން ދެނެ ކިނާން އެންމެ ފަހުން އަނާލްއަށް ގުލާލިއެވެ.\nޓެރެސްގައި އަނާލް މަޑުކޮށްލައިގެން ހުރީ އިޒިއަންގެ ހިޔާލުގައެވެ. އޭނާގެ ދެލޮލަށް މިރޭ އެއްގޮތަކަށްވެސް ނިންޖެއް ނާދެއެވެ. އޭރު އޭނާގެ އަތުގައި އިޒިއަން ދީފައި އޮތް ގަނޑުކޮޅު އޮތެވެ. ފޯނެއް އައުމާއެކު އޭނާ ފޯނުނަގާ ބަލާލިއެވެ. ގުޅަނީ ކިނާންއެވެ. އޭރު ރޭގަނޑު ދިހަގަޑި ބަޔަށް ވުރެ ބޮޑުވެއްޖެއެވެ. އަނާލް ފުންނޭވާއެއް ދޫކޮށްލިއެވެ. ކިނާން މިގަޑީގައި މިގުޅަނީ ކީކުރަންބާއޭ އަނާލްގެ ހިތަށް އެރިއެވެ. އަނާލް ފޯންނަގާ ހަލޯއޭ ބުނެލިއެވެ.\n"ދޮންބެ ދައްތާ" ކިނާންގެ އަޑުގައި ހުރީ ޖެހިލުން ވުމެވެ. ކަންބޮޑުވުމެވެ. ހާސްކަމެވެ.\n"ދޮންބެ ދައްތާ! ސޮރީ މިގަޑީގައި އުނދަގޫކުރެވުނީމަ... އެކަމަކު ދެން ވާހަކދައްކާލެވޭނެ އިތުރު މީހެއްނެތް. ދޮންބެ... ދޮންބެ ވަރަށް ބަލިވެ އުޅެނީ. މިރޭ..... ދޮންބެދައްތަ ގެނެސްދޭށޭ ކިޔާވަރުން. " ކިނާން ވާހަކަކޮޅު ހުއްޓާލިއެވެ.\n"އަހަރެން ނޫން މީހަކު ނެތްތަ އިޒިއަންއަށް ކަމެއްވީމަ ގުޅަން. މަންމަމެންވެސް ތިބޭނެއެއްނު" އަނާލްގެ ހިތް އަވަސްވިއެވެ. އެ ހިނދު އިޒިއަންގާތަށް ދާން ހިތް އެދި ގޮވާ އެކަމަށް އިޖާބަދޭން ބޭނުންވިޔަސް ދުލުން ނުކުތީ އެހެންބަހެކެވެ.\n"ދޮންބެދައްތާ! ދުވަހަކު ކަމެއް ކޮށްދެންޏާ އައިސްލަދޭން ވީނު. ދޮންބެ އުޅެނީ އެކަންޏޭ. ހުރިހާ އެންމެނާ ވަކިންނޭ." ކިނާން ބުނެލިއެވެ. އޭނާގެ އަޑުގައި ވަނީ ބުނެދޭން ނޭނގޭފަދަ ހުސްކަމެވެ.\n"އެކަމަކު....." އަނާލް ވާހަކަދައްކަން އުޅުނެވެ. އޭނާގެ އަޑަށް ހަރުކަށިކަން ގެންނަން މަސައްކަތް ކުރަނިކޮށް އެކޮޅުން ވާހަކަދައްކަން ފެށިއެވެ.\n"ސޮރީ. ވަރަށް ބޮޑަށް ސޮރީ ގުޅުނީމަ. އަހަރެން ހަނދާން ނެތުނީ ތި ދެމީހުންނަކީ ދެމަފިރިންނަށް ވިޔަސް އެއްވެސް ގުޅުމެއް ނެތް ދެމީހުންކަން. އަހަރެންވެސް މިގުޅީ ގުޅަން ބޭނުންވެގެނެއްނޫން، އެކަމަކު ދޮންބެ ކިޔާވަރުން... ދޮންބެ އުޅޭ ގޮތްވެސް އެންމެ ގާތުން ފެންނާނީ އަހަރެންނަށް. މަންމައެއްނެތް. ބައްޕައެއްނެތް. ހުރި ހަމައެކަނި މީހަކީ އަހަރެން. ދޮންބެ ކިތަންމެ ހަމަޖެހިފައި ހުރިކަމަށް ދެއްކިނަމަވެސް ދޮންބެއެއް ވެސް ރަނގަޅެއްނޫން. ރޭގަނޑު ގިނައިން އުޅެނީ ނުނިދާ. ދޮންބެ ދައްތަވެސް ދޮންބެ އިތުރަށް ނުތަޅުވާ ވަރިވަންޏާ ވަރިވާން އުޅޭ. އެހެންނޫނީ ދޮންބެގެވެސް އިތުރަށް ހިތް ހަލާކުވާނީ. ދޮންބެ މިރޭވެސް ކީ މުޅިއުމުރަށްވެސް އިންތިޒާރުގައި ހުންނާނަމޭ!. ދޮންބެދައްތަ ވިސްނާލަބަލަ. ވަރިވާނަމޭ ކިޔާ ވަރިނުވެ ތިހެން ހުންނާތީ ދޮންބެއަށް އެދެވެނީ ކިހާބޮޑުދެރައެއްތަ؟ ކިހާ ބޮޑު އަނިޔާއެއްތަ؟ ދޮންބެއަށް ފެނިގެން ދޮންބެއެއް ދުވަހަކުވެސް ދޮންބެދައްތަ ވަރިއެއްނުކުރާނެ. ދޮންބެ ދައްތައަށް އެހާ ޔަޤީންކަން އޮތީމަތަ އަދިވެސް ވަރިނުވެ ހުރެ ތިހެން ތި ކަންތައް ކުރަނީ..... ދޮންބެ ހާސްވެހުރެ ދެރަވެގެން ގޮސް ކޮންމެވެސް ނޯޓެއް ވެސް ފޮނުވީމޭ ކީ. އެކަމަކު އެއްވެސް އެއްޗެއް މީން އެއްނުކުރަމޯ ކީ. މިހާރުވެސް ހުމާ ފިހިފަ. މަންމައަށް ރޭގަވެސް ގުޅިން އެކަމަކު މަންމައެއް އަންނާކަށް ގަބޫލެއް ނުވި. އިތުރަށް ގުޅާނެ މީހެއް ނެތީމަ އަހަރެން ދޮންބެދައްތައަށް މިގުޅީ. ދެން އަޅާ ނުލާ!. މިހާރު އެނގިއްޖެ އެއްވެސް މީހަކު ނެތްކަން ދޮންބެއަށް އަޅާލާނެ. އަވަހަށް ވަރިވާން އުޅޭ!" ކިނާންއަށް އާދެވުނު ރުޅީގައ ފޯނު ކަނޑާލެވިއްޖެއެވެ. އޭނާއަށް ބުނަން ބޭނުންނުވާ ކިތަންމެ އެއްޗެއް އަނާލް އާ ދިމާލަށް ކިއިއްޖެއެވެ.\nކިނާން ފޯނު ކަނޑާލުމުން ފޯނަށް ބަލަން އެތައް އިރަކު އަނާލް ހުއްޓެވެ. ހިތަށްވީ ގޮތް ބަޔާންކޮށްދޭކަށް ނޭނގުވެ. އިޒިއަންގެ އާއިލާ އަދިވެސް އިޒިއަންއަށް މާފުނުކުރަނީހެއްޔެވެ؟ އިޒިއަން ހާދަ އެކަނިވާނެއެވެ. އަނެއްކޮޅުން އޭނާވެސް އިޒިއަންއަށްދެނީ ހުސްއަނިޔާއެވެ. ކިނާން އޭނާދެކެ ރުޅިއައުން ހައްގެވެ.\nބުނަން ނޭނގޭ އަސަރުތަކެއް ހަށިގަނޑުގައި ދައުރުކޮށްލިއެވެ. އިޒިއަންއަށް އޭނާގެ އެހީތެރިކަން ބޭނުންވާނެއެވެ. އާއެކެވެ. ޖަޒުބާތުގައި ޖެހި އަނާލްއަށްވެސް ހިތުގެ މައްޗަށް ބާރު ފޯރުވަން މިފަހަރު ކުޅަދާނަކަމަކަށްނުވިއެވެ. އޭނާ ފޯނުން ކިނާންއަށް ގުޅާލިއެވެ. މާބޮޑު ވާހަކައެއްނުދައްކާ އޭނާ ހަމައެކަނި ހޯދީ ގޭގެ އެޑްރެހެވެ. އިޒިއަންއަށް ޓަކައި އެހިތުގެ ކަނެއްގައި ރައްކާތެރިށޮށްފައި އޮތް ލޯބި ހޭލައްވައިލަން އޭނާގެ ސިކުނޑި މަސައްކަތް ކުރަން ފަށައިފިއެވެ.\nއާދައިގެ ފިޔަވަޅުތަކަށްވުރެ ބާރަށް އަނާލް ސިޑިން ފައިބަން މަސައްކަތް ކުރިއެވެ. ހިނގުނެއްކަމަކު އަދިވެސް އޭނާއަށް އުނދަގޫކުރިމަތިވެއެވެ. މާގިނަ އިރު ކޮޅަށް ހުންނަން ވެއްޖެނަމަ ވަރުބަލިވެ ދެފައި ކޮޅު ތުރުތުރު އަޅާގޮތްވިއެވެ. އެހެންކަމުން އަދިވެސް ކައިސް ގާތުން ފިޒިއޯ އޭނާ ކުރިއަށް ގެންދަން ޖެހެއެވެ. ހިސާބަކަށް އުނދަގޫކަމެއް ހުރިނަމަވެސް އާއްމުދިރިއުޅުމަށް ބުރޫއަރާގޮތެއް ނުވެއެވެ. އަނާލް އެންމެ ތިރިއަށް ފައިބާ ޑްރައިވަރަށް ގުޅާލިއެވެ. ޑްރައިވަރު އަންނަކަމަށް ބުނުމާއެކު އޭނާ ފޯނަށް ނަޒަރު ހުއްޓާލިއެވެ. އަދި ގަޑިބަލާލިއެވެ. އެހެން ހުއްޓާ މަޒާޔާ ނުކުމެ އަނާލްއާ ސުވާލުކޮށްލިއެވެ.\n"ނާލް. ކޮންތާކަށް ދާން؟" މަޒާޔާގާތު ބުނެވެސް ނުލާ އަނާލް ތަނަކަށް ދާން އުޅޭހެން ހީވެ މަޒާޔާއަށް ސުވާލުކޮށްލެވުނީ ހިސާބެއްގެ ހައިރާން ކަމަކާއެކުގައެވެ. މަޒާޔާގެ އެ ސުވާލަށް ދޭނެ ޖަވާބަކާ ދޭތެރޭ ވިސްނަން އަނާލްއަށް ކުޑަ ވަގުތުކޮޅަކު މަޑުކޮށްލެވުނެވެ.\n"މަންމާ...... މީ އަނެއް...... އޮފީހުން ރާއްޖޭން ބޭރަށް އިތުރު ތަމްރީނަކަށް ފޮނުވަން ޖެހޭ ދެ ކުއްޖެއްގެ ޑޮކިއުމެންޓްތަކެއް މެއިލް ނުކުރެވި އިނީމަ ކޮންމެހެންވެސް އެ މެއިލް ކޮށްލަން ދާން ޖެހިގެން މިއުޅެނީ....." އަނާލް އޮޅުވާލިއެވެ. އޭނާ މޫނުމަތިން ހާސްކަން ފޮރުވަން މަސައްކަތް ކުރިއެވެ.\nއަނާލް އެ އަސަރުތައް ފޮރުވަން މަސައްކަތް ކުރިނަމަވެސް އެމޫނުމަތީގައިވި އުދާސްކަން މަޒާޔާއަކަށް ނުފޮރުވުނެވެ. އެހެންނަމަވެސް އަނާލްއާ އެކަމާ ގުޅޭގޮތުން މަޒާޔާ ސުވާލުނުކުރީ އަނާލް ހާސްވެފައި ހުރީ އެކަމާ ގުޅުވައިގެންކަމަށް ޔަގީންކޮށްފައެވެ.\n"ކާކާ އެއްކޮއްތަ ދަނީ؟ ޑްރަވަރާ އެކީތަ. ދޮންބެ ނޫނީ ކުޑަބެވެސް ނޫޅެނީތަ؟" އެކަނި ރޭގަނޑުގެ ވަގުތެއްގައި އަނާލް ފޮނުވާކަށް މަޒާޔާގެ ހިތެއް ނޭދުނެވެ.\n"ދޮންބެވެސް އެހާ ލަހުން މިއަދު ގެއަށް އައީ އެހެންވީމަ ދެން ނުބުނަން ކަމަށް، މަންމަ ހާސްނުވޭ... އަޅުގަނޑު މިހާރު ހަމަ ރަނގަޅު، އަލްޙަމްދު ލިއްﷲ" އަނާލް ބުނެލިއެވެ. އަނާލްގެ އަޑަށް ވެރިވި ޖޯޝުން މަޔާޒާއަށް ހިނިތުންވުން ފުޅާކޮށްލެވުނެވެ. އެތައް ދުވަހެއްގެ ފަހުން އަނާލްގެ މޫނުމަތިން ފެނުނު ފުރިހަމަ ހިނިތުންވުން އޭނާގެ ހިތަށްވެސް ފިނިކަން ގެނެސްދީފިއެވެ. އޭނާ ކަންބޮޑުވަނީ އެންމެ ކަމަކުއެވެ. އަނާލް އަދިވެސް އިޒިއަންގެ ކިބައިން ވަރިނުވެ އެ ހުންނަނީ ކީއްވެހެއްޔެވެ؟. އަނާލް ގެ ހިތުގައި އިޒިއަން އާމެދު އަދިވެސް ހަމްދަރުދީ އެއްނޫނީ ލޯތްބެއް ވަނީހެއްޔެވެ؟ އެކަމާ ގުޅޭގޮތުން އަނާލްއާ ވާހަކަ ދައްކަން ބޭނުން ވިނަމަވެސް އޭނާ މަޑުކޮށްގެން އެ ހުންނަނީ އައްމާރު ބުނީތީއެވެ. އައްމާރުބުނީ އަނާލް އެކީ ހަމައަކަށް އެޅުމުން އެ ވާހަކަ ދައްކާނޭ ކަމުގައެވެ. އޭނާ ވެސް އެހުރީ އައްމާރުގެ ބަހަށް ކިޔަމަންވެގެންނެވެ. އެހެންނަމަވެސް މިހާރު މާގިނަ ދުވަސްވަނީއެވެ.\nއެފަދަ ހިޔާލްތަކެއްގައި މަޒާޔާ ހުއްޓާ ޑްރައިވަރު ކާރުނެރެގެން އައިސް ދޮރުމައްޗަށް ހުއްޓާލިއެވެ. އަނާލް ކާރަށް އަރަމުން މަޒާޔާއަށް އަތުން ހަނާ އަޅާލިއެވެ. އަދި ހިނިތުންވެލިއެވެ. އެހިނިތުންވުމާއިއެކު އޭނާ މަޒާޔާ ކަންބޮޑުނުވުމަށް ބުނެލިއެވެ. ކާރަށް އަރާ ހަމަޖެހިލެވުމާއެކު އަނާލްގެ މޫނުމަތީގައިވި ހިނިތުންވުން ފަނޑުވިއެވެ. ފުރަތަމަ ފަހަރަށް ދޮގެއް ހަދާފައި ދާންޖެހުމުން ހިތް ނުތަނަވަސްވެފައި ވަނީ އެހާ ވަރަށެވެ. އެކަމަކު ތަދަށް ބުނެގެން އޭނާ ފަހެ ކުރާނީ ކީއްހެއްޔެވެ؟ މަންމަގެ ރުހުން އޭނާ އިޒިއަންގެ ގާތަށް ދާކަށް ނުދޭނެއެވެ. ކާރުގައި އިން އިރު އޭނާގެ ހިތުގެ ތެޅުން ބާރުވިއެވެ. ސީދާ އެ އެޑްރެސް ޑްރައިވަރަށް ނޭނގޭތީ އޭނާ ކިނާންއަށް ގުޅާފައި އެ ހިސާބު އޮޅުން ފިލުވާފައި ބުނީ އެތަނުގެ ކައިރީގައި ހުރި ތަނެއްގެ ނަމެވެ. އެހިސާބަށް އައިސް ކާރު މަޑުކޮށްލުމާއެކު އަނާލް ޑްރަވަރާ ވާހަކަދެއްކިއެވެ. އެއްވެސް މީހެއްގާތު ބުނުނާތި އަހަރެން އައި ތަނުގެ ވާހަކަ. އަހައިފިއްޔާ ބުނޭ އޮފީހަށޭ" އަނާލް ޑްރައިވަރަށް އަންގާލިއެވެ. އޭނާ އެދުނީ އެއްފަރާތުގައި އިތް ޕާރކުކުރާ ޖާގައިގައި އޭނަ އަންނަން ދެން ޕާރކުކޮށްފައި ކާރު ބޭއްވުމަށެވެ. ޑްރައިވަރ ބޯ ޖަހާލިއެވެ.\nއަނާލް ފުންނޭވާއެއް ދޫކޮއްލިއެވެ. ކާރުން ފައިބާ އޭނާ ކިނާންއަށް ގުޅާލިއެވެ. ކިނާން ކިޔައިދިން ގޮތަށް ދިޔަ އަނާލްއަށް އެބުނާ ގެއެއް ފެނިއްޖެއެވެ. މަޑުމަޑުން އެތެރެއަށް ވަދެ އޭނާ ލިފްޓްކައިރީގައި މަޑުކޮއްލިއެވެ. ދާނީތޯ ނޫނީ ނުދާނީތޯ އަމިއްލަ ނަފްސާ ސުވާލުކޮށްލިއެވެ. ހިތް އެދުނީ އިޒިއަންއާ ބައްދަލުކުރަން ދިޔުމަށެވެ. އެހެންކަމުން އޭނާ ލިފްޓްގެ ފިތަށް އޮބާލަމުން ދެއަތް ދެއަތާ މޮޑެންފެށިއެވެ. އިޒިއަން ފެންނަން އުޅޭތީ ހިތުގައި ވި އުފާވެރިކަން އޭނާގެ ނަފްސުގެ މައްޗަށް އަތްގަދަކުރަމުން ދިޔައެވެ. ހަމައެއާއެއްވަރަށް ކޮންމެވެސް ނުތަނަވަސްކަމެއް ވެސް މެއެވެ.


PPM PG group aa Raees Yameen miadhu badhalukuravvanee | Mihaaru\nޕީޕީއެމްގެ ޕީޖީ ގްރޫޕްގެ ޕްރެސް ކޮންފަރެންސެއްގައި މެމްބަރުން ބައިވެރިވެވަޑައިގަންނަވަނީ. --ފޮޓޯ: މުހައްމަދު ޝަރުހާން\nޕީޕީއެމް ޕީޖީ ގްރޫޕާ ރައީސް ޔާމީން މިއަދު ބައްދަލުކުރައްވަނީ\n21 އޯގަސްޓް 2016 - 10:08 15 comments\nމި ބައްދަލުކުރެއްވުން ބާއްވާ ގޮތަށް އޮތީ މިއަދު މެންދުރު 12:30 ގައި މުލީއާގޭގަ އެވެ. ބައްދަލުވުން އޮންނާނެ ކަމަށް ޕީޕީއެމް ޕީޖީ ގްރޫޕްގެ ވައިބާ ގްރޫޕްގައި ރައީސް އެންގެވިއިރު، އެ ގްރޫޕުން ބޭރުކޮށްފައިވާ މެމްބަރުންނަށް ދައުވަތެއް ނުދެއްވަ އެވެ. އޭގެ ތެރޭގައި ދިއްގަރު ދާއިރާގެ މެމްބަރު ފާރިސް މައުމޫނާއި ތިމަރަފުށީ ދާއިރާގެ މެމްބަރު މުހައްމަދު މުސްތޮފާގެ އިތުރުން އޭދަފުށީ ދާއިރާގެ މެމްބަރު އަހްމަދު ސަލީމް (ރެޑްވޭވް ސަލީމް) ހިމެނިވަޑައިގަންނަވަ އެވެ.\nރައީސް ޔާމީން މެމްބަރުންނާ ބައްދަލުކުރައްވާ ސަބަބެއް އަދި ސާފެއް ނުވެ އެވެ. އެކަމަކު މެމްބަރުންނާ އެމަނކުފާނު މި ބައްދަލުކުރައްވަނީ ގާނޫނުއަސާސީއާ ފުށުއަރާގޮތަށް ބައެއް ގާނޫނުތައް ފާސްކުރުމާ ގުޅިގެން މެމްބަރުންގެ މެދުގައި ހިތްހަމަނުޖެހުން އުފެދިފައި ވަނިކޮށެވެ.\nގާނޫނުއަސާސީގެ ދެ ވަނަ ބާބުގައި ކަށަވަރުކޮށްދީފައިވާ އަސާސީ ހައްގުތަކުގެ ތެރޭގައި ހިމެނޭ ހިޔާލުފާޅުކުރުމާއި މިނިވަން ނޫސްވެރިކަމާއި އެއްވެ އުޅުން ހަނިކުރަން ހުށަހެޅި ބިލްތަކަށް ބައެއް މެމްބަރުން ވޯޓެއް ނުދެއްވަ އެވެ. މި މައްސަލާގައި އެ މެމްބަރުންނާ މެދު ގެންދަނީ އެކި ފިޔަވަޅުތައް އަޅަމުންނެވެ.\nޕީޕީއެމް ޕާލަމެންޓްރީ ގްރޫޕް ތެރޭގައި މައްސަލަ އުފެދިފައިވާއިރު ޕާޓީގެ އެތެރޭގައި ވެސް ވަނީ ބޮޑެތި މައްސަލަތައް އުފެދިފަ އެވެ. އެކަން ހައްލުކުރަން ސިވިލް ކޯޓަށް ހުށަހަޅައި މިހާރު ވަނީ ޝަރީއަތް ފަށައިފަ އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން ޕީޕީއެމް މުލިއާގެ ރައީސް އަބްދުﷲ ޔާމީން ޕީޕީއެމް ޕާލަމެންޓްރީ ގުރޫޕް


NIC ge member kamah Male' ge mayor Shifa ge firikalun | Mihaaru\nއެންއައިސީގެ މެމްބަރުކަމަށް އައްޔަން ކުރަން މަޖިލީހުން މިއަދު ފާސްކުރި ޖިހާދު އެއްޗެއްގައި ސޮއިކުރައްވާއިރު، އަނބިކަނބަލުން އަދި މާލޭގެ މޭޔަރު ޝިފާ އަރިހުގައި.\n18 ނޮވެމްބަރ 2019 - 14:43\nމަޖިލިހުގެ ޖަލްސާގައި، އެންއައިސީގެ މެމްބަރު ކަމަށް ވ. ދިވެތި ޖިހާދު އައްޔަން ކުރަން ފާސްކުރީ 78 މެމްބަރުންގެ އިއްތިފާގުންނެވެ.\nއެންއައިސީގެ މެމްބަރުކަމަށް ޖިހާދު އައްޔަންކުރަން ފާސްކުރީ އެ ކޮމިޝަންގެ މެމްބަރު ކަމުގައި ހުންނެވި މުހައްމަދު ފަރުހާދު މެމްބަރު ކަމުން އިސްތިއުފާ ދެއްވުމާ ގުޅިގެންނެވެ.\nމަޖިލިހުގެ ޖަލްސާގައި އެންއައިސީގެ މެމްބަރު ކަމަށް އައްޔަން ކުރަން ފެނޭތޯ އެންމެ ފުރަތަމަ އެހީ ޖުޑިޝަލް ސާވިސް ކޮމިޝަން (ޖޭއެސްސީ) ގެ ކުރީގެ މެމްބަރު ޝުއައިބު އަބްދުއްރަހުމާންގެ ނަމަަށެވެ. އެކަމަކު، އެންއައިސީ އަށް ޝުއައިބު އައްޔަންކުރަން ނުފެންނަ ކަމަށް މަޖިލިހުން ފާސްކުރި އެވެ.\nރައީސް އިބްރާހިމް މުހައްމަދު ސޯލިހު މަޖިލީހަށް ފޮނުއްވި ސިޓީފުޅުގައިވާ ގޮތުން، އެމަނިކުފާނު އިސްކަން ދެއްވި ތަރުތީބުގެ އެންމެ ކުރީގައި އޮތީ ވެސް ޝުއައިބުގެ ނަމެވެ.\nޝުއައިބާއި ޖިހާދުގެ އިތުރުން ރައީސްގެ ލިސްޓްގައި ދެން ހިމެނުނީ ޑރ. މަރިޔަމް ޝަހުނީޒާ ނަސީރު، ތިލަދޫ، ހއ. ދިއްދޫ، ހައްވާ ލިއުޝާ، ގ. ތުނޑިވެލި އެވެ.\nމިނިވަން މުއައްސަސާތަކުގެ ކޮމިޓީން ނަންތައް ދިރާސާ ކުރުމަށް ފަހު ލިއުޝާގެ ނަން ފިޔަވައި ހުރިހާ ނަމެއް މަޖިލިހުގެ ތަޅުމަށް ފޮނުވި އެވެ. އަދި ޖިހާދުގެ ނަން ފާސްވުމާ ގުޅިގެން ޝަހުނީޒާގެ ނަމަށް މަޖިލިހުގެ ތަޅުމުގައި ވޯޓަކަށް ނުދެ އެވެ.\nއެންއައިސީގެ މެންބަރުކަމަށް ކުރިމަތިލި 26 މީހެއްގެ ނަންތައް ދިރާސާ ކުރަން މަޖިލީހުގެ މިނިވަން މުއައްސަސާތަކުގެ ކޮމިޓީ އަށް ފުރަތަމަ ފޮނުވުމުން އެ ކޮމިޓީން ނަންތައް ދިރާސާކޮށް މަޖިލިހުގެ ތަޅުމަށް ހުށަހެޅި އެވެ. އެކަމަކު، އެކަމާ މެދު ގޮތެއް ނުނިންމައި މަޖިލިހުން ވަނީ އެ ކޮމިޝަނަށް ކުރިމަތިލާން އަލުން ހުޅުވާލަން އެދި ރައީސް އިބްރާހިމް މުހައްމަދު ސޯލިހަށް ލަފާ އަރުވައިފަ އެވެ. މަޖިލިހުން އެގޮތަށް ލަފާ އެރުވުމާ ގުޅިގެން ރައީސް އޮފީހުން އަލުން އެންއައިސީ އަށް ކުރިމަތިލާން ހުޅުވައިލީ އެވެ.\nމިއަދުގެ ޖަލްސާގައި ވަނީ މޯލްޑިވްސް އިންލެންޑް ރެވެނިއު އޮތޯރިޓީ (މީރާ) ގެ ޑިރެކްޓަރުންގެ ބޯޑުން ހުސްވެފައިވާ މެމްބަރު ކަމަށް މަހްޒޫމް ސަލީމް، ޝަބްނަމްގެ ކ. ކާށިދޫ އައްޔަން ކުރަން ރުހުންދީފަ އެވެ.\nރައްޔިތުންގެ މަޖިލިސް އިމިގްރޭޝަން މަޖިލީހުގެ މެމްބަރުން ކަސްޓަމްސް މިނިވަން މުއައްސަސާތައް މިނިވަން މުއައްސަސާތަކުގެ ކޮމިޓީ ކަރެކްޝަނަލް ސާވިސް ނެޝަނަލް އިންޓަގްރިޓީ ކޮމިޝަން މާލޭގެ މޭޔަރު ޝިފާ މުހައްމަދު\n36 ކޮމެންޓް, 119 ރިއެކްޝަންސް\nއިނގޭތަ. ގައުމުގެ ފަސްޓްލޭޑީއަކަށްވެސް ހުރީ އިބްރާހިމް މުހައްމަދު ސޯލިހުގެ އަނބިކަނބަލުން. ޕާޓީ އާއި އާއިލީވެރިކަން މުޅިންވެސް. އެ މަގާމަށްވެސް މަގުމަތިން މީހަކު ނަގާފަ ލިނަމަ.\nދެން މައުމޫނު ތިހެން ކަންކުރީމަ ކަލޭމެން ގޮވި ގުދޯގުދޯ ޔޯ\nމި ސަރުކާރުގެ އެންމެ ގިނަ ވަޒީފާ ދީފަ ތިބީ ގުންޑާ ސަރުކާރުގެ ޖަރީމާ ހިންގި މީހުންނަށް، ކޯލިޝަން ހަދައިގެން ސަރުކާރުގެ ސިޔާސަތާ ދެކޮޅަށް ވޯޓް ދޭ ސޭޓް ގާސިމް އާއި ބައިވެގެން.\nޝިފާގެ ފިރިކަލުންނަށް އެބޭފުޅާވުމަކީ، މިގައުމުގައި މަގުމަތީގައި، ވަޒީފާއެއްނުދީ، އެކަހެރިކޮއްފައި، ބާކީކޮއްފައި ބަހައްޓަން އޮތް ހުއްޖަތެއްނޫނެވެ. ކާނަލެއްގެ ގޮތުގައި ރިޓަޔަރ ވެފައި ހުރުމުން، މިލިޓަރީ އަހުލާގުގެ ރީތި ސިފަތައް ހުންނާނެއެވެ. ދުނިޔޭގެ ހުރިހާ ގައުމެއްގައިވެސް ރިޓަޔަރޑް ވެޓެރަންސްއަކީ ހާއްސަ އިހުތިރާމް އަކާއި ގަދަރެއްދެވޭ، ވަޒީފާ ދިނުމުގައިވެސް ހާއްސަ ނަޒަރަކުން ބަލާބައެކެވެ.\nތިވާހަކައަށް އެއްބަހެވެ. ރިޓަޔަރޑް ކާނަލް ޖިހާދަކީ އޭނާގެ ޟަމީރު ޤަބޫލުކުރާގޮތުގައި ހިފަހައްޓަވާބޭފުޅެއްގެގޮތުގައި ބެލެވެއެވެ. ހަމަގައިމުވެސް އުޞޫލާއި، އިންޓެގްރިޓީ ހުންނާނެއެވެ. ކޮމާންޑަށް ތަބަޢަވާން ދަންނައިރު އެދޭކޮމާންޑަކީ ރަނގަޅު ނުވަތަ ނުރަނގަޅު ކޮމާންޑެއްކަންވެސް ދަންނާނެއެވެ. ރިޓަޔަރޑް ކާނަލް ތިލެވެނީ ވަރަށްބޮޑު ޓެސްޓަކަށްކަން ދެނެވަޑައިގެންފިނަމަ ކިތަންމެހައިވެސްރަނގަޅެވެ. ގުޑްލަކް ސަރ!\nމިހާރު ދަޢުލަތުގެ ވަޒީފާތަކުގެ ޙައްޤުވެރިންނަކީ، ހަޔަށް ހޭވެރިކަން ނުހުންނަ ތަންދޮރު ނުދަންނަ ބައިކުދިންގެ މިލްކެކަށްވެ ނިމިއްޖެ! މިހާރު ހުރިހާ ބާރެއް ބައިކުރެވި ލިޔެކިޔުމުގައި ވުމެކޭ މައުމޫނުގެ ރަން ތިރީސް އަހަރުގައި އޭނާގެ އަތުގައި ހުރިހާ ކަމެއް އޮވެގެން ހިންގުމެކޭ އެއްވެސް ތަފާތެއް ނެތް! އެއިރު ރަޔިތުންގެ ޖީބުކަނޑާލެއް ކުޑަ، މިހާރު ޖާިބުތަކުން އެކިއެކި ނަންނަމުގައި ނަގައިގެން ބައިކުދިންނަށް ބަހާ ހުސް.\nމައުމޫނޭ، ޚުދުމުހުތާރޭ، ޢާއިލީ ވެރިކަމޭ، ފަޅޮލޭ ކިޔާ، ގައުމުގައި ހަމަނުޖެހުން އުފެއްދި ޒަމާން މާޒީގެ ސަފުހާތަކުގައި ވަނީ ރައްކާ ކުރެވިފައެވެ. އެ އެއްޗިހި ގޮވައި، ދިވެހީންގެ ޒަމާންވީ އެކުވެރި ކަމާއި އެއްބައެއްވަންތަކަމުގެ އަގުތައް ގެއްލުވާލައި، ވެރިކަމުގެ ސިންގާސަނާ އަށް ވެރިވެގަނެވުމުން، މިވެރިންގެ އަނިޔާވެރިކަން ނިކަން ބައްލަވާށެވެ! މި ފިލްމު ނިމިގެން ދާއިރު ވާނެގޮތް، ދިވެހި ރައްޔިތުން އަށް މިހާރު ވަރަށް ސާފުވެއްޖެއެވެ. ޝުކުރިއްޔާ އެވެ!\nމި ސަރުކާރުގެ ޖާގައެއް ކިޔަވައިގެން ތިބި ތަނދޮރުދަންނަ މީހަކަށްނެތް. ޖާގަލިބޭނީ ނުކިޔަވައި ތިބި ގިނަ ކުށްތަކަށް އަރައިގެންފައި ތިބި އެމް. ޑީ. ޕީ ގެ އެކްޓިވިސްޓުންނަށް\nތިހިރަދަނީ ބަނޑުރިޔާ ފެނެއެޅެމުން މެދު ފުއްޓަރައް އޮޑިނޫރިއްޖިއްޔާ ނަސީބު\nއަދި ބުނި ފޯނަކުން ބައްދަލެއް ނުކުރެވޭނެ އޭ. މައްސަަލަ ބަލާ އައިއޯ އާއިވެސް ފޯނުން ބައްދަލެއް ނުކުރެވޭނެ އޯ. ދެން އަހަރެމެން ރާއްޖެތެރޭ މީހުން ދާންވީ މާލެއަށް މެމްބަރުންނާ ބައްދަލު ކުރަން މާލެ. މިއުޅެނީ ބަލިވީމައިވެސް މާލެ ދާން ބޮޑުކަމަކަށް ވެގެން. އެން.އައި.ސީ އަކީ ރާއްޖެތެރޭ މީހުންނަށް ޖެހިފައިވާ ތަކުލީފެއް.\nއަހަރެން ހިތަށް އަރާ އެން.އައި.ސީ އަކީ ކީއްކުރާތަނެއް ތޯ. 2016 ވަނަ އަހަރު އެން.އައި.ސީއަށް ހުށަހެޅިން މައްސަލައެއް. ހުށަހެޅި ތާ އެއްއަހަރުވީމައި ގުޅާލީމައި ބުނީ މައްސަލަ ވަނީ މެމްބަރުން ގޮތެއް ނިންމަން ފޮނުވާފައޭ. މިއަހަރު ގުޅާލީމައިވެސް ބުނީ ހަމަ އެކައްޗެއް. ދެން ބުނީ މެމްބަރާ ބައްދަލުކުރަން ބޭނުންވަކަމަށް ވަނީ ނަމަ އެޕޮއިންޓްމަންޓް ހައްދާފައި ބައްދަލުކުރަން އަންނަން. ރާއްޖެތެރޭ މީހުން ކިހިނެއް ބައްދަލުކުރަށޭ ކިޔާފައި މާލެ ދާނީ؟\nޝިފާގެ މައްސަލައެއް ހުށަހެޅުނީމަ ދެން ވަރަށް ސަޅިކޮށް ޒީރޯ ޓޯލަރެންސްގަ މައްސަލަ ބަލާ ނިންމާލެވޭނެ. ވާސަރީ! އާއިލީ ވެރިކަމެއް ނޫންދޯ މިކުރެވެނީވެސް!


Covid-19: Vaccine Dhin5Doctor Eh India In Fassi Vejje - Vaguthu\nކޮވިޑް-19: ވެކްސިން ދިން ފަސް ޑޮކްޓަރަކު އިންޑިއާއިން ފައްސިވެއްޖެ\nކޮވިޑް-19 އިން ރައްކާތެރިވުމަށް ބޭނުން ކުރާ ވެކްސިން ޖެހި އިނޑިއާ ފަސް ޑޮކްޓަރަކު ބައްޔަށް ފައްސިވެއްޖެއެވެ.\nއެ ޑޮކްޓަރުންނަކީ އެގައުމުގެ ސްޓޭޓެއް ކަމަށްވާ ކާނަޓަކާގައި ހުންނަ ޗަމަރަޖަނަގާ އަވަށުގެ ހޮސްޕިޓަލެއްގައި މަސައްކަތް ކުރަމުން އައި ޑޮކްޓަރުން ތަކެކެވެ. އެމީހުން ފައްސިވެފައިވަނީ ވެކްސިން ޖެހިތާ މާ ގިނަ ދުވަސްތަކެއްވެސް ނުވަނީހެވެ.\nމީޑީއާތަކުން ރިޕޯޓް ކޮށްފައިވާ ގޮތުގައި ފައްސިވެފައިވާ ފަދް ޑޮކްޓަރުންގެ ތެރެއިން ބައެއް މީހުން ބޭނުން ކޮށްފައިވަނީ ކޮވިޝީލްޑް އާއި ކޮވަޒިން ވެކްސިނެވެ. އެ ފަސް ޑޮކްޓަރުންގެ އިތުރުން ވެކްސިން ނުޖަހާ ދެ މީހަކުވެސް ވަނީ މި ބައްޔަށް ފައްސިވެފައެވެ.\nފައްސިވެފައިވަނީ ފަސް ޑޮކްޓަރުންގެ ގައިންވެސް ބަލީގެ އަލާމާތްތައް ފެންނަ ކަމަށާއި އެކަކަށް ފަރުވާ ދިނުމަށް އެޑްމިޓް ކޮށްފައިވާ ކަމަށް މީޑިއާ ރިޕޯޓްތަކުން ވަނީ ބުނެފައެވެ. ދެން ތިބި ޑޮކްޓަރުންގެ ހާލު އަދި ހާމަ ވެފައެއް ނުވެއެވެ.\nކޮވިޝީލްޑް އާއި ކޮވަޒިން ދެ ވެކްސިނަކީވެސް އެއް ޑޯޒު ޖަހާތާ 28 ދުވަސް ފަހުން ދެވަނަ ޑޯޒު ޖަހަން ޖެހޭ ވެކްސިނެކެވެ. ސައިންސްވެރިން ބުނެފައިވަނީ ވެކްސިންގެ އަސަރު ކުރަން ފަށަނީ ދެވަނަ ޑޯޒު ޖަހަން ފަށާ ހިސާބުން ކަމަށެވެ.\nއިންޑިއާގައި ކޮވިޑް-19 ވެކްސިން ދޭން ފަށާފައިވާއިރު، އެގައުމުން މިހާތަނަށް 10 މިލިއަނަށްވުރެ ގިނަ މީހުން ވަނީ މި ބައްޔަށް ފައްސިވެފައެވެ. އޭގެ ތެރެއިން 154،312 މީހަކު ބަލި ޖެހިގެން މަރުވެފައިވާއިރު، 10 މިލިއަނަށްވުރެ ގިނަ ބަޔަކު ވަނީ ބަލި ޖެހިގެން ރަނގަޅުވެފައެވެ. އެގައުމުން މިވަގުތު ބައްޔަށް ފަރުވާ ދެމުން އަންނަނީ 169،654 މީހަކަށެވެ.\nޖެނުއަރީ 31, 2021 18:26\nއަދިވެސް އިންޑިއާވަރެއް ނެތިގެން މިޤައުމުގެ ބޮޑުންތައް ދުވެވޭތޯބަލާ


Bangladesh in bodethi eheethakeh Raajje ah | Mihaaru\nބަންގްލަދޭޝް އިން ދީލަތި އަތެއް!\n21 އެޕްރީލް 2020 - 12:57\nރާއްޖެ އަށް ކުރިމަތިވާ ބަލިމަޑުކަމާއި ކާރިސާތަކުގައި އަބަދުވެސް އެންމެ ފުރަތަމަ، އެންމެ އަވަހަށް އެހީ ދޭ ގައުމުތަކުގެ ތެރޭގައި މިހާތަނަށް ހިމެނެނީ އެންމެ ގާތް ގުޅުމެއް އޮންނަ އިންޑިއާ އާއި ސްރީ ލަންކާ އެވެ. އެކަމަކު ކޮވިޑް-19 އާއްމުންގެ ތެރޭގައި ފެތުރި، ކުރިމަތިވެފައިވާ ހާލަތުން އަރައިގަތުމަށް އެންމެ ބޮޑެތި އެހީތަކެއް މިހާތަނަށް ރާއްޖެ ދިން ގައުމަކީ މި ފަހަރު ބަންގްލަދޭޝް އެވެ.\nފޮރިން މިނިސްޓްރީން މިއަދު ބުނީ މި އެހީތަކާއި އެއްބާރުލުން ދިނުމުގެ ނަމޫނާ އެކު ދެ ގައުމުގެ ގުޅުން ތާރީޚީ ގޮތުން ލިޔެވި، ކުރިއަށް އޮތް ތަނުގައި އިތުރަށް ބަދަހިވާނެ ކަމަށެވެ.\nމިދިޔަ އަހަރުގެ ޑިސެމްބަރު، 31، ގައި ޗައިނާގެ ވޫހާން އިން ކޮރޯނާވައިރަސް ފެނި، ހަލުވިކަމާ އެކު ގައުމުތަކުގައި ފެތުރެމުން ދިޔައިރު ރާއްޖެ އިން އެޅި ރައްކާތެރިކަމުގެ ފިޔަވަޅުތަކުގެ ތެރޭގައި ބޭރުގެ ގައުމުތަކަށް ބަރޯސާވެފައިވާ ކާޑުގެ ބާވަތްތަކާއި ބޭސް ފަދަ ތަކެއްޗަށް ދަތިކަމެއް ކުރިމަތިވިޔަ ނުދީ ރާއްޖެ ގެނެވޭނެ އިންތިޒާމުތަކެއް ހަމަޖެއްސުން ހިމެނެ އެވެ. ގައުމުތަކާ އެކު އޮންނަ ގުޅުމުގެ ތެރެއިން މި މަގުތައް ފޮރިން މިނިސްޓަރު އަބްދުﷲ ޝާހިދު ހޯއްދަވުމުން އައީ، މި އުނދަގޫ ހާލަތުގައި ރާއްޖެ އަށް ގައުމުތަކުން ވެދެން އޮތް އެހީތެރިކަމަށް ވެސް އެދިވަޑައިގަންނަވަމުންނެވެ.\nބަންގްލަދޭޝް އާއި ނޭޕާލުން އައި ދިވެހިން ވެލާނާ އިންޓަނޭޝަނަލް އެއާޕޯޓުގައި: އެ ދެ ގައުމުން 71 ދިވެއްސަކު ރާއްޖެ ގެނައީ ބަންގްލަދޭޝްގެ އަސްކަރީ މަތިންދާބޯޓަކުން.---ފޮޓޯ: ފޮރިން މިނިސްޓްރީ\nއެކި ގައުމުތަކާ އެކު ފޯނުން ކުރެއްވި މަޝްވަރާތަކުގައި، އެހީ އަށް އެދިވަޑައިގަތް ގައުމުތަކުގެ ތެރެއިން މިފަހަރު އެންމެ އަވަހަށް އިޖާބަދިނީ ބަންގްލަދޭޝް އިންނެވެ. އެ ގައުމުން ރާއްޖެ އަށް ވެދެވޭނެ އެހީތައް އޮޅުންފިލުވައި، 100 ޓަނުގެ މުދާ ފޮނުވަން އެއްބަސްވެ، އެ ގައުމުން އެހީގެ މަނަވަރެއް ވަނީ ފުރުވާލައިފަ އެވެ.\nޒަރޫރީ ބޭނުންތަކުގެ ސާމާނު ހިފައިގެން މި މަނަވަރު ރާއްޖެ އަންނާނެ ކަމަށް ބެލެވެނީ މިއަދު ހަވީރުގެ ވަގުތެއްގަ އެވެ. އޭގެތެރޭގައި ހިމެނެނީ، ކާޑުގެ ބާވަތްތަކާއި ތަރުކާރީ އާއި މޭވާގެ އިތުރުން ކޮވިޑް-19 އަށް ބޭނުންވާ މެޑިކަލް ސާމާނެވެ. ބަންގްލަދޭޝް އިން ފޮނުވި 100 ޓަނަކީ ނިސްބަތުން ބަލާއިރު، ރާއްޖެ އަށް ގައުމުން އެއްފަހަރާ މި ދަނޑިވަޅު ފޮނުވޭނެ ވަރަށް ދީލަތި އެހީއެއް ކަން ފޮރިން މިނިސްޓްރީން ވެސް ފާހަގަކުރެ އެވެ.\nރާއްޖެ އަށް އެންމެ އުނދަގޫވި އެއް ކަމަކީ، ބަންގްލަދޭޝްގެ ލޮކްޑައުންއާ ގުޅިގެން އެ ގައުމުގައި ތިބި ދިވެހި ދަރިވަރުން ތާށިވެ ހާލުގައި ޖެހިދާނެ ކަމުގެ ބިރެވެ. މިކަމަށް ހައްލު ހޯދަން ކުރެއްވި މަޝްވަރާތަކުން ނިމުނީ، ދެ ގައުމުގެ އަސްކަރިއްޔާ ގުޅިގެން ގޮތްތަކެއް ހޯދުމަށެވެ. މިކަން ހަމަޖެހި، އެ ގައުމުގައި ޑޮކްޓަރު ކަން ކިޔަވާ ގިނަ ދަރިވަރުން އިއްޔެ ވަނީ އަސްކަރީ މަތިންދާ ބޯޓެއްގައި ރާއްޖެ ގެނެސްފަ އެވެ.\nއެއީ، ބަންގްލަދޭޝްގައި ތާށިވި 53 މީހުންނާއި ނޭޕާލްގައި ތާށިވި 18 ދިވެހިންނެވެ. ނޭޕާލްގައި ތިިބި ދަރިވަރުން ނަގަން ވެސް އަސްކަރިއްޔާގެ ބޯޓެއް ބަންގްލަދޭޝް އިން ހަމަޖައްސައި ދިނެވެ.\nދިވެހި ދަރިވަރުން ތިބީ ބަންގްލަދޭޝްގެ އެކި ސިޓީތަކުގަ އެވެ. އެ އެންމެންނަށް އެހީތެރިކަން ފޯރުކޮށްދީ، ރާއްޖެ ގެނައުމުގައި ބަންގްލަދޭޝްގެ އަސްކަރިއްޔާ އިން އަމަލީ ގޮތުން ހަރަކާތްތެރިވި ކަމަށް ދިވެހި ފޮރިން މިނިސްޓްރީން ބުންޏެވެ.\nބަންގްލަދޭޝްގައި ވެސް ކޮވިޑް-19 ފެތުރި ގައުމުގެ ހާލަތު ގޯސްވެފައި އޮތް ނަމަވެސް ރާއްޖެ އަށް ވަނީ މެޑިކަލް ޓީމެއް ވެސް އިއްޔެ ފޮނުވައިފަ އެވެ. ރާއްޖޭގައި ތިބި ސިއްހީ ޚިދުމަތްތެރިންނަށް އެހީވާން ބަންގްލަދޭޝް އިން ފޮނުވި ޓީމުގައި 10 މީހަކު އެބަތިއްބެވެ.\nރާއްޖޭގައި މަސައްކަތް ކުރާ، އެންމެ ހާލުގައި އުޅޭ އެ ގައުމުގެ މީހުން އަނބުރާ ގެންދަން ރާއްޖެ އިން ފޮރިން މިނިސްޓަރު ޝާހިދު އެދިވަޑައިގަތުމުން އެކަމަށް ވެސް ބަންގްލަދޭޝް އިން މި ފަހަރު ފިޔަވަޅުތައް އެޅިލެއް އަވަހެވެ. ދިވެހި ދަރިވަރުން ގޮވައިގެން ރާއްޖެ އައި މަތިންދާ ބޯޓުން ބަންގްލަދޭޝްގެ 68 މީހަކު ވަނީ އެނބުރި ގައުމަށް ފުރައިފަ އެވެ. އެއީ ރާއްޖޭގައި ގަވައިދާ ޚިލާފަށް އުޅެމުން އައި 68 މީހެކެވެ.\nބަންގްލަދޭޝްގެ އަސްކަރީ މަތިންދާބޯޓުގައި މިއަދު ފުރި އެ ގައުމުގެ މީހުން ވެލާނާ އިންޓަނޭޝަނަލް އެއާޕޯޓުގެ އިމިގްރޭޝަން ކައުންޓަރުތައް ކައިރީގައި.---ފޮޓޯ: އިމިގްރޭޝަން\nރާއްޖޭގައި ގަވައިދާ ޚިލާފަށް އުޅޭ ބިދޭސީންގެ މައްސަލަ އިންތިހާ އަށް ބޮޑުވެފައި ވިޔަސް އެ މީހުން ގައުމަށް ފޮނުވައިލުމުގައި މީގެ ކުރިން މިހާ ފުޅާކޮށް، އަދި ފަސޭހަކޮށް އެ ކަން ކުރިއަށް ގެންދެވިފައެއް ނެތެވެ. ދެ ގައުމަށް ވެސް ދަތި ހާލުގައި ބަންގްލަދޭޝުން ވަނީ ދިވެހި ސަރުކާރުގެ އެދުމަށް އިޖާބަދީ، ރާއްޖޭގައި ތިބި އެ ގައުމުގެ މީހުން ގެންދިއުމުގެ މަސައްކަތުގައި ފުރަތަމަ ފިޔަވަޅު އަޅައިފަ އެވެ. ރާއްޖޭގެ ފޮރިން މިނިސްޓްރީން ބުނީ ރާއްޖޭގައި ގަވައިދާ ޚިލާފަށް އުޅޭ ބިދޭސީން އަނބުރާ ގައުމުތަކަށް ފޮނުވައިލުން އަދިވެސް ކުރިއަށް ގެންދާނެ ކަމަށެވެ.\nފޮރިން މިނިސްޓްރީގެ ޑިރެކްޓާ އޮފް ކޮމިއުނިކޭޝަންސް މިއުވާން މުހައްމަދު މިއަދު ވިދާޅުވީ ރާއްޖެ އިން އެދުނު ކަންކަމަށް ބަންގްލަދޭޝް އިން އެހާ އަވަހަށް އިޖާބަދީ، މި ހާލަތުގައި ވެވުނު އެންމެ ބޮޑު އެހީތެރިކަމެއް ފޯރުކޮށްދެނީ ދެ ގައުމުގެ ގުޅުން ބަދަހިވަމުން އަންނާތީ ކަމަށެވެ.\n"ގައުމުތަކާ އެކު އޮންނަ ގުޅުން ބަދަހިކުރަން މި ސަރުކާރުން މަސައްކަތުގައި، ބަންގްލަދޭޝްއާ އެކު ކުރިއަށް ވުރެން ގާތް ގުޅުމެއް އުފެދިފައިވާ ކަމުގެ ހެއްކެއް މިހާތަނަށް ވެދިން އެހީތެރިކަމަކީ،" މިއުވާން ވިދާޅުވި އެވެ.\nއޭނާ ވިދާޅުވި ގޮތުގައި ބަންގްލަދޭޝްގެ އިތުރުން އިންޑިއާ އިން ވެސް އަންނަނީ ދިވެހިންނަށް ބޮޑު އެހީތެރިކަމެއް ވެދެމުންނެވެ. އިންޑިއާ އިން ވަނީ ލޮކްޑައުންއާ ގުޅިގެން އެ ގައުމުގައި ތާށިވެފައި ހުރި ބޭހާއި ކާޑުގެ ބާވަތްތައް ރާއްޖެ އަށް ފޮނުވުމުގައި ލުއި އިންތިޒާމްތަކެއް ހަމަޖައްސައިދީފަ އެވެ. ޗައިނާ އިން ވަނީ ރާއްޖެ އަށް 30،000 ސާޖިކަލް މާސްކް ހަދިޔާކޮށްފަ އެވެ.\nމި ނޫނަސް ގައުމުތަކުން ރާއްޖެ އަށް އެހީވަމުން އަންނައިރު، މިހާތަނަށް އެންމެ ދީލަތި އަތެއް ދިއްކޮށްލީ ބަންގްލަދޭޝްއިންނެވެ.\nބިދޭސީން ބަންގްލަދޭޝް އަބްދުﷲ ޝާހިދު، ފޮރިން މިނިސްޓަރު ރާއްޖެ-ބަންގްލަދޭޝް ގަވާއިދާ ހިލާފަށް އުޅޭ ބިދޭސީން ދިވެހި ސަރުކާރު\n46 ކޮމެންޓް, 127 ރިއެކްޝަންސް\nރާއްޖޭގައި ގަވާއިދާ ޚިލާފަށް އެތެރެވެފައި ހުރި ބަންގްލަދޭޝްގެ މީހަކު ނުހުންނާނެ. ގަވާއިދާ ޚިލާފު ކުރުވާފައި ތިބި ބައިވަރު މީހުން ތިބޭނެ. ގަވާއިދާ ޚިލާފު ކުރުވީ ދިވެހިން.\nދިވެހިންނަކީ ހެޔޮ ކަމެއް ކޮއްދިނަސް ޝުކުރުވެރިވާން ނުދަންނަ ބައެއް. އެކަން ކޮމެންޓް ތަކުން އެގޭ.\nބަންލަދޭސް މީހުންނަށް ކާންދީ ހަރަދުކުރަނީ މިހާރު ސަރުކާރުން، ތިއީ އެކަމަށް ގެންނަ ސާމާނު. އަދިވެސްމަދު. ބަލިބޮޑުވާހާލު ފުރާނަ ވާނީ ފުރާނައަށް ދިވެހި މީހާތޯ ވަގަށް އުޅުނު މީހާތޯ ސަލާމަތްކުރަންވީ ހިތަށް އަރާ ހިސާބަށް ނުގެންދަވާށި.\nވަގަށް އުޅޭ މީހާވެސް ވާނީ އިންސާނަކަށް .އެ މީހެއްގެ މައްޗަށް އިސްކުރާނީ އިންސާނިއްޔަތުކަން ވަގަށް އުޅޭތިއޭކިޔާ ހާންތިކަ މަށް މަރުވާން ދޫކޮއްލާކަށް ނުޖެހޭ .ސަރުކާރުން ކާންދީ .ބޯހިޔާވަހިކަން ފޯރުކޮއްދީފަވާގޮތް އިންސާނުން ދިރިއުޅޭންވެސް އެކަށީގެންނުވާވަރު .ކުކުޅު ހާލުވެސް ކާންދީގެން ބަލަހައްޓާނެ އެއެއްޗެއްސަށް އަޅާލާ ބަޔަކު އެއަށްވުރެ ރަގަޅަށް .ސަރުކާރަށް ކަ މެއް ކޮއްދެވިއްޖެތަ ؟\nބަގްލަދޭސްގަ ތާށިވި 53 ދިވެހިން ނާއި ނޭޕާލްގަ ތާށިވި 18 ދިވެހިން ބަގްލަދޭސްގަ ބޯޑެއް ގަ ކަމާކަންފަށާރާއްޖެއަށްއެހީވާހިތުން ބޭހާކާނާއާއި ގައުމުގެ ރައްޔިތުމީވެސް އެބައެއްގެ އަސްކަރީބޯޓްފަހަރުގަ .ކިހާސަލި ކިހާހިތްގައިމު މަމެންގޭ ބެލްކަނިން ތިބެ ވާހަކަދެކެވޭހާކައިރީދިރިއުޅޭބަގްލަދޭސްގެ ވަޑާންކުރާގުރޫފެއް އެދުމަތީކައްކައިގެންކާ ގުރޫޕެއް ކައްކާލާނެ ހަނޑޫކޮޅެއް ނުލިބިފަ.ފިހާރަތަކަށްވަދެލާއިރަށް ނެރެލާ އެބަޔަކަށް އަނިޔާކޮއް ފުރައްސާރަވެސް ކޮއް ހަދާ ދޯ .\nކުއްލިއަކަށް ބަންގުލަދޭޝް އިން މާގިނަ އެހީ އަންނަން ފެށީ ކީއްވެބާ!!!. ފަހަރުގައި ވެދާނެ މިނިވަންކަން ގެއްލެން ތައްޔާރު ވަނީ ކަމަށްވެސް. މިހާރުވެސް ދިވެހިންނަސް ވުރެ ބަންގުލަދޭޝް މީހުން ގިނަ ރާއްޖޭގައި. މިހާރު އަރައިގަތަސް މާކަ ބޮޑު ކަމެއް ނުކުރެވޭނެ.\nއަޅުގަޑުމެންނަށް ފެނިގެން މިދަނީ މިސަރުކާރުގެ ހަރުދަނާ ހާރިޖީ ސިޔާސަތުގެ ސަބަބުންނާއި އަދި އެމިނިސްޓްރީ ހިންގަވަން ހުންނެވި މިނިސްޓަރުގެ ކުޅަދާނަ ވިސްނުންފުޅުގެ ސަބަބުން ބައިނަލްއަގްވާމީ މައިދާނުގައި ދިވެހިންނަށް އަހުމިއްޔަތުކަން ލިބި ކަނކަން ފަސޭހަވެގެންދާތަން. ރާއްޖެތަރެއްގީކުރުމުގައި އެއްމެ އަގުހެޔޮ ލޭބަރ އިމްޕޯރޓް މިކުރަނީ ބަންގްލަދޭޝުން.މިކަން ހިގާނީ ވެސް މިގޮތަށް ކުރިޔަށް އޮތްދުވަސްތަކުގައިވެސް. ތޭންކްޔޫ ބަންގްލަދޭޝް.\n68 ބަންގާޅީން ފުރުވާލުމަށްފަހު ދެން ގަވާއިދާއި ޚިލާފަށް އުޅޭ ބިދޭސީންގެ ވާހަކަ ދެއްކުން ހުއްޓުނީ. ވާހަކަ ނުދައްކަންދޭ ހަދިޔާއެއްގެ ގޮތުން 10 ޓަނުގެ އެހީގެ ސާމާނުވެސް ބަންގާޅުން ފޮނުވައިފި. ފުރަން ބޭނުންވާމީހުން ނަންނޯޓުކުރުމަށް ބަންގާޅު ހައިކޮމިޝަނުން ދިނީ ދެތިންގަޑިއިރު. މިކަމުން އެބައެގޭ ގަވާއިދާއި ޚިލާފަށް އުޅޭ މީހުން ފުރުވާލަން ހައިކޮމިޝަނުން ސީރިއަސްނުވާކަން. މިއީ ގުޅިގެން ހިންގާ ޖަރީމާ. ދިވެހި ރެކްރޫޓްމަންޓް ކުންފުނިތަކާއެކުގައި\nއިންޑިޔާ ގުޅުން ކަޑާލާ ޗައިނާގެ އެހީތެރިކަން ނޮހޯދުމަކީ ގޯހެ.\nރާއްޖެއަ ހާލުގަ ޖެހުނު އިރު އިންޑިޔާގެ ފަރާތުން މާ ބޮޑު އެހީތެރިކަމެއް ނުލިބުނު. ބަގްލަދޭސްވެސް މާ ރަގަޅު.\nޝޮކްތެރަޕީ އަށް މާބޮޑަށް މިފަހަރު ތި އިނގުނީ. ބަންގްލަދޭޝް މީހުންގެ އާބާދީ ގިނަ އަހަރެމެން ދިވެހިންނަށް ވުރެ. އެހެންވީމަ އެމީހުން ގައު މުމން އެ އެހީވަނީ. ސިނކުޑީގަ ފުނާއަޅާ ރީތި ނުކޮށް ވިސްނަބަލަ.\nބަންގްލާދޭޝަކީ ދުނިޔޭގެ އެންމެ ހަލުވިމިނުގައި ކުރިއަރާ އިގްތިސާދު. ދުނިޔޭގެ އެންމެ ފުޅާ ގާރމެންޓު ވިޔަފާރި. އަދި ބޭރު ގައުމުތަކުގައި އުޅޭ އެގައުމުގެ މަސައްކަތްތެރިން އެތައް ބިލިއަން ޑޮލަރެއް ގައުމަށް ވައްދާ! މި ގައުމުގެ ފެއިލްވެފައިވާ ސަރުކާރުތަކުން އަޅާ ނުލުމުގެ ސަބަބުން ގިނަ ބިދޭސީބްގެ ފަރާތުން މިގައުމަށް އެއްޗެއް ނުލިބި ބޭރުވަނީ


ރައީސުލްޖުމްހޫރިއްޔާގެ ދަޢުވަތަކަށް ކުރައްވާ ފުރަމާނަ ދަތުރުފުޅެއްގައި، ސްރީލަންކާގެ ރައީސް މަހިންދަ ރާޖަޕަކްސަ މިއަދު ހެނދުނު ރާއްޖެ ވަޑައިގެންފި – Maldivian Democratic Party\nރައީސުލްޖުމްހޫރިއްޔާގެ ދަޢުވަތަކަށް ކުރައްވާ ފުރަމާނަ ދަތުރުފުޅެއްގައި، ސްރީލަންކާގެ ރައީސް މަހިންދަ ރާޖަޕަކްސަ މިއަދު ހެނދުނު ރާއްޖެ ވަޑައިގެންފި\nރައީސުލްޖުމްހޫރިއްޔާ މުޙަންމަދު ނަޝީދުގެ ދަޢުވަތަކަށް ކުރައްވާ ފުރަމާނަ ދަތުރުފުޅެއްގައި، ސްރީލަންކާގެ ރައީސް މަހިންދަ ރާޖަޕަކްސަ، މިއަދު ހެނދުނު ރާއްޖެ ވަޑައިގެންފިއެވެ. ސްރީލަންކާގެ ރައީސަށް، މާލޭ ބައިނަލްއަޤްވާމީ ވައިގެ ބަނދަރުން މަރްޙަބާ ވިދާޅުވީ، ރައީސުލްޖުމްހޫރިއްޔާގެ ނައިބު ޑޮކްޓަރ މުޙަންމަދު ވަޙީދެވެ.\nރައީސް ރާޖަޕަކްސައަށް ރަސްމީ ގޮތުން މަރްޙަބާ ދެންނެވުން އޮތީ، މާލޭ ރަސްމީ ފާލަމުގެ ކުރިމަތީގައެވެ. ރައީސް ރާޖަޕަކްސަ މާލެއަށް ފައިބާވަޑައިގަތުމާއެކު، ބިއުގަލް ކޯލެއް އެރުވުނެވެ. ރަސްމީ ފާލަމުން މަރްޙަބާ ވިދާޅުވީ، ރައީސުލްޖުމްހޫރިއްޔާ މުޙަންމަދު ނަޝީދެވެ.\nރަސްމީ ފާލަމުގެ ކުރިމަތީގައި އޮތް މަރްޙަބާ ދެންނެވުމުގެ ރަސްމިއްޔާތުގައި، ރައީސުލްޖުމްހޫރިއްޔާއާއި ސްރީލަންކާގެ ރައީސް ޑަޔަސްއަށް އަރާވަޑައިގަތުމާއެކު،7ބަޑީގެ ސަލާމެއް އެރުވުނެވެ. އަދި ދިވެހިރާއްޖެއާއި ސްރީލަންކާއާ ދެޤައުމުގެ ޤައުމީ ސަލާމް ކުޅުނެވެ. އެއަށްފަހު، ސްރީލަންކާގެ ރައީސްގެ ޝަރަފްގައި ބޭއްވުނު އޮނަރގާޑެއް އެމަނިކުފާނު އިންސްޕެކްޓް ކޮށްދެއްވިއެވެ.


BREAKING: Dhiddhoo Eid Footboalha Mubaaraaiy Hoonuve Bodu Maaraamaaree Akah - Vaguthu\nދިއްދޫ އީދު ފުޓުބޯޅަ މުބާރާތް ހޫނުވެ ބޮޑު މާރާމާރީއަކަށް\n2 އަހަރު ކުރިން ( އޮގަސްޓް 16, 2019 )\nހއ. ދިއްދޫގައި މިއަދު ކުރިޔަށްދިޔަ ފުޓުބޯޅަ މެޗެއްގެ ތެރެއިން ބޮޑެތި ހަމަނުޖެހުންތަކެއް ހިންގައި ތަކެއްޗަށް ގެއްލުންދީފިއެވެ.\nދިއްދޫގައި މިއަދު މާރާމާރީ ހިންގާފައި ވަނީ، ބޮޑު އީދާއި ދިމާކޮށް އެރަށުގައި ކުރިޔަށްދިޔަ ފުޓުބޯޅަ މުބާރާތެއްގެ ފައިނަލް މެޗުގެ ތެރެއިންނެވެ.\nމިއަދު ހިނގި މި ހަމަނުޖެހުންތަކުގެ ތެރެއިން ދަނޑުގައި ބޭނުންކުރި ބައެއް ތަކެއްޗަށް ގެއްލުންދީފައިވާއިރު، މެޗުގެ ރެފްރީއަށްވެސް ހަމަލާދީފައިވާ ކަމަށް މަޢުލޫމާތު ލިބެއެވެ. ނަމަވެސް ރެފްރީއަށް ލިބުނު އަނިޔާގެ ތަފްސީލެއް އަދި އެނގިފައެއް ނުވެއެވެ.\nދިއްދޫގައި މިއަދު ކުރިޔަށްދިޔަ ފުޓުބޯޅަ މުބާރާތުގެ ފައިނަލް މެޗުގައި ބައްދަލުކުރީ، ޓީމް 'ޓީނޭޖް' އާއި 'ހީވެސްނުވޭ' އެވެ. މި މާރާމާރީ ހިނގާފައިވަނީ މެޗުގެ ދެވަނަ ހާފްގެ ތެރެއިންނެވެ. އޭރު ދެ ހާފުގައި ދެ ލަނޑު ކާމިޔާބު ކޮށްގެން ޓީމް 'ހީވެސްނުވޭ' އޮތީ ކުރީގައެވެ.\nމައުލޫމާތު ލިބިފައިވާގޮތުގައި މިއަދު މެޗުގެ ތެރެއިން ހަމަނުޖެހުން ހިނގީ، ޓީމް 'ޓީނޭޖް'ގެ ކެޕްޓަން އަށް ދެ ރީނދޫ ކާޑު ހަމަވެގެން ރަތްކާޑެއް ދެއްކި ހިސާބުންނެވެ. އެއާއެކު އޭނާ ވަނީ ދަނޑުން ނިކުމެ، އޮފިޝަލުންގެ މޭޒު ވައްޓާލާފައެވެ. ރެފްރީއަށް ހަމަލާ ދިނީ އެވަގުތު ޓީމުގެ އެހެން ކުޅުންތެރިއެކެވެ. އޭނާއަށްވެސް ރެފްރީ ރަތްކާޑު ދައްކާފައި ވެއެވެ.\nމި ހާދިސާ ހިނގި ވަގުތު މެޗު ބަލަން ގޮސް ތިބި ބައެއް ސަޕޯޓަރުންވެސް ދަނޑުމައްޗަށް އަރައި ހަމަނުޖެހުން ހިންގިއިރު، މުބާރާތުގެ ޓްރޮފީއަށްވެސް ގެއްލުންދީފައި ވެއެވެ. މި ހަމަނުޖެހުންތަކަށް ފަހު ޓީމް 'ޓީނޭޖް' އިން ވަނީ މެޗު ދޫކޮށް ދަނޑުން ފައިބައިގެން ގޮސްފައެވެ.\nމި ހާދިސާ ހިނގުމާއެކު ދިއްދޫ ޕޮލިސް ސްޓޭޝަންގެ ފުލުހުން ވަނީ ހަރަކާތްތެރިވެފައެވެ.\nދިއްދޫގައި މީގެ ކުރިންވެސް ފުޓުބޯޅަ މެޗެއް ހޫނުވެ މާރާމާރީ ހިންގާފައި ވެއެވެ. ދެ ޓީމުގެ ދެމެދުގައި ހިނގި މާރާމާރީގައި އެފަހަރުވެސް ދައުލަތުގެ ތަކެއްޗާއި، މެޗު ކުރިޔަށްގެންދިޔަ ދަނޑަށް ބޮޑެތި ގެއްލުންތަކެއް ދީފައި ވެއެވެ. އެ ހާދިސާ އާއި ގުޅިގެން ފުލުހުން ތަހުޤީޤެއްވެސް ކުރިޔަށް ގެންގޮސްފައި ވެއެވެ.\nކުއްޖަކާއި ބެހުނު ދޮންބައްޕަ އަށް ހަމަލާދީ ޒަހަމްކޮށްލައިފި\nދިވެއްސަކު ބަރަހަނާ ކުރުވުމަށްފަހު ވީޑިއޯ އާއްމުކޮށްފި\nމާލެ ސްކޫލެއްގައި މާރާމާރީއެއް ހިންގައި ދަރިވަރަކު ޒަހަމްކޮށްލައިފި\nއޮގަސްޓް 16, 2019 19:51\nތިޔަ ރަށުގައި ނޫޅޭނެ ހަމަ ޖެހޭ އެކަތިވެސް. ހުސް ޗިޕު މަދު ބުރާންތިން އުޅޭ ރަށެއް.\nއޮގަސްޓް 16, 2019 20:43\nތިބޭފުޅާ ލިޔެފައިވާ ހިޔާލުން ތިބޭފުޅާ އަކީވެސް ބޮލުރޮދި ކެނޑި ބުރާންތިވެފަހުރި ބޭފުޅެއްކަން ހަމަޔަޤީން\nއޮގަސްޓް 17, 2019 08:23\nޢަހަރެންގެ ކޮމެންޓުން ޗިޕެއް ފާޅުވި ކަމަށްޓަކައި ދެރަވަން. ލޮލް...\nއޮގަސްޓް 17, 2019 12:00\nއެއީ ހަމަ ހެޔޮކޮށް ބުނި ބަހެއް. ދިއްދޫއަކީ ގަެުމާ ދީނަށް ގައްދާރު ބްރެއިން ވޮޝްޑު ބައެއް. މިއީ ތެދުކަން، ޝަމްސުއްދީން ރަދުންގެ ރަސްކަމުން ފެށިގެން. މިއަދާހަމައަށް ތާރީޙުން އެނގޭ. ފުރަތަމަވެސް، މުޅި އުތުރައް ގައްދާރުވެ، ގައުމު މިހާލަތަށް ގެނައުމަށް އެންމެ ނުބައި ރޯލުކުޅުނީ ދިއްދޫ މީހުން.\nއޮގަސްޓް 16, 2019 23:33\nކަލޯ ތިޔާ ބުނީ ހަމަ ހެއޮކޮށް... މުޅީން އުޅޭނީ އައްޑަބޯ...\nއޮގަސްޓް 16, 2019 19:52\nމިވަރުގެ މީހުން މެޗް ކުޅެން ޖެހޭތަ؟ ކުޅޭވކޮންމެ ފަހަރަކު ފުރާނައެއް ނޠނީ ގުނަވަނެއް ނޫނީ މދުލަށް ގެއްލުން ދިނުން\nދިއްދޫ މީހުންގެ ސިކުނޑި ޓެސްޓްކުރަން އެބަޖެހޭ\nއޮގަސްޓް 16, 2019 19:53\nސާބަހޭ ތިޔައީއޭ ޑިމޮކްރަސީއޭ ވިދާޅުވެ ސާބަސްފުޅު ދެއްވީ ރަށު އޮފީހަށް މަސްތައް އަޅާލި މީހުންނަށް. އެ ލިބުނު އިއްޒަތްތެރި މެޑެލް ޖަހައިގެން މެޑެލްގެ މައްޗަށް މެޑެއްޔެއް ނާރާތާ ގިނަ ދުވަސްވެގެން ކަމެއް ކޮށްލީ ކަމަށްވާނީ.\nއޮގަސްޓް 16, 2019 19:58\nތިވަރުން ތުއިބަޑިހެދެން އީދު ނުކުޅޭނީ.....\nއޮގަސްޓް 16, 2019 20:25\nސަރުކާރަށް ގޮވާލަން ދިއްދޫ ރައްޔިތުންގެ ސިކުނޑި ޓެސްޓު ކުރުމަށް\nއޮގަސްޓް 16, 2019 20:34\nހ.އ ދިއްދޫ މީހުންނަށް ފުޓްބޯޅަ ކިޔަނ ދަސްކޮށްދޭން ސަރުކާރަށް ގޮވާލަން.\nއޮގަސްޓް 16, 2019 20:45\nފިސާރި ޖަޒީރާ ވަންތަކަން ތިހިރަ ފެންނަނީ. އެޖެންޑާ 19 ވަރަށް ތަފާތު ނޫންތޯ؟ ޖަޒީރާ ރަށެއްގައި ތިހާވަރު ކަމެއް ހިނގައިފާނެ.\nއޮގަސްޓް 16, 2019 20:50\nއަޅުގަނޑަކީ ޓީނޭޖްގެ އިސްމެމްބަރެއް، މިޔަދު އެހިގައިދިޔަ އެއްވެސް އަމަލެއްބަލައިނުގަނެވޭނެ. ހީވެސްނުވޭ ތިންވަނަ ލަނޑުޖެހުމުން އަޅުގަނޑުމެންގެ ކުޅުންތެރިންނަށް ދެންމެޗުނުލިބޭނެކަން އެނގުމުން ބޭރުގައިތިބި ބަޔަކާ އަދި ބެންޗުން ބައެއްކުޅުންތެރިން ކައިރީ މެޗު ހޫނުކޮށް ހާޖާނުހެދުމަށް އެންގި، މީވަރަށްވެސް ދެރަކަމެއް، ކުޅިވަރުގައި އޮށްނާނީ މޮޅުވުމާއި ބަލިވުން މިވަރު ބައެއް ކުޅުންތެރިންނާ ސަޕޯޓަރުންނަށް ނޭގުންމީ ދެރަކަމެއް. އަޅުގަނޑު ހަމަބޭނުންވޭ މިކަމުގައި ގޯސްހެދި ފަރާތްތަކަށް ހަރުކަށި ފިޔަވަޅު އަޅައި5ނޫނީ7އަހަރުދުވަހަށް މިފަދަމުބާރާތް ތަކުގައި ބައިވެރިނުވެވޭގޮތް ހެދަން.\nއޮގަސްޓް 16, 2019 20:51\nދިއްދޫގައި މެޗެއް ހޫނުވެ، ދަނޑުގެ ތަކެއްޗަށް ގެއްލުން ދީފި ނަމަ އެއީ މަމެން ހައިރާން ވާ ކަމެއް ނޫނޭ ދޯ..\nއޮގަސްޓް 16, 2019 20:56\nބޯހަލާކު ހާދަ ވިސްނޭ ކުޅުންތެރިން ނޭ ދޯ މީ\nއޮގަސްޓް 16, 2019 20:58\nދިއްދޫ އީދު ފުޓުބޯޅަ މުބާރާތް ހޫނުވެ ބޮޑު މާރާމާރީއަކަށް ހިނގައްޖެ ނަމަ އެއީ މަމެން އުފާ ކުރާ ކަމެކޭ ރަނގަޅަށޭ...\nއޮގަސްޓް 16, 2019 20:59\n......އެ ހާދިސާ އާއި ގުޅިގެން ފުލުހުން ތަހުޤީޤެއްވެސް . . ކުރިޔަށް ގެންގޮސްފައި ވެއެވެ. މިޖުމަލައިގެފަހަތަށް އިތުރުކޮށްލަންފެނެއެވެ. އޭގެފަހުން ފުލުހުންގެ ފަރާތުންޚަބަރެއް ދަބަރެއްނުވެއެވެ. ވީކަމެއް އަދި ފުލުހުންނަށް ވާކަމެއްހަރާމެވެ. ދެބަނޑަށް ކާލައިގެން ބޮޑުމުސާރަނަގައިގެން ، ސަޓިކާޖަހައިގެން ރައްޔިތުންފެލުންނޫންކަމެއް ނުކުރެވެއެވެ.\nއޮގަސްޓް 16, 2019 21:06\nދިއްދޫ މީހުން ފުޓުބޯޅަކުޅުން މަނާކުރާ ޤަރާރެއް މަޖިލިހަށް ވައްދާދީބަލަ. ވަރަށް ލޭހޫނުވާބައެއް. ޗިޕުސެޓު ގޮވާފަ.\nއޮގަސްޓް 16, 2019 21:30\nދަ ރާއްޖެތެރޭ ގައި ކުޅިވަރު ކުޅުން ސްޓިލް ލޯންގް ވޭ ޓު ގޯ އަދިވެސް ޕްރައިމަރީ ގްރޭޑްސް ތަކުގައި އެމެންނަށް ކިޔަވާ ދޭން މާލެ ސަރަހައްދަށް ގެނެސް އެމެން މާލެ ސަރަހައްދަށް އަޅާލަންވީއޭ މަމެން ބުނަން ނެތީމޭ...\nއޮގަސްޓް 16, 2019 21:43\nއޮގަސްޓް 16, 2019 22:20\nވަރަށް ކޮސް ވީމަ ތިހާ ދަށު ދަރަޖައިގެ ފިނޑި އަމަލެއް ހިންގާނީ\nއޮގަސްޓް 16, 2019 22:23\nހަދާން ވާގޮތުން ދިއްދޫ ގައި މީގެ އަހަރު ތަކެއްކުރިން ފުޓްބޯޅަ މެޗެއްގައި ގޯލް ނުވަދެގެން ގަސް ބުޑަކުން ހަމަލާދީ ކީޕަރުގެ ދުވަސް ދުއްވާލި އޭގެފަހުން އަދި ފުޓްބޯޅަ މެޗެއް ނިމެންދެން ނުކުޅެވޭ.ވިސްނުން މުގައި މައްސަލަތަކެއް ހުންނަކަމައް ފެންނަނީ\nއޮގަސްޓް 16, 2019 23:31\nދިއްދޫ މީހުންނަ ރަގަޅުވާނީ އެމީހުންގެ ރީދޫގުއިތަރައްޕަން ސަރުކާރުން ރެސްލިންނާއި ބަނޑުމުސާރައަށް ބެއްދުމުގެ މުބާރާތެއް ބާއްވައިދިނުން އެބަޔަކާއެކަށީގެންގޮތަށް އެހެންނޫތޯ\nއޮގަސްޓް 16, 2019 23:32\nވަލު ޖަނަވާރުންނަށް ކުޅިވަރު ކުޅޭން ދަސްކޮއްދޭން ވަރަށް އުނދަގޫވާނެ\nއޮގަސްޓް 17, 2019 00:04\nއޮގަސްޓް 17, 2019 01:01\nފަތަކީ އެކަހަލަ އެއްޗެކެވެ.\nއޮގަސްޓް 17, 2019 02:45\nހަމަނުޖެހުން ހިންގައި، ރެފްރީންނަށާއި، ތަކެއްޗަށް ގެއްލުން ދިނުމަކީ ބޯދާ ވިސްނުމެއް. ތި އަމަލު ހިންގި މީހުންނަށް ގާނޫނާއި ގަވާއިދުގެ ތެރެއިން ފިޔަވަޅު އަޅައި އަދަބު ދިނުމަށް، ރާއްޖޭގެ އަދުލު އިންސާފު ގާއިމުކުރުގައި ހިމެނޭ ހުރިހާ މުއައްސަާއަކަށް ގޮވާލަން. ތިކަހަލަ އަމަލުތައް ތަކުރާރުވަނީ އަޅަން ޖެހޭ ފިޔަވަޅު ނޭޅުމުން. އަދަބު ކަނޑައެޅިފައި ހުރި ކުށްތަކެއް ތިޔަ ހަމަނުޖެހުންތަކުގެ ތެރޭގައި ހިނގާފައި އެބަހުރި. ހައްޔަރު ކުރަން ޖެހޭ ވަރުގެ ކަންކަން ހިނގާފައި އެބަހުރި. ފިޔަވަޅު ނާޅަންޏާމުން އަދި ވެސް ތަކުރާރު ވާނެ.\nއޮގަސްޓް 17, 2019 09:19\nތި ދިއްދޫ މިހުން މައިތިރި ކުރެވޭނީ އެއަށްތުރެ ނުލަފާ ވަރުގަދަ ކެރޭ އަދި ޖާހިލު ބަޔަކަށް... ތިކަން ހައްލު ކޮއްލެވޭނީ ރާއްޖެއިން ހަމައެކަނި ހައްދުންމަތީ މީހުނާ ހުވަދޫ މީހުނަށް...ނިކަން ހައްދުންމަތީ ބަޔަކާއެކު ދިއްދޫ މީހުން މެޗެއްކުޅެލަބަ....މެޗުހޫނު ވެއްޖާމް ހޫނުކަން ދައްކާލާނެ، އެކަމް އެކަން ދައްކާނީ ތަކެއްޗަކަށް ނޫން މީހުނަށް... ދިއްދޫ ގަމާރުން މިޒަމާނުގަ އުޅޭ ގޮތެއް ދޯ ދޯ ދޯ\nއޮގަސްޓް 17, 2019 11:59\nކަލޯގެޔާ އަމިއްލައަށް ސޯޓް ބޭލޭއިރުވެސް ނޭގުނުދޯ؟ އަމިއްލައަކަށް ތިބުނެވެނީ ހައްދުންމައްޗާ ހުވަދޫމީހުންނަކީ ޖާހިލުންނޭ، ތިބޭފުޅާއަކީ ޖާހިލެއްކަމަކު ދެންތިބި ރައްޔިތުން ޖާހުންގެ ލަޤަބް ބޭނުމެއްނުވޭ، ބޮލުރޮދި ކެނޑިފަދޯ؟\nއޮގަސްޓް 17, 2019 16:06\nމީނަހުރީ ހަމަހޭގަތޯ ޓެސްޓް ކުރަންޖެހޭ. މީނަ އަމިއްލައަކަށް މިބުނަނީ ހުވަދޫ އަދި ހައްދުންމަތީ މީހުންނަކީ ޖާހިލުންނޭ، ތިކަހަލަ ދެއުޅިމަދު 24ގަޑިއިރު ހަމަހޭގަ ނުހުންނަ މަދުބަޔަކު ތިބުނާ ދެއަތޮޅުގައި އުޅޭކަމީ މުޅި ދިވެހި ޤައުމްދައްނަ ހަޤީގަތެއް، އެމީހުންނަކީ މީހުންނަށް އަނިޔާކުރާ ބައެއްކަން ތިކޮމެންޓުންވެސް އެބައިނގޭ ދެއްތޯ...\nއޮގަސްޓް 17, 2019 09:10\nމޯޖް އަދި އިއްޓޭ ވަނީ ރެފުރީއަށް ހަމަލާދީފައި. މިދެމީހުން 10 ނޫނީ 15 އަހަރަށް ދިއްދޫގައި ބާއްވާ އެއްވެސް ފުޓްބޯޅަ މުބާރާތެއްގައި ބައިވެރިނުކުރާގޮތައް ސަސްޕެންޑް ކުރަނަޖެހޭ، އަދި މާރާމާރި ހިންގުމުގެ ކުށުގެ އަދަބު ދޭންޖެހޭ.\nއޮގަސްޓް 17, 2019 10:23\nތިރަށުގަ ބައިބަލާ ކުޅެބަލަ ގިނަގިނައިން\nއޮގަސްޓް 17, 2019 11:56\nއިސްލާމް ދީނަށް ލޯތްބެއްނެތް ގައުމަށް ގައްދާރު ރައްޔިތަކު ދިރިއުޅޭ ރަށެއް.\nއޮގަސްޓް 17, 2019 11:58\nދިއްދޫ މޑޕ ވަނީ ހަމަވާންވެގެން. މޑޕ އަށް ސަޕޯޓެއް ނުކުރާނެ ރަނަގަޅު މީހަކު. ހުސްދޮގުވެރި ﷲ އަށް އުރެދޭ މީހުން އެޕާޓީގައި އުޅޭނީ އަދި ސަޕޯޓއ ކުރާނީވެސް.\nއޮގަސްޓް 17, 2019 19:26\nހަތް ފެނުގައި ކައްކާ ރާހުތަށް ލިޔަސް ތިޔަރަށުގެ މީހަކު ރަނގަޅެއް ނުވާނެ ، ތީކީ އަތޮޅު ވެރިކަން ކުރަން ހެޔޮވާވަރުގެ ރަށެއް ނޫން މަސް ނުކިރުމުން މަސްކޮޅު ރަށު އޮފީހަށް ، މެޗަކުން ބަލިވުމުން ދަނޑު ފުޑާލުން ، އެންމެ ނާތަހުޒީބު މީހުންގެ ގޮތް އެންމެ ރަނގަޅީ ހޯރަފުއްޓަށް ވެރިކަން ބަދަލުކުރުން ،\nއޮގަސްޓް 17, 2019 22:35\nކަލޯގަޔާ ކަލެޔަށް ވެރިކަންދޯ ނިދީގަވެސް ފެންނަނީ؟ ވެރިކަން މިބަހުގައި އޮށްނަނީ ކިތައް އަކުރުކަމާ ކިތައް ފިލިކަން ކަލެޔަށް އެނގޭބާ؟؟ ދެބަން ދޭތެރޭގަވެސް ވެރިކަމުގެ ވާހަކަދޯ ތިދައްކަނީ؟ އަނެއްކާ ވެރިކަމާ ކުޅެނިކޮށްތަ ކަލޭ ވިހެއީ؟ ހަމަ އަހާލީ


އެލީޝާ (11ވަނަބައި) – Esfiya\nކަރަމް އެލީޝާގެ އަތުގައި ހިފައި އޭނާއާ ވީ ދިމާއަށް އަނބުރާލިއެވެ. އެލިޝާ ސިހިފައި ކަރަމްއަށް ބަލާލިއެވެ. މީގެ ކުރިން ނުފެންނަ ސީރިޔަސް ކަމެއް ކަރަމްގެ މޫނުމަތިން އެވަގުތު އެލީޝާއަށް ފެނުނެވެ. “އެލީއަށް ކީއްވެތަ ހީވަނީ އަހަރެން އެކްޓް ޖައްސަނީއޭ… އެލީ ގަބޫލު ކުރިޔަސް ނުކުރިޔަސް އަހަރެން އެލީދެކެ ވަރަސް ލޯބިވޭ….އެހެން ނޫންނަމަ އެލީ ތިވަރަށް އަހަންނަށް ނަފްރަތު ކުރާއިރުވެސް އަހަރެން މިގޮތަށް މަޑަކުން ނުހުރީހެއްނު….އަހަރެން ގަދަކަމުން އެލީއާ ގުޅުން ހިންގާކަށް މަސައްކަތެއް ނުކުރަން…. އެނގޭތަ ކީއްވެގެންކަން…؟؟؟ އެއީ އަހަރެން އެލީ ދެކެވާ ލޯތްބެއްގެ ބޮޑުކަމުން…. އަހަރެންގެ ހިތުން އެލީއަށް ދެވިފައިވާ ގަދަރެއްގެ ބޮޑުކަމުން…..” ކަރަމްގެ އަޑުގައި ހަރުކަށިކަމެއް އެކުލެވިފައިވެއެވެ. “ކަރަމް އަހަންނަށް ތަދުވޭއެބަ….” އެލީޝާއަށް މިހެން ބުނެވުނީ މާބޮޑަށް އަތަށް ތަދުވީމައެވެ. އެލީޝާގެ އަތުގައި ހިފިފައި ވަނީ ވަރަށް ބާރަށްކަން ކަރަމްއަށް ރޭކާލީވެސް އެލީޝާ މިހެން ބުނުމުންނެވެ. ކަރަމް އެލީޝާގެ އަތުން ދޫކޮށްލިއެވެ. ދެމީހުންނަށްވެސް އެލީޝާގެ އަތަށް ބަލާލެވުނެވެ. ކަރަމް ހިފެހެއްޓިތަން ހުރީ ރަތްވެފައެވެ. އެލީޝަ ކަރަމްއަށް ބަލާލިއެވެ. އެވަގުތު ދެމީހުންގެ ހަތަރުކަޅި ހަމަވެގެން ދިޔައެވެ. “ސޮރީ…. އެލީއަށް އެނގޭތަ…؟؟؟ ތިގޮތަށް ނިޝާން ފެންނަން ނެތަސް އަހަންނަށްވެސް ވަރަށް ތަދުވޭ…. އަހަރެންގެ ހިތަށް….” މެޔާ ދިމަލުގައި އަތް ޖައްސާލަމުން ކަރަމް މިފަހަރު ވާހަކަ ދެއްކީ މަޑުމައިތިރިކަމާއި އެކީގައެވެ. ކަރަމްގެ އަޑުގައި ރިހުމެއް އެކުލެވިފައިވެއެވެ. “އަހަރެން މިކައިވެންޏަށް އިންކާރު ނުކުރީތީ އެކަމާވެސް އެލީ އަހަންނަށް ނަފަރަތުކުރޭ… އެކަމަކު އެލީ ވިސްނާލަބަލަ…. އެލީ ތިހާ ބޭނުން ނުވާއިރު އެލީ ކީއްވެ އިންކާރު ނުކުރީ…؟؟؟ ކީއްވެ އަހަރެންގެ ބޮލުގަ ހުރިހާ އިލްޒާމެއް ތި އަޅުވަނީ…؟؟؟ އަހަރެން އެލީއާ ކައިވެނިކުރީ މަޖުބޫރުވެގެންނެއް ނޫން… ހަމަ ހަގީގަތުގަވެސް އެލީދެކެ ލޯބިވާތީ…. އަހަރެން މި ހުންނަނީ އެލީގެ ލޯތްބަށްޓަކައި މޮޔަވާވަރުވެފަ…. އެކަމަކު އަހަރެންގެ ނަސީބު ކިހާ ދެރަ…. އަހަންނަށް ހައްދުފަހަނައަޅާ ވަރަށް ލޯބިވެވުނީމި އަހަރެން ދެކެ އިންތިހާ ދަރަޖައަށް ނަފްރަތުކުރާ ކުއްޖެއްދެކެ… ކަރަމްއަށް ރޮވުނެވެ. އެލީޝާ އިސްއުފުލާ ކަރަމްއަށް ބަލާލީ ހައިރާންކަމާއި އެކީގައެވެ. ކަރަމް އެލީޝާއަށް ފުރަގަސްދިނީ އެލީޝާއަށް އޭނާގެ ކަރުނަތައް ދައްކަން ބޭނުން ނުވާތީއެވެ. ކަރަމް ހައިރާން ވިއެވެ. އޭނާއަކީ ހަނދާންވާން ފެށީއްސުރެވެސް އެއްވެސް ކަމަކާ އެއްވެސް މީހެއްގެ ކުރިމަތީ ރޮއުން މީހެއް ނޫނެވެ. ނަމަވެސް މިޔަދު މިވީ ކިނެއް ހެއްޔެވެ…؟؟؟ ލޯތްބަކީ ހަމައެހާ ބާރުގަދަ އެއްޗަކީ ހެއްޔެވެ…؟؟؟ ކަރަމް އަތުގެ ނުފުށުން ކަރުނަތައް ފުހެލުމަށްފަހު ގޭން ބޭރަށް ދިޔުމަށްޓަކައި ހިނގައިގަތެވެ.\nރޭގަނޑުގެ ވަގުތެވެ. އެނދުގައި ދެއަތަށް ފުރޮޅި ފުރޮޅި އެލީޝާ އޮތީ ދެލޮލަށް ނިދިނައިސްގެންނެވެ. ދެލޯމަރާލާއިރަށް ފެންނަނީ ކަރުނުން ފުރިފައިވާ ކަރަމްގެ ހިތާމަވެރި މޫނެވެ. ކަންފަތުގައި ގުގުމަމުން ދަނީ ކަރަމް ދެއްކި ވާހަކަތަކެވެ. އެންމެފަހުން ނުނިދުމުން ތެދުވެގެން ގޮސް ބެލްކަނީގައި މަޑުކޮށްލިއެވެ. އެލީޝާ ކަރަމް ދެއްކި ވާހަކަތަކާމެދު ވިސްނާލިއެވެ. “ކަރަމް އެބުނީ ތެދެކެވެ. އަހަންނަށް ހުރިހާ ކަމަކުންވެސް ކުށްވެރި މި ކުރެވުނީ ކަރަމްއެވެ. އަހަންނަށް ވެސް ކައިވެންޏަށް އިންކާރު ކުރެވުނީހެވެ. ކައިވެނި ކުރަން ބޭނުންނުވެގެން އުޅުނީ އަހަންނެވެ. ކަރަމް އެއް ނޫނެވެ. އެކަމަކު ކުށްވެރި ކުރެވުނީމި ކަރަމްއެވެ. އަހަރެން މިހާ ހިތްހަރު މީހަކަށް މިވީ ކީއްވެގެންހެއްޔެވެ.؟ މިރޭ އަހަރެންގެ ސަބަބުން ކަރަމް އެދިޔައީ އަހަރެންގެ ކުރިމަތީގައި ރޮވިފައެވެ. މީގެ ކުރިން ދުވަހަކުވެސް މީހަކު އަހަރެންގެ ކުރިމަތީގައި ރޮވެފައެއް ނެތެވެ. އަހަރެން މީ ހާދަ ގޯސް މީހެކެވެ.” އެލީޝާގެ ހިތަށް މިހެން އެރުމުން ވަރަށް ދެރަވިއެވެ. ކަރަމް ގެއަށް އައި އިރަކުން އޭނާގެ ކިބައިން މާފަށް އެދެން އެލީޝާ ނިންމިއެވެ. ނަމަވެސް އެތައް ދަމެއްވީއިރުވެސް ކަރަމްއެއް ނާދެއެވެ. އެންމެފަހުން ނިދިއައިސްގެން ނުހުރެވިގެން އެލީޝާ ނިދީއެވެ.\nދެފަހަރަކު ބެލްޖެހުމާއިއެކު ނިހާން ދޮރު ހުޅުވާލިއެވެ. ދޮރުމަތީހުރި ކަރަމް ފެނިފާ އޭނާގެ ދެލޯ ބޮޑު ވެގެން ދިޔައެވެ. “ކަރަމް ކިހިނެއްވެފަ ތިހުރީ…؟؟؟” ކަރަމް ހުރިގޮތް ފެނިފާ ނިހާނަށް އަހާލެވުނެވެ. ކަރަމް ޖަވާބު ދިނުމުގެ ބަދަލުގައި ގޮސް ސޯފާގައި އިށީނދެ ހަށިގަނޑު ދަމާލިއެވެ. އަދި ދެލޯ މަރާލިއެވެ. ނިހާން ކަރަމްގެ ހަރަކާތްތަކަށް ބަލަން ހުރެފައި އެތެރެއަށް ގޮސް އައީ ޒީވާ ގޮވައިގެންނެވެ. “ކަރަމް ކިހިނެއްތަ ވެގެން ތި އުޅެނީ….” ޒީވާ ކަރަމްގެ އަތަށް ފިތާލަމުން އަހާލިއެވެ. ކަރަމް ހަށިގަނޑު ތެދުކޮށްލަމުން ދެއަތް ޖޯޑުކޮށްލައިގެން އިނދެ އިސްޖަހާލިއެވެ. ފުން ނޭވާއެއް ދޫކޮށްލުމަށްފަހު ފުރަތަމަ ފަހަރަށް ކަރަމް އޭނާއާ އެލީޝާގެ ގުޅުމުގެ ވާހަކަ ޒީވާ މެނަށް ކިޔަދިނެވެ. ކަރަމް އެވާހަކަ ކިޔާދިނުމުން ޒީވާ އިނީ ބުނާނެ އެއްޗެއް ނޭނގިފައެވެ. ވާނީވެސް އެހެންނެވެ. އެމީހުން އުޅޭ އުޅުމުން އެހެންމީހުންނަށް އެދެމީހުންގެ ދޭތެރޭ މައްސަލައެއް އުޅޭހެނެއް ހިޔެއް ނުވާނެއެވެ. “ކީކޭ އަހަރެން ބުނާނީވެސް… އެލީއަށް ވަރަށް އުނދަގުވާނެ އޭނާގެ ލޯބިވެރިޔާ މަތިން ހަނދާން ނައްތާލާ ކުރިން ނުވެސް ދަންނަ މީހަކާއެކީ ދިރިއުޅެން…. އޭނަޔަށް ވަގުތު ބޭނުން ވާނެ…. ކަރަމް ޖެހޭނީ އޭނަޔަށް ވަގުތު ދޭން….” ވަރަށް ވިސްނަން އިނުމަށްފަހު ޒީވާ ބުނެލިއެވެ. އަހަރެން ދީފާނަން ވަރަށް މޮޅު ޚިޔާލެއް….” މިހެން ބުނެފާ ނިހާން ކަންތައް ކުރަންވީގޮތް ކަރަމްއަށް ކިޔާދިނެވެ. ނިހާން މެނާއެކީ ވަގުތު ހޭދަކޮށްލެވުމުން ކަރަމް އިނީ ކޮންމެވެސް ވަރަކަށް ހަމަޖެހިފައެވެ.\nއެލީޝާއަށް ހޭލެވުނީ ފަތިސްނަމާދު ބަންގީގެ އަޑަށެވެ. ދެލޯ ހުޅުވާލެވުމާއިއެކު އެލީޝާއަށް ބަލާލެވުނީ ކަރަމް ކޮބާތޯއެވެ. އެނދުގައި ކަރަމް ނެތުމުން ފުންމާގެން ތެދުވެ ގޮސް ފާހާނާ ބަލާލެވުނީ އެތާގައިވެސް ކަރަމް އުޅެފާނެތީއެވެ. ނަމަވެސް ފާހާނާގައިވެސް ކަރަމްއެއް ނޫޅެއެވެ. އެލީޝާ ވަރަށް ހާސްވިއެވެ. އޭރު ދިޔަގޮތަށް ކަރަމް ގެއަށް ނާންނަނީކަން އެނގުމުން ހިތުގައި ބިރުވެރިކަން އުފެދުނެވެ. “އަނެއްކާ ކަރަމްއަށް ކަމެއްވީބާ….؟؟؟” އެލީޝާގެ ހިތަށް މިހެން އެރުމުން ދެފަރާތަށް ބޯހޫރާލެވުނެވެ. ފަތިސް ނަމާދުކޮށްލައިގެން މާތް ﷲ ގެ ކިބަފުޅަށް ކަރަމްއަށް ދެރަގޮތެއް ނުވުމަށް އެދި ދުއާވެސް ދެންނެވުނެވެ.\nހެނދުނުގެ ނާސްތާއަށް މޭޒުމަތީ ތަށިތައް އަތުރަންހުރި އެލީޝާއަށް ދޮރާދިމާއަށް ބަލާލެވުނީ ކަރަމްގެ އަޑުއިވުމުންނެވެ. އޭރު ކިޔާންއާ ކަރަމް ވާހަކައެއްގައި ހުރެގެން އައިސް ގޮނޑީގައި އިށީންނަނީއެވެ. ކަރަމް ހެޔޮހާލުގައި ފެނުމުން އެލީޝާއަށް ހިތާހިތުން މާތް ﷲ އަށް ޝުކުރު ދެންނެވުނެވެ. ނަމަވެސް ކަރަމް ބަލާނުލުމުން ހިތަށް ނޭނގޭ ގޮތެއް ވިއެވެ.\nސައި ބޮއެ ނިމުމުން ތަށިތައް ނެގުމަށްފަހު އެލީޝާ ސިޓިންގްރޫމަށް ދިޔައިރު ކަރަމް ޓީވީ ބަލަން އިނެވެ. އެލީޝާވެސް ގޮސް ސޯފާގައި އިށީނެވެ. ނަމަވެސް ކަރަމް ބަލާވެސް ނުލައެވެ. މިވަގުތު އެދެމީހުންގެ އިތުރުން ކިޔާރާ ފިޔަވައި އިތުރު މީހަކު ގޭގައި ނެތުމުން އެލީޝާ ނިންމީ މިގަޑީގައި ކަރަމްއާ ވާހަކަދައްކާށެވެ. އެލީޝާ ވާހަކަ ދައްކަން އަނގަ ހުޅުވާލިތަނާ ފެނުނީ އެތެރެއަށް ވަދެގެން އައި ރަޝާއެވެ. އެހެންކަމުން އެލީޝާއަށް ވާހަކަ ކުރިޔަށް ގެންދާކަށް ނުކެރުނެވެ. “ހާދަ އަޑުމަޑޭ ގޭތެރެ…. ގޭގައި މީހަކު ނޫޅެނީތަ…. ކޮބާތަ ތުއްތަ…؟؟؟” ރަޝާ ވާހަކަ ދެއްކީ ކަރަމްއާއެވެ. ނަމަވެސް ކަރަމްއަށް މީހަކު އެއްޗެއް ކިޔާހެންވެސް ހީނުވެއެވެ. “މިވަގުތު ގޭގަ ނެތް….” ކަރަމް ޖަވާބު ނުދިނުމުން އެލީޝާ ބުނެލިއެވެ. ” އެހެންތަ….؟؟؟ ތުއްތަ އިއްޔެ ގުޅާފަ މިޔަދު އައިސްބަލާށޭ ބުނީމަ އަހަރެން މިއައީ… ނުބައި ގަޑިއެއްގަ ދޯ މި އާދެވުނީ…. ކަރަމް ހިނގާބަ އަހަރެން ގެޔަށް ލާދެންދާން….” ކަރަމްގެ އަތުގައި ހިފާލަމުން ރަޝާ ބުނެލިއެވެ. ” ކިހިނެއްވެގެންތަ ތި އުޅެނީ….؟؟؟ ގަޔަށް ބޮލަށް އަތްލަނީ ކީއްވެގެންތަ….” ރަޝާގެ އަތް ފޮޅުވާލަމުން ކަރަމް ކޮޅަށް ތެދުވީ ނިކަން ރުޅިއައިސްފައި ހުރެއެވެ. އެލީޝާއަށް ވެސް ކޮޅަށް ތެދުވެވުނެވެ. ކަރަމް މިހާ ރުޅިއައިސްފައި ހުއްޓާ އެލީޝާ އަދި ނުދެކެއެވެ. “އައްދޭ…. އެއީ އެހާ ރުޅި އަންނަވަރުގެ ކަމެއްތަ….؟؟؟” ޖެހިލުންވެފާ ހުރި ނަމަވެސް އެކަން ނުދައްކާހަމަޖެހިލަމުން ރިޝާ ބުނެލިއެވެ. “އާނ… އަހަންނަށް އެނގޭ ކަލޭގެ މަގުސަދަކީ އަހަރެމެންގެ ދޭތެރެއަށް ވަނުންކަން… ދޭތެރެ ޖައްސަން ކަލޭ އެލީގެ ގާތު ދެއްކި ވާހަކަ މަށަށް އިނގެއޭ….” އުނަގަނޑުގައި ދެއަތް ވިއްދާލަމުން ކަރަމް ބުނެލިއެވެ. “އޯ…. ކަލޭ މިހާރު ކަރަމްގެ ގާތު ކުޓުވަންވެސް ފެށީތަ….” ރަޝާ މިފަހަރު ދިމާކުރީ އެލީޝާއާއެވެ. އެލީޝާ ދެފަރާތަށް ބޯ ހޫރާލިއެވެ. “އޭނަ އަހަރެން ގާތު އެކައްޗެއްވެސް ނުބުނެ…. އަހަންނަށް ކަލޭ ދެއްކި ވާހަކަތައް އަޑުއިވުނޭ…. ބުނަން ވާހަކައެއް…. އަހަރެން އެއްވެސް އިރެއްގައި ކަލޭ ދެކެ ލޯތްބެއް ނުވެ… އެހެންނޫނަސް ކަލޭތީ އަހަރެން މާ ގަޔާވާ މީހެއްވެސް ނޫން… އަހަރެން އެލީޝާއާ ކައިވެނި ކުރީ މަޖުބޫރުން ނޫންކަން ކަލެއަށް ހަމަރަނގަޅަށް އެނގޭނެ…. ދެން މީގެ ފަހުން މިގެއަށް ކަލޭ އަޔަސް އެލީގާތު އެކަހަލަ ވާހަކައެއް ދެއްކިކަން އެނގިއްޖާ މިގެއަށް ނުވަދެވޭ ވަރުކޮށްލާނަން….” ކަރަމް މިހެން ބުނުމުން ރުޅިއައިސްފައިހުރެ ރަޝާ ނުކުމެގެން ދިޔައެވެ. އެލީޝާ ކަރަމްއަށް ބަލާލިއެވެ. އެވަގުތަކީ ކަރަމްއަށް ވެސް އެލީޝާއަށް ބަލާލެވުނު ވަގުތެވެ. ހަތަރުކަޅި ހަމަވި ވަގުތު އެލީޝާއަށް އިސްޖަހާލެވުނެވެ. ކަރަމް ދިޔައީ ކޮޓަރިއަށެވެ.\nރޭގަނޑުގެ ވަގުތެވެ. އެލީޝާ ފާހާނާއިން ނުކުތްއިރު ކަރަމް ހުރީ ބެލްކަނީގައެވެ. އެލީޝާ ނިންމީ މިގަޑީގައި ކަރަމްގެ ގާތުން މާފަށް އެދުމަށެވެ. އެލީޝާ އެދިމާއަށް ދާންނެގި ފިޔަވަޅަށް ހުއްޓުންއެރީ ދޮރުގައި މީހަކު ޓަކިޖެހުމުންނެވެ. ކަރަމްވެސް ފަސްއެނބުރި ބަލާލިއެވެ. އެލީޝާގޮސް ދޮރުހުޅުވާލިއިރު ދޮރުމަތީގައި ހުރީ ކިޔާރާއެވެ. އޭނާގެ މޫނު މަތިން ފެންނަންހުރީ ހާސްކަމެވެ. ކިޔާ ކިހިނެއްވީ…؟؟؟ ކަރަމް އައިސް ކިޔާރާގެ ގާތުގައި އަހާލިއެވެ.\nimpart hadhaa kurey dw dhen aneh part up kohlankihaadhuveh naganetha mipartvarah reethi\nHaadha lahuney up thikohdhinee v reethi mi part ves. Waiting for the next part.\nHaadha kurey.. thankolheh dhigu koh genesdhyba…. plx..\nEkm ves vrh nyc mi story….\nEbunaahen v kuru ….ehaa ginadhuvas vejje….vaahaka v reethi…ummeedh kuran mifaharu than kolheh avaha up kollaane kamah…\nAlheyyy! Ehaa gina dhuvas kohfa ves haaadha kuda thankolhekey! Soooo sad! Mishy varaaaaah kiaa hiyvefa indha nimuneeema v dheravejje 🙁 plsss next part avas koh dhehchey!\nMi part ves varan reethi ,\nWow! Gorgeous eemiya. This part is so nice. I love it. This story isvery interesting. Now elly also feeling love\nMi part v kuru..ekam shukuru verivan mivaruvex kiyaalan libbunytheeve.eemu dhen anna part dhigu kurachchey igey…vvvv salhi mi part….♥♡love it .\nHaadha dhuvas koala ha up thi kohly……but vvv nice…next part avaha up kolachey…\nalhe mi vaahaka thankolhu avaha genes dheeba…haadha kiyaa hith veye\nDhigu inthixaareh….alhe aneh part avahah up kurahchey…v nyc mi part vx..plx plx avas\nv nyc mi vaahaka.=D\nEemiyaa ah hama saabas..aneh part avahah up kohdhehcheyy..kiyaa hithun hurevey vareh vx noon 🙂 **WAITING4NEXT PART**\nlap hedhunytha? anyways story vv salhi..hope to see the next part soon.. 🙂\nJust awesome Masha Allah…! Thank you eemiya…\nthanks all for ur support 🙂\nnuney else….. else dhin idea beynun kohleee…\nhehe i m happy my idea worked.. 🙂\nލޯބީގެ ވާރޭ….1 ވަނަ ބައި\nނުހައްޤު ލޯބި (25 ވަނަ ބައި)\nހިތާމަ ލޯބި October 21, 2016\nލޯބި August 7, 2017\nހިތާމަ ލޯބި February 20, 2018\nހިތާމަ ދީނީ ލޯބި November 26, 2016


Carrot Kilo Ehgge Agu 130 Rufiya Ah Araifi - Vaguthu\nކެރެޓް ކިލޯއެއްގެ އަގު 130 ރުފިޔާ އަށް އަރައިފި\nމާލޭގެ ބާޒާރުގައި ކެރެޓް ކިލޯއެއްގެ އަގު އުފުލިއްޖެއެވެ.\nބާޒާރު މަތީގައި މިިހާރު ކެރެޓް ކިލޯއެއް ވިއްކަމުން ދަނީ 130 ރުފިޔާއަށެވެ. މިހާބޮޑަށް ކެރެޓްގެ އަގު ބޮޑެވެފައި މި ވަނީ ކެރެޓް ލިބުން ދަތިވުމާއި ގުޅިގެންނެވެ.\nބާޒާރު މައްޗަށް ބަލާއިރު، ކެރެޓް ފެންނަނީވެސް ވަރަށް މަދުންނެވެ. އަދި މާލޭގެ ބައެއް ފިހާރަތަކުންވެސް ކެރެޓް ހުސްވެފައިވާއިރު، ބައެއް ފިހާރަތަކުން ކެރެޓް ވިއްކަމުންދަނީ ފުދޭވަރަކަށް އަގުބޮޑު ކޮށެވެ. ނަމަވެސް ބައެއް ފިހާރަތަކުން އަދި ކެރެޓް އަގަށް މާބޮޑު ބަދަލެއް ގެނެސްފައެއް ނުވެއެވެ.\nބާޒާރުމަތީ ފިހާރައެއް ހިންގާ ބައެއް މީހުން ބުނާގޮތުގައި، ކެރެޓްގެ އަގު ބޮޑުވީ ބާޒާރުން ވަރަށް ބޮޑަށް ކެރެޓް މަދުވުމުންނެވެ. އަދި ކެރެޓް ލިބުން މިވަގުތަށް ވަަރަށް ބޮޑަށް ދަތިވެފައިކަމަށް އެ މީހުން ވަނީ ބުނެފައެވެ.\n"ކެރެޓްގެ އަގު ބޮޑުވީ އެ ގެނައުން ލަސްތަކެއް އުޅޭތީ. އެކަމަކު ވަރަށް އަވަހަށް ލިބޭނެ" ކަމަށް ބައެއް މީހުން ބުނެއެވެ.\nމީގެ ކުރިން 15 އާއި 30 ރުފިޔާ އާ ދެމެދުގެ އަދަދަކަށް ކެރެޓް ކިލޯއެއް ލިބެއެވެ.\nއޭޕްރީލް 2, 2018 12:34\nކެރެޓް ލިބުން ދަތިވަނީކީނޫން. ރޯދަމަސް ކައިރިވާތީ ކިޔާ ލަވައެއްތީ. ކޮއްމެފަހަރަކު ރޯދަ މަސް ކައިރިވީމަ އެއްޗެހި އަގުބޮޑުކޮއްފަ މިކިޔަނީ އެއްޗެހި ލިބުން ދަތިވަނީއޭ.\nއޭޕްރީލް 2, 2018 13:58\nރޯދަމަސް މީ ބައެއް ވިޔަފާރިވެރިންނަށް މާވަހަރުގެ އަގު ލިބޭ.....މަހެއް...ކީއްކުރާނިދޯ.... ،ދިވެހިން ވިއްޔާދޯ\nއޭޕްރީލް 2, 2018 14:21\nއަނެއްކާ ކެރެޓުން ކޮންކަހަލަ ގެއްލުމެއް ވަނީ\nއޭޕްރީލް 2, 2018 14:38\nކޮބާ އިކޮނަމިކު މިނިސްޓަރު؟ ރާކަނިމަސް ކެވިއްޖެތާ! ގޮތްގޮތައް ކަންކަން ބަދަލުކުރައިރު މީހުންނަށް އުފުލަންޖެހެތަކުލިފާ ދާނެ ޚަރަދުތަކެއް ތަސައްވަރު ނުކުރެވޭ މަރުދޮޅިން އުޅޭކަމަށް ވަންޏާ މިކަހަލަ ކަންތައްތައް ދިމަވެ ރައްޔިތުންގެ ދިރިއުލުމުގެ ހަލަތު ދަށަށްގޮސް ތަކެތީގެ އަގުހެސްކިޔާ މައްޗަށްދާނެ! ދެންހަމަ އަތްޖަހަންވި ދެކޮނޑުކަށިގަނޑު ނެއްޓެންދެން! ހައިރާން ހީވޭ!